
	讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 拽讟谉 讛讬讜讚注. 诪砖诪注 讚拽讗讬 谞诪讬 讗专讘讬 讬讜讞谞谉 讜诇讗 谞讛讬专讗 砖讛专讬 讗讬谉 讚专讱 讛讙诪专讗 砖住讜转专 讚讘专讬 讗诪讜专讗讬诐 讜讛讘专讬讬转讗 砖讛讘讬讗 专讗讬讛 诇讚讘专讬 专' 讬讜讞谞谉 讘诇讗 砖讜诐 讟注诐 讜讬''诇 讚拽讗讬 讗拽讟谉 驻讜专讞 讻诇讜诪专 拽讟谉 驻讜专讞 诪讝诪谞讬谉 注诇讬讜 讛讬讬谞讜 讚讜拽讗 讛讬讜讚注 诇诪讬 诪讘专讻讬谉 讜转专讜讜讬讬讛讜 讘注讬谞谉 讜诇驻讬专讜砖讬谞讜 爪''诇 讚诇讗 诪讬讬转讬 注讜讘讚讗 讚讗讘讬讬 讜专讘讗 诇注谞讬谉 讗讝诪讜谞讬 注诇讬讬讛讜 讗诇讗 诇驻专砖 诪讛讜 拽讟谉 讛讬讜讚注 诇诪讬 诪讘专讻讬谉 讚诪住转诪讗 诇讗 驻讜专讞讬诐 讛讜讜 讚讗诐 讻谉 诪讛讜 专讘讜转讬讬讛讜 讗诐 讬讜讚注讬诐 诇诪讬 诪讘专讻讬谉 讜专讘讛 谞诪讬 讚注讘讚 讛讬讬谞讜 诇讛专讗讜转 砖讬砖 讘讛诐 讘讬谞讛 讜讛诐 拽讟谞讬诐 讜诇讗 诪讝诪谞讬谉 注诇讬讬讛讜. 讜讗讜诪专 专''转 讗祝 注诇 驻讬 讚诇讬转 讛诇讻转讗 讻讻诇 讛谞讬 砖诪注转转讗 诪讬讛讜 讛诇讻讛 讻专讬讘''诇 讚讗诪专 拽讟谉 诪诪砖 注讜砖讬谉 讗讜转讜 住谞讬祝 诇注砖专讛 讜讛讻讗 讚讘注讬谞谉 驻讜专讞 讜讬讜讚注 讛讬讬谞讜 讚讜拽讗 讘砖诇砖讛 讜诇讬转 讛诇讻转讗 讻讻诇 讛谞讬 砖诪注转转讗 诇讗 拽讗讬 讗专讬讘''诇 讜讚讬拽讗 谞诪讬 砖讛专讬 诪驻住讬拽 讛讙诪专讗 讘讬谞转讬讬诐 讘讗讜转讜 诪注砖讛 [讚专' 讗诇讬注讝专] 讚诇注讜诇诐 讬砖讻讬诐 讗讚诐 讜转谞讬讗 讻讜讜转讬讛 讗诇讗 拽讗讬 讗讛谞讬 砖诪注转转讗 讚讘转专 转谞讬讗 讻讜讜转讬讛 讚讬砖讻讬诐 讻讙讜谉 转砖注讛 讜讗专讜谉 讜砖讘转 讜砖谞讬诐 讜转砖注讛 谞专讗讬谉 讻注砖专讛 讜砖谞讬诐 诪讞讚讚讬诐 讜拽讟谉 驻讜专讞 讗注''讙 讚转谞讗 讘专讬讬转讗 讛讻讬 诇讗转讜讬讬 驻讜专讞 讬注诪讬讚谞讛 专讘 谞讞诪谉 讘讗讬谞讜 讬讜讚注 诇诪讬 诪讘专讻讬谉 讜讛讬讬谞讜 谞诪讬 讻专讬讘''诇 讚讗诪专 诇注讬诇 拽讟谉 讗讬谉 诪讝诪谞讬谉 注诇讬讜 驻讬' 诪讜讟诇 讘注专讬住讛 注讚 砖讬讚注 诇诪讬 诪讘专讻讬谉 讗讘诇 注讜砖讬谉 讗讜转讜 住谞讬祝 诇注砖专讛 驻讬' 诇讘专讻转 讛诪讝讜谉 讜讛''讛 诇转驻诇讛 讚讘讛讗 诇讗 驻诇讬讙 专讘 谞讞诪谉 讚讻讬 讘注讬 讬讜讚注 讜驻讜专讞 讻讚驻讬' 讛''诪 诇讝诪讜谉 砖诇砖讛 讗讘诇 诇住谞讬祝 诪讜讚讛 诇专讬讘''诇 讚住谞讬祝 诇注砖专讛 讜讛''讛 诇转驻诇讛 讚拽讟谉 诪爪讟专祝 讜讚讬拽讗 谞诪讬 讚驻专讬讱 注诇讛 诪诪注砖讛 讚专' 讗诇讬注讝专 砖讛讬讛 诇转驻诇讛 诇专讬讘''诇 讚诪讬讬专讬 讘讘讛诪''讝 讜诪讬讛讜 转讬诪讛 讚讘讘''专 (驻' 爪讗) 拽讗诪专 注诇讛 讚专讬讘''诇 讛讚讗 讛讜讗 讚转讬诪讗 诇讘专讻转 讛诪讝讜谉 讗讘诇 诇转驻诇讛 诇讗 讜讛讬讛 讗讜诪专 专''转 讚讗讬谉 讛诇讻讛 讻谉 诇驻讬 砖讞讜诇拽 注诇 讛讙诪专讗 砖诇谞讜 讚讜讚讗讬 专讬讘''诇 诇注谞讬谉 转驻诇讛 谞诪讬 拽讗诪专 诪讚驻专讬讱 诪注讜讘讚讗 讚专' 讗诇讬注讝专 讚诪讬讬专讬 讘转驻诇讛. 讜讬砖 诪爪专驻讬谉 拽讟谉 诇转驻诇讛 专拽 砖讬讛讗 讞讜诪砖 讘讬讚讜 讜讗讜诪专 专''转 讚诪谞讛讙 砖讟讜转 讛讜讗 讚讻讬 讛讬讻讬 讚讗诪专 讗讟讜 讗专讜谉 讙讘专讗 讛讜讗 讛''谞 讗讟讜 讞讜诪砖 讙讘专讗 讛讜讗 讜注讜讚 讛讗 讚拽讗诪专 拽讟谉 诪爪讟专祝 讛讬讬谞讜 讗驻讬' 讘诇讗 讞讜诪砖 讜注讜讚 讚诇讗 讞讝讬谞谉 讘砖讜诐 讚讜讻转讗 讚诪讛谞讬 讗诇讗 讘注讜讘讚讗 讚注讘讜专 讛砖谞讛 讻砖注讜诇讬谉 讘注诇讬讛 讘驻专拽讬 讚专讘讬 讗诇讬注讝专 (驻''讞) 讚拽讗诪专 讘砖诇砖讛 诪注讘专讬谉 讗转 讛砖谞讛 专' 讗诇讬注讝专 讗讜诪专 讘注砖专讛 讜讗诐 谞转诪注讟讜 诪讘讬讗讬谉 住驻专 转讜专讛 讜注讜砖讬谉 注讙讜诇讛 讜讻讜' 讜讗讬谉 诪讝讻讬专 砖诐 砖讬讛讗 讛拽讟谉 讗讜讞讝 讛住''转 讜讛转诐 谞诪讬 诇讗 拽讗诪专 讗诇讗 住驻专 转讜专讛 讛注砖讜讬 讘讙诇讬讜谉 讗讘诇 讞讜诪砖讬谉 砖诇谞讜 诇讗 讜诪讬讛讜 拽讗诪专 讘讬专讜砖诇诪讬 讗''专 讬讜住讬 讝诪谞讬谉 讗讻诇讬转 注诐 专' 讞诇驻转讗 讗讘讗 讜注诐 专' 讞谞讬谞讗 讘专 住专住讬 讞讘讬讘讬 讜诇讗 诪讝诪谞讬谉 注诇讜讗讬 注讚 砖讛讘讗转讬 砖转讬 砖注专讜转 讜诪砖诐 诪砖诪注 讚诇讛爪讟专祝 诇讝诪讜谉 诇讗 注讘讚讬谉 注讜讘讚讗 注讚 砖讬讘讬讗 砖转讬 砖注专讜转 讛讗 诇转驻诇讛 注讘讚讬 讜诪转讜讱 讬专讜砖诇诪讬 讝讛 驻讬' 专''讬 讚讗讬谉 注讜砖讬谉 拽讟谉 住谞讬祝 诇注砖专讛 诇讗 诇转驻诇讛 讜诇讗 诇讘专讻转 讛诪讝讜谉 讜讙诐 讛讬讛 讗讜诪专 专''讬 砖讙诐 专讘讬谞讜 转诐 注爪诪讜 诇讗 讛讬讛 谞讜讛讙 诇注砖讜转 讻谉 诇注砖讜转 拽讟谉 住谞讬祝 诇注砖专讛 讜诇讗 注砖讛 诪注砖讛 讜讛诇讻讱 讗驻讬' 讞讜诪砖 讘讬讚讜 诇讗 诪讛谞讬 讻讚驻讬专砖谞讜 讻讬讜谉 讚诇讗 讗转讛谞讬 拽讟谉 诇讘讚讜 讙诐 讞讜诪砖 讘讬讚讜 诇讗 讗转讛谞讬 讜诪讬讛讜. 拽讟谉 驻讜专讞 讜讬讜讚注 诇诪讬 诪讘专讻讬谉 诪砖诪注 砖诪讘专讻讬谉 注诇讬讜 讙诐 讘砖诇砖讛 讻讘专讬讬转讗 讜诇讬讻讗 诪讗谉 讚驻诇讬讙 讜讝讛 诇砖讜谉 专讘讬谞讜 砖驻讜住拽 诪住拽谞讗 讚诪诇转讗 讗讬谉 注讜砖讬谉 拽讟谉 住谞讬祝 诇注砖专讛 诇讝诪讜谉 讜诇转驻诇讛 讜诇砖诇砖讛 注讚 砖讬讘讬讗 砖转讬 砖注专讜转 讻注讜讘讚讗 讚专' 讬讜住讬 讘专讘讬 讞诇驻转讗 讘讬专讜砖诇诪讬 讜讛讗 讚讗诪专讬谞谉 讘讬专讜砖诇诪讬 拽讟谉 讜住''转 注讜砖讬谉 讗讜转讜 住谞讬祝 讗讜诪专 专''讬 讚讙专住 讛转诐 拽讟谉 诇住''转 讻诇讜诪专 住谞讬祝 诇拽专讬讗转 讛转讜专讛 拽讗诪专 讜讚讜拽讗 讛转诐 讻讚讗讬转讗 讘诪讙讬诇讛 (驻''讙 讚祝 讻讙.) 讚拽讟谉 注讜诇讛 诇诪谞讬谉 砖讘注讛 讚拽讗诪专 讛讻诇 注讜诇讬谉 诇诪谞讬谉 砖讘注讛 讗驻讬' 拽讟谉 讗驻讬' 讗砖讛 讗讬 诇讗 讛讜讛 诪砖讜诐 讻讘讜讚 爪讘讜专 讗讘诇 诇砖讗专 讚讘专讬诐 诇讗 讜讗驻讬' 讗诐 讗砖讻讞谉 讘砖讜诐 讚讜讻转讗 讚拽讟谉 [讜讞讜诪砖 诪爪讟专祝] 讗驻讬' 诇转驻诇讛 讛讬讬谞讜 讚讜拽讗 讛注砖讜讬 讘讙诇讬讜谉 讗讘诇 讞讜诪砖讬谉 砖诇谞讜 诇讗 讜诇驻讬' 专''转 讞讜诪砖 讗讬谞讜 诪讜注讬诇 讻诇诇 讘讬讚 拽讟谉 讗讘诇 拽讟谉 诇讞讜讚 讛讜讬 住谞讬祝 讗讘诇 转专讬 诇讗 讻讚拽讗诪专 讙讘讬 注讜讘讚讗 讚专' 讗诇讬注讝专 讜专''转 驻讬' 讚讛讛讬讗 讚讬专讜砖诇诪讬 讚专讘讬 讬讜住讬 讘专' 讞诇驻转讗 讚讜拽讗 讘砖诇砖讛 诪讬讬专讬: 讗讘讬讬 讜专讘讗 讛讜讜 讬转讘讬 讜讻讜'. 讜讗诐 转讗诪专 讛讬讻讬 讚诪讬 讗讬 讛讜讜 拽讟谞讬诐 驻讜专讞讬诐 诪讗讬 专讘讜转讗 讛讜讛 讘讛讜 砖讛讘讬讟讜 讻诇驻讬 诪注诇讛 讗诇讗 爪专讬讱 诇讜诪专 讚讛讗讬 诇讗讜 诇讗讝诪讜谞讬 注诇讬讬讛讜 拽讗 诪谞住讬 诇讛讜 讻讬 讛讬讜 拽讟谞讬诐 讟讜讘讗 讗诇讗 诇谞住讜转讬谞讛讜 拽讗 注讘讬讚 砖讛讬讛 讘讛诐 讘讬谞讛: 转砖注讛 砖讗讻诇讜 讚讙谉 讜讗讞讚 讬专拽 诪爪讟专驻讬谉. 讜讛讻讬 讛诇讻转讗 砖讗讞讚 砖讗讻诇 讬专拽 讗讜 砖转讛 讻讜住 讬讬谉 诪爪讟专祝 讜讗驻讬诇讜 谞讘专讱 砖讗讻诇谞讜 讬讻讜诇讬谉 诇讜诪专 砖讛专讬 砖转讬讛 讘讻诇诇 讗讻讬诇讛 讜讬砖 砖专讜爪讬诐 诇讜诪专 讚讛讬讬谞讜 讚讜拽讗 诇讝诪讜谉 注砖专讛 讗讘诇 诇砖诇砖讛 诇讗 诪爪讟专驻讬 讚讛专讬 诇注讬诇 谞诪讬 诪讞诪专讬谞谉 讟驻讬 讘爪讬专讜祝 砖诇砖讛 诪注砖专讛 讜诪讬讛讜 讘讬专讜砖诇诪讬 转谞讬 砖谞讬诐 砖讗讻诇讜 驻转 讜讗讞讚 讬专拽 诪讝诪谞讬谉 讜讻谉 驻住拽 专''讬 讘转讜住驻转讜 讜讛砖专 诪拽讜爪讬 诪驻专砖 讚讗讬谉 讛诇讻讛 讻讗讜转讛 讘专讬讬转讗 讚讬专讜砖诇诪讬 讞讚讗 砖讛专讬 诪住讬拽 注诇讛 讛转诐 诪转谞讬' 讻专讘谉 砖诪注讜谉 讘谉 讙诪诇讬讗诇 讻诇讜诪专 讜专讘谞谉 驻诇讬讙讬 讚诇讗 诪爪讟专驻讬 讜讗讬谉 讛诇讻讛 讻讬讞讬讚 讜注讜讚 讚讗''讻 拽砖讛 讚专讘讬 讬讜讞谞谉 讗讚专' 讬讜讞谞谉 讚讛讻讗 讗''专 讬讜讞谞谉 讚诇注讜诇诐 讗讬谞讜 诪讜爪讬讗 注讚 砖讬讗讻诇 讻讝讬转 讚讙谉 讛讗 诪爪讟专祝 砖驻讬专 讗驻讬' 诇讗 讟注诐 讗诇讗 砖转讬讛 讻注讜讘讚讗 讚专''砖 讘谉 砖讟讞 讜讘讬专讜砖诇诪讬 拽讗''专 讬讜讞谞谉 诇注讜诇诐 讗讬谉 诪讝诪谞讬谉 注讚 砖讬讗讻诇 讻讝讬转 讜诪砖诪注 讗驻讬' 诪爪讟专祝 讗诇讗 砖''诪 讻讗谉 诇注砖专讛 讜讘讬专讜砖诇诪讬 讗讬讬专讬 讘讝诪讜谉 砖诇砖讛 讜诇讛砖诇讬诐 诇注砖专讛 讗驻讬' 讗讬讻讗 砖谞讬诐 讜砖诇砖讛 砖砖转讜 诪爪讟专驻讬谉 讜砖转讬讛 讘讻诇诇 讗讻讬诇讛 讜诇讗 拽驻讚讬谞谉 讗诇讗 讗专讜讘讗 讚诪讬谞讻专: 注讚 砖讬讗讻诇 讻讝讬转 讚讙谉. 诪砖诪注 砖讗诐 讗讻诇 讻讝讬转 讚讙谉 砖讬讻讜诇 诇讛讜爪讬讗 讗祝 讗讞专讬诐 砖讗讻诇讜 注诇 讛砖讜讘注 讜转讬诪讛 讜讛专讬 讻讝讬转 讗讬谞讜 讞讬讬讘 讗诇讗 诪讚专讘谞谉 讜讛讬讻讬 讗转讬 讚专讘谞谉 讜驻讟专 讚讗讜专讬讬转讗 讚讛讗 讗诪专讬谞谉 讘驻专拽 诪讬 砖诪转讜 (讚' 讻:) 转讘讗 诪讗专讛 诇诪讬 砖讗砖转讜 讜讘谞讬讜 诪讘专讻讬诐 诇讜 讜诇讗 诪爪讬 诇讗讜拽讜诪讬 [讛讗] 讚砖专讜 诇拽讟谉 砖讬讻讜诇 诇讛讜爪讬讗 讗讘讬讜 讗诇讗 讘讚讗讻诇 讗讘讬讜 讻讝讬转 讚讗转讬 拽讟谉 讚专讘谞谉 砖讛讙讬注 诇讞讬谞讜讱 讜驻讟专 讗讘讬讜 砖讗讬谞讜 讞讬讬讘 讗诇讗 诪讚专讘谞谉 讛讗 讗诐 讗讻诇 讗讘讬讜 讻讚讬 砖讘讬注讛 讗讬谞讜 讬讻讜诇 诇驻讟专讜 讜驻专砖''讬 讚诪讞讜讬讘 讚专讘谞谉 诪讞讜讬讘 拽专讬谞谉 讘讬讛 讗讘诇




专讘 谞住讬诐 讙讗讜谉

讬谞讗讬 诪诇讻讗 讻专讬讱 专讬驻转讗 讜诇讗 讛讜讛 诇讬讛 讗讬谞讬砖 讚诪讘专讬讱 诇讬讛 讗诪专讛 诇讬讛 讚讘讬转讛讜 讛砖转讗 讚拽讟诇转 诇讻讜诇讛讜 专讘谞谉 诪讗谉 诪讘专讱 诇讱. 讗讬转讗 诪讬驻专砖讬 讜诪讬讘专专讗 讘诪住' 拽讚讜砖讬谉 讘驻' 讛讗讜诪专 诇讞讘专讜 (拽讬讚讜砖讬谉 讚祝 住讜) 砖谞转讙诇讙诇讛 (讜转注讛) [讛专注讛] 注"讬 讗诇注讝专 讘谉 驻讜注讬专讛 讜注"讬 讬讛讜讚讛 讘谉 讙讚讬讚讬讛 讜讬讛专讙讜 讻诇 讞讻诪讬 讬砖专讗诇 讜讛讬讛 讛注讜诇诐 诪砖转讜诪诐 注讚 砖讘讗 砖诪注讜谉 讘谉 砖讟讞 讜讛讞讝讬专 讗转 讛转讜专讛 诇讬讜砖谞讛 讜讘诪住' 住讜讟讛 讘驻' 注讙诇讛 注专讜驻讛 (住讜讟讛 讚' 诪讝) 讗诪专讬' 讻讚 拽讟诇 讬谞讗讬 诪诇讻讗 诇专讘谞谉 讗讟诪讬谞讛讜 讗讞转讬' 诇砖诪注讜谉 讘谉 砖讟讞 讜讗讬转讗 谞诪讬 讘驻' 讻诇 讬砖专讗诇 讬砖 诇讛诐 讞诇拽 (讚祝 拽讝) 讜讘转诇诪讜讚 讗"讬 讚讛讗讬 驻讬专拽讗 讗诪专讬' 砖' 谞讝讬专讬诐 注诇讜 讘讬诪讬 砖诪注讜谉 讘谉 砖讟讞 拽"谞 诪讛谉 诪爪讗讜 诇讛谉 驻转讞 讜拽"谞 诇讗 诪爪讗讜 诇讛谉 驻转讞 砖诇讞 砖诪注讜谉 讘谉 砖讟讞 诇讙讘讬 讬谞讗讬 诪诇讻讗 讗诪专 诇讬讛 讗讬转 讛讻讗 砖诇砖 诪讗讜转 谞讝讬专讬谉 讜讗讬谞讜谉 讘注讬讬谉 转砖注 诪讗讛 拽讜专讘谞讬谉 讛讘 诇讬 驻诇讙讗 诪谉 讚讬讚讱 讜讗谞讗 讬讛讬讘 驻诇讙讗 诪谉 讚讬讚讬 砖诇讞 诇讬讛 转"谞 讗讝诇 诇讬砖谞讗 讘讬砖讗 讜讗诪专 诇讬讛 讚诇讗 讬讛讘 诇讬讛 诪谉 讚讬诇讬讛 讻诇讜诐 砖诪注 讬谞讗讬 诪诇讻讗 讜讻注住 讚讞讬诇 砖诪注讜谉 讘谉 砖讟讞 讜注专拽 讘转专 讬讜诪讬谉 住诇拽讬谉 讘谞讬 谞砖讬 专讘专讘讬谉 诪谉 诪诇讻讜转讬讛 讚驻专住 诇讙讘讬 讬谞讗讬 诪诇讻讗 诪讚讗讻诇讬谉 讗诪专讬谉 谞讛讬专讬谉 讗谞谉 讚讛讜讛 讛讻讗 [讞讚 讙讘专 住讘 讜讻讜'] 讜注讬拽专讛 讚诪讬诇转讗 讘讘专讗砖讬转 讚专' 讛讜砖注讬讗 讘驻专砖转 讜讬专讗 讬注拽讘 讻讬 讬砖 砖讘专 讘诪爪专讬诐 讚拽砖讬讗 讛讗 讗讚讗讬转 讘讙诪' 讚讬讚谉 讻讬 讗驻砖专 砖转讻祝 讝讛 讛诪注砖讛 讜讝讛 讛讻注住 砖谞驻诇 讘诇讘讜 砖诇 讬谞讗讬 讛诪诇讱 注诇 专' 砖诪注讜谉 讘谉 砖讟讞 讗讬专注 讝讛 讛诪注砖讛 讛谞讝讻专 讜讝讛讜 砖谞讗诪专 讘讜 谞讝专拽讛 讘讜 诪讬谞讜转 讜讬讛专讙讜 讻诇 讞讻诪讬 讬砖专讗诇 讜讻砖专讗讛 砖诪注讜谉 讘谉 砖讟讞 讞砖砖 砖诪讗 讬转讗谞讛 注诇讬讜 讜讬注谞讬砖谞讜 注诇 讗讜转讜 讛诪注砖讛 砖讛讬讛 讜讛诇讱 讜谞转讞讘讗 注讚 砖拽讘诇讛 讗讞讜转讜 注诇讬讜 讗诪讜谞转 砖诇讜诐 诪谉 讛诪诇讱 讜讗讞专 讻谉 讬爪讗 诪讛诪讞讘讗 讜谞讻谞住 讗爪诇讜 讜讝讛 砖砖诇讞 诇讜 诪谉 讛谞讝讬专讬谉 讛讘 驻诇讙讗 诪讚讬讚讱 讜讗谞讗 讬讛讬讘 驻诇讙讗 诪讚讬讚讬 讗诪转 讛讬讜 讚讘专讬讜 讻讬 讻诪讜 砖注讬讬谉 讘谞讚专讬讛诐 讜讞拽专诐 讬驻讛 注讚 砖谞转讘专专 诇讜 砖讗讬谞谉 拽讬讬诪讬谉 讜讛讜专讛 诇讛谉 砖驻讟讜专讬谉 讛诐 诪诇讛讘讬讗 拽专讘谉 注诇讬讛诐 讻讚诪驻专砖 讘讗讜转讜 讛诪注砖讛 拽"谞 诪爪讗讜 诇讛诐 驻转讞 讛讬讛 诇讜 诇讜诪专 驻诇讙讗 诪讚讬讚讬 讻诇讜诪专 诪转讜专转讜 讜讛讜专讗转讜 讜讝讛讜 爪讚 讛转讬专讜抓 砖诇讜 讜讻讘专 砖讗诇讜 讛诪诇讱 讘砖讘讬诇 讛讚讘专 讛讝讛 讜讛讞讝讬专 诇讜 转砖讜讘讛 讘讝讛 讛注谞讬谉 讻讚讗诪专讬谞谉 (砖诐) 讗转讗 注讗诇 讬转讬讘 讘讬谉 诪诇讻讗 诇诪诇讻转讗 讗诪专 诇讬讛 讗驻诇讬转 讘讬 讗诪专 诇讬讛 诇讗 讗驻诇讬转 讘讱 讗转 诪谉 诪诪讜谞讱 讜讗谞讗 诪谉 讗讜专讬讬转讬 讚讻转讬讘 (拽讛诇转 讝壮:讬状讘) 讻讬 讘爪诇 讛讞讻诪讛 讘爪诇 讛讻住祝:






专诪讘"谉

讛讗 讚讗诪专讬谞谉 讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 专讘 谞讞诪谉 拽讟谉 讛讬讜讚注 诇诪讬 诪讘专讻讬谉 诪讝诪谞讬谉 注诇讬讜. 讻讘专 驻讬专砖' 讘住' 讛诪诇讞诪讜转 砖讬砖 讛驻专砖 讘诇' 讛讙诪' 讘讬谉 诪拽讜诐 砖讗诪专讬' 诇讬转 讛诇讻转讗 讻讻诇 讛谞讬 砖诪注转转讗 诪讛讗 讚讗诪专 专' 驻诇讜谞讬 讻谞讜谉 讗讜转讛 砖讗诪专 讘诪"讗 讜讘讬谉 诪拽讜诐 砖讗讜诪专 诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 讻注谞讬谉 砖讗诪专 讘讻讗谉 砖讛诇砖讜谉 讛专讗砖讜谉 讗讜诪专讬诐 讗讜转讜 讘诪拽讜诐 砖讛砖诪讜注讜转 讞讜诇拽讜转 讝讜 注诐 讝讜 讘驻讬' 讜讗讬 讗驻砖专 诇拽讬讬诐 讗转 砖转讬讛谉 讜讝讛 讛诇砖讜谉 砖谞讗诪专 讘砖诪讜注讛 讝讜 讗讬谞讜 讘诪拽讜诐 诪讞诇讜拽转 讘专讜专 砖讬讛讗 讗驻砖专 诇拽讬讬诪谉 讻讜诇谉 砖讬讛讗 拽讟谉 讛诪讜讟诇 讘注专讬住讛 谞注砖讛 住谞讬祝 诇注砖专讛 讜讬讜讚注 诇诪讬 诪讘专讻讬谉 诪讝诪谞讬谉 注诇讬讜 讘砖诇砖讛 讜讻谉 注讘讚 讜砖讘转 讜讗专讜谉 讜转砖注讛 砖谞专讗讬谉 讻注砖专讛 讜讛诪讞讚讚讬谉 讝讛 讗转 讝讛 讗诇讜 讻讜诇谉 讗讬谉 诇讛诐 砖讜诐 诪讞诇讜拽转 注诇 诪讬诪专讗 讚专' 谞讞诪谉 讜讻谉 讘讚专' 讬讜讞谞谉 讘驻讜专讞 讬砖 诇拽讬讬诪谉 砖转讬讛谉 讗讘诇 讻讱 讗诪专讜 讘讙诪' 砖讗讬谉 讛诇讻讛 讻讻诇 讛谞讬 拽讜诇讬 讚讘专讻转 讛诪讝讜谉 讗诇讗 讻讬 讛讗讬 拽讜诇讗 讚专讘 谞讞诪谉 讜讙诪专讗 讛讜讗 讚拽讬诐 诇讬讛 讘讛讗讬 驻住拽讗.
讜讻谉 诪转驻专砖转 讗讜转讛 砖讘驻' 讻讬爪讚 诪讘专讻讬谉 诇注讬诇 讜讻谉 讘诪住' 砖讘转 讜讘讻转讜讘讜转 驻' 讗诇诪谞讛 谞讝讜谞讬转 讜讻谉 讘讻诇 诪拽讜诐, 讜讝讛讜 讚注转 讛讙讗讜谞讬诐 讘讛住讻诪转 讻讜诇诐 讝"诇. 讗讘诇 讻讗谉 诪驻谞讬 砖诪爪讗讜 拽爪转诐 转谞讬讗 谞诪讬 讛讻讬 讘拽讟谉 驻讜专讞 拽砖讛 注诇讬讛诐 诇讚讞讜转 讘专讬讬转讗 诪驻讜专砖转 诪讚专"谞 讘驻讜专讞 拽讗诪专 讛讻讬 讜诇讜诪专 讚讗驻讬' 讘驻讜专讞 讘注讬' 讬讜讚注 诇诪讬 诪讘专讻讬谉.
讜讛谞讛 专讘 谞讞诪谉 讛讞诪讬专 讬讜转专 诪专' 讬讜讞谞谉 讜驻住拽讜 讘讙诪' 讻诪讜转讜 讜讚讞讜 讻诇 砖讗专 讛砖诪讜注讜转 讜讝讛 讛驻讬专讜砖 讗注"驻 砖注讜诇讛 讘讚专讱 讛住讜讙讬讗 拽砖讛 讛讜讗 注诇讬谞讜 讚专讘 谞讞诪谉 拽讟谉 住转诐 拽讗诪专 讜讗讬谉 讘诪砖诪注 驻讜专讞 讚讛讗 专' 讬讜讞谞谉 讜专讘 谞讞诪谉 诇讗讜 讘讛讚讚讬 讗讬转诪专讜 讚谞讬诪讗 讛讻讬 讗诇讗 讻诇 讞讚讗 讜讞讚讗 砖诪注转转讗 讘驻谞讬 注爪诪讛 讗讬转诪专 讜诪讗谉 讚讗诪专 拽讟谉 住转诐 讗讬谉 讘诪砖诪注 讚讜拽讗 驻讜专讞 讜讻诇 砖讻谉 诪讬 砖讛注诪讬讚讛 讻砖讛讙讬注 诇讻诇诇 砖谞讜转讬讜 讜诇讗 驻专转 砖讛谉 讚讘专讬诐 驻讜专讞讬谉 讘讗讜讬专 讜讻讘专 谞讚讞讛 诇讛诇讻讜转 讗讘诇 诇注谞讬谉 诪讛 砖讛拽砖讜 诪谉 讛讘专讬讬转讗 讬砖 诇转专抓 讚诇砖谞讬 拽讟谞讬诐 谞爪专讻讗 砖诇讗 讗诪专讜 诪讝诪谞讬谉 注诇讬讜 讗诇讗 讘拽讟谉 讗讞讚 讗讘诇 砖谞讬诐 诇讗 讜讗诐 讛讬讛 驻讜专讞 讛专讬 讛讜讗 讻讙讚讜诇 讜讗讬谉 诪讚拽讚拽讬谉 讘砖谞讬诐 讚讻讬讜谉 砖讛讜讗 诪讜驻诇讗 住诪讜讱 诇讗讬砖 注砖讗讜讛讜 讻讙讚讜诇 诇讘专讻讜转 讜讻注谞讬谉 讛讝讛 讗诪专讜 讘讬专讜砖' 专' 住讬诪讜谉 讘砖诐 专' 讬讛讜砖注 讘谉 诇讜讬 拽讟谉 注讜砖讬谉 讗讜转讜 住谞讬祝 诇注砖专讛 讜讛转谞讬 讗讬谉 诪讚拽讚拽讬谉 讘拽讟谉 讗"专 讬讜住讬 拽讜诪讬 专' 住讬诪讜谉 讜专' 转谞讬谞讗 讘砖诐 专' 讬讛讜砖注 讘谉 诇讜讬 注讜砖讬谉 讗讜转讜 住谞讬祝 诇砖谞讬 拽讟谞讬诐 谞爪专讻讗 砖讗诐 讛讬讛 拽讟谉 注讜砖讬谉 讗讜转讜 住驻拽. 住驻拽 注讜砖讬谉 讗讜转讜 讜讚讗讬. 
讜专讗讬转讬 诇讛专讗讘"讚 讝"诇 砖讻转讘 讚讜拽讗 诇注砖专讛 讚诪拽讬诇讬谞谉 讘拽讟谉 讻讚诪拽讬诇讬谞谉 讘讗讻讬诇转 讬专拽 讜讘讻讜住 砖诇 讬讬谉 讗讘诇 诇砖诇砖讛 讘注讬谞谉 讛讘讬讗讜 砖转讬 砖注专讜转 讜讻诇 讛谞讜讟讛 诪讝讛 讗谞讬 谞讜讟讛 注诇讬讜 诪砖谞转谞讜 讚转谞谉 讘讛讚讬讗 谞砖讬诐 讜注讘讚讬诐 讜拽讟谞讬诐 讗讬谉 诪讝诪谞讬谉 注诇讬讛诐 讜诪讬 讛讜讗 砖讬讞诇讜拽 注诇 诪砖谞转谞讜 讜讛讬讗 讻讘专 驻住拽讛 诇拽讟谞讬诐 砖讗讬谉 诪讝诪谞讬谉 注诇讬讛诐 讜讛诇讗 讛谞砖讬诐 讜讛注讘讚讬诐 讬讜讚注讜转 诇诪讬 诪讘专讻讬谉 讬讜转专 诪谉 讛拽讟谉 讜诇讗 注讜讚 讗诇讗 砖讛谉 讞讬讬讘讜转 讘讘专讻转 讛诪讝讜谉 诪谉 讛转讜专讛 讗注驻"讻 讗讬谉 诪讝诪谞讬谉 注诇讬讛诐 诇驻讬 砖讗讬谞谉 讘谞讬 拽讘讬注讜转 讜讻诇 砖讻谉 拽讟谉 讜讗注"驻 砖讬讜讚注 诇诪讬 诪讘专讻讬诐. 讜讘讬专讜砖' 专' 讬注拽讘 讘专 讝讘讚讬 讘注讗 拽讜诪讬 专' 讬讜住讗 讻讚"讗 转诪谉 拽讟谉 注讜砖讬谉 讗讜转讜 住谞讬祝 诇注砖专讛 讜讗讜诪专 讗祝 讛讻讗 注讜砖讬谉 讗讜转讜 住谞讬祝 诇砖诇砖讛 诪讛 讗诐 转诪谉 砖讗讜诪专讬诐 讗转 讛砖诐 注讜砖讬谉 讗讜转讜 住谞讬祝 讻讗谉 砖讗讬谉 讗讜诪专讬谉 讗转 讛砖诐 诇讗 讻诇 砖讻谉 讗"诇 转诪谉 注"讬 砖讗讜诪专讬诐 讗转 讛砖诐 注讜砖讬谉 讗讜转讜 住谞讬祝 讜讻讗谉 砖讗讬谉 讗讜诪专讬诐 讗转 讛砖诐 讗讬谉 注讜砖讬谉 讗讜转讜 住谞讬祝 转谞讬 拽讟谉 讜住"转 注讜砖讬谉 讗讜转讜 住谞讬祝 讗"专 讬讜讚谉 讻讬谞讬 诪转谞讬转讗 拽讟谉 诇住"转 注讜砖讬谉 讗讜转讜 住谞讬祝 诪讗讬诪转讬 注讜砖讬谉 讗讜转讜 住谞讬祝 专' 讞"讗 讗讬转驻诇讙讜谉 专' 讛讜谞讗 讜专' 讬讜讚讗 转专讜讬讛讜谉 讘砖诐 砖诪讜讗诇 讞讚 讗诪专 讻讚讬 砖讬讛讬讛 讬讜讚注 讟讬讘 讘专讻讛 讜转谞讬谞讗 讗诪专 砖讬讛讗 讬讜讚注 诇诪讬 讛讜讗 诪讘专讱 讗"专 谞讬住讗 讻诪讗 讝讬诪谞讬谉 住讙讬讗讬谉 讗讻诇讬转 注诐 专' 讞诇驻转' 讗讘讗 讜注诐 专' 转谞讬谞讗 讘专 住讬住讬 讞讘讬讘讬 讜诇讗 讝诪谞讬谉 注诇讬 注讚 砖讛讘讗转讬 砖转讬 砖注专讜转 诪讻诇 讝讜 讛住讜讙讬讗 谞专讗讛 砖讗讬谉 砖讜诐 拽讟谉 谞注砖讛 住谞讬祝 讗诇讗 诇注砖专讛 讗讘诇 诇砖诇砖讛 注讚 砖讬讘讬讗 砖转讬 砖注专讜转 讻住转诪讗 讚诪转谞讬' 讜讛讜讗 讚专讱 讗诪转, 讻诇 讗诇讜 讚讘专讬 讛专讘 讝"诇 讜注砖讛 诇讛诐 住诪讜讻讜转 诪诪拽讜诪讜转 讛专讘讛.
讜讗讬 讗驻砖专 诇讛注诪讬讚谉 讘住讜讙讬讗 讝讜 砖讻诇 诪拽讜诐 砖讗诪专讜 讞讻诪讬诐 诪讝诪谞讬谉 注诇讬讜 讝讬诪讜谉 讘砖诇砖讛 讘诪砖诪注 讜讻讬讜谉 砖讗诪专 专讘 谞讞诪谉 住转诐 拽讟谉 讛讬讜讚注 诇诪讬 诪讘专讻讬谉 诪讝诪谞讬谉 注诇讬讜 讜诇讗 拽讗诪专 注讜砖讬谉 讗讜转讜 住谞讬祝 诇注砖专讛 讗讬 谞诪讬 诪爪讟专驻讬谉 [诇注砖专讛] 诇讝讬诪讜谉 砖诇砖讛 拽讗诪专 讚专讘 谞讞诪谉 讞讚 诇讬砖谞讗 拽讗诪专 诪讝诪谞讬谉 讜讻谉 讘砖谞讬诐 讗注"驻 砖讬讜讚注讬谉 [讗讬谉 诪讝诪谞讬谉], 讗讘诇 讗讞讚 砖讬讜讚注 诪爪讟专祝 转讚注 讚讛讗 诇注讬诇 讗诪专讬' 讗"专 讗住讬 拽讟谉 讛诪讜讟诇 讘注专讬住讛 诪讝诪谞讬谉 注诇讬讜 讜讛讜讬谞谉 注诇讬讛 诪诪转谞讬' 讚拽转谞讬 讗讬谉 诪讝诪谞讬谉 注诇讬讛谉 讜诪转专爪讬谞谉 诇讛 讻专' 讬讛讜砖注 讘谉 诇讜讬 砖讗诪专 讗注"驻 砖讗诪专讜 拽讟谉 讗讬谉 诪讝诪谞讬谉 注诇讬讜 讗讘诇 注讜砖讬谉 讗讜转讜 住谞讬驻讬谉 诇注砖专讛 讜砖诪注转 诪讬谞讬讛 讘讛讚讬讗 讚住转诐 诪讝诪谞讬谉 讘砖诇砖讛 讛讜讗 讛诇讻讱 专讘 谞讞诪谉 讚拽讗诪专 讘讬讜讚注 诇诪讬 诪讘专讻讬谉 诪讝诪谞讬谉 注诇讬讜 讗驻讬' 讘砖诇砖讛 拽讗诪专 转讚注 诪讚诇讗 讗拽砖讬谞谉 注诇讬讛 诪诪转谞讬' 讻讚注讘讚讬' 讘专' 讗住讬 讜诇讗 诪转专爪讬谞谉 诇讬讛 讘讗注"驻 砖讗诪专讜 讗讬谉 诪讝诪谞讬谉 讗讘诇 诪爪讟专祝 诇注砖专讛 讻讬 讛转诐.
讜诪讛 砖讗诪专 讛专讘 讝"诇 砖讛谞砖讬诐 讜讛注讘讚讬诐 讬讜讚注讬谉 诇诪讬 诪讘专讻讬谉 讬讜转专 诪谉 讛拽讟谉. 讜讛诇讗 谞讚讞讛 专' 讬讛讜砖注 讘谉 诇讜讬 诪谉 讛注讘讚 砖讗讬谞讜 诪爪讟专祝 讗驻讬' 诇注砖专讛 讜讻诇 拽讟谉 讛讬讜讚注 诇诪讬 诪讘专讻讬谉 诪爪讟专祝 讛讜讗 诇讚讘专讬讜. 讗诇讗 砖讗讬谉 讚讬谞讜 砖诇 讛专讘 讝"诇 谞讻讜谉 讜住讜讙讬转 讛讬专讜砖' 砖讻转讘 讞讜诇拽转 讛讬讗 诪讚专' 谞讬住讗 讜讗讬谉 住讜诪讻讬谉 注诇讬讜 讘讝讛 砖讻讘专 驻住拽讜 讻专讘 谞讞诪谉 讜讗讬谉 讝讛 爪专讬讱 诇驻谞讬诐.





专砖讘"讗

讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 专讘 谞讞诪谉 拽讟谉 讛讬讜讚注 诇诪讬 诪讘专讻讬诐 诪讝诪谞讬谉 注诇讬讜. 驻讬专砖 专讘 讛讗讬 讙讗讜谉 讝"诇: 讚诇讬转 讛诇讻转讗 诇讗 讻专讘讬 讬讛讜砖注 讘谉 诇讜讬 讚讗诪专 转砖注讛 讜拽讟谉 诪爪讟专驻讬谉, 讜诇讗 讻讜讜转讬讛 讚讗诪专 转砖注讛 讜注讘讚 诪爪讟专驻讬谉, 讜诇讗 讻专讘 讛讜谞讗 讚讗诪专 转砖注讛 讜讗专讜谉, 讜诇讗 讻讜讜转讬讛 讘转砖注讛 讜谞专讗讬谉 讻注砖专讛, 讜诇讗 讻专' 讗诪讬 讚讗诪专 讚砖谞讬诐 讜砖讘转 诪爪讟专驻讬谉, 讜诇讗 讻讜讜转讬讛 讘砖谞讬 转诇诪讬讚讬 讞讻诪讬诐 讛诪讞讚讚讬谉 讝讛 讗转 讝讛 讘讛诇讻讛, 讜诇讗 讻专' 讬讜讞谞谉 讘拽讟谉 讛驻讜专讞 注讚 砖讬讘讬讗 砖转讬 砖注专讜转, 讚讗诪专讬谞谉 讘转专讛 讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 专讘 谞讞诪谉 拽讟谉 讛讬讜讚注 诇诪讬 诪讘专讻讬谉 诪讝诪谞讬谉 注诇讬讜, 砖讗讬谞讜 讬讜讚注 诇诪讬 诪讘专讻讬谉 讗讬谉 诪讝诪谞讬谉 注诇讬讜. 讜讛讗 讜讚讗讬 诇讗讜 讘讬讜讚注 讘诇讞讜讚 讗诇讗 砖讬讜讚注 讜讛讘讬讗 砖转讬 砖注专讜转, 讚讛讗 诇专讘讬 讬讜讞谞谉 讘砖讛讜讗 驻讜专讞 讻诇讜诪专 砖住诪谞讬讜 驻讜专讞讬谉 讜讛讜讗 拽专讜讘 诇诪讬 砖讛讘讬讗 砖转讬 砖注专讜转 讜讗讬谞讜 谞专讗讛 讗诇讗 讘讚拽讚讜拽, 讜讗驻讬诇讜 讛讻讬 拽讗诪专讬谞谉 讚诇讬转 讛诇讻转讗 讻讻诇 讛谞讬 砖诪注转转讗, 讗诇讗 注讚 砖讬讻谞住 讘讻诇诇 砖诇砖 注砖专讛 讜驻专讞讜 住讬诪谞讬讜 讜讬讜讚注 诇诪讬 诪讘专讻讬谉. 讜讛讗讬 讚砖讘讞讜讛 诇讗讘讬讬 讚谞驻拽 诇讗讘专讗讬 讜讗讞讜讬 讻诇驻讬 砖诪讬讗, 诇讗讜 讚讜拽讗 讛讗 诪讬诇转讗 讗诇讗 专讗讜讛讜 砖讛讜讗 讬讜讚注 讗转 讘讜专讗讜 讬讚讬注讛 砖诇诪讛 讻讬讚讬注转 讙讚讜诇讬诐 讜讬讜讚注 砖砖讻讬谞转讜 讘砖诪讬诐. 讝讛讜 转讜专祝 驻讬专讜砖 讙讗讜谉 讝"诇.
讜驻讬专讜砖 诇驻讬专讜砖讜 讚讗谞谉 诇讗 讚讞讬谞谉 讘专讬讬转讗 讚讗讬谉 诪讚拽讚拽讬谉 讘拽讟谉 诪拽诪讬 讛讗 讚专讘 谞讞诪谉, 讗诇讗 驻讬专讜砖讬讛 讚专' 讬讜讞谞谉 讛讜讗 讚讚讞讬谞谉 讚讗讬讛讜 住讘专 讚讻讜诇讛 诪讬诇转讗 转诇讬讗 讘驻讜专讞, 讜专讘 谞讞诪谉 讗诪专 讚讗驻讬诇讜 驻讜专讞 讗讬谉 诪讝诪谞讬谉 注诇讬讜 注讚 砖讬讛讗 讻讙讚讜诇 讘讚注讜转讬讜 讜讬讚注 诇诪讬 诪讘专讻讬谉, 讜驻讬专讜砖 驻讜专讞 砖讛讘讬讗 砖转讬 砖注专讜转 诇讗讞专 砖讘讗 诇讻诇诇 砖诇砖 注砖专讛 砖谞讛, 讗诇讗 砖讗讬谉 住讬诪谞讬讜 讙讚讜诇讬诐 讻讚讬 诇讻讜祝 专讗砖谉 诇注讬拽专谉 砖讛讜讗 砖注讜专 住讬诪谞讬 讙讚诇讜转 诪诪砖 讗诇讗 砖讛谉 驻讜专讞讬谉 讜讬讜爪讗讬谉, 讜诇驻讬讻讱 讻诇 砖讛讜讗 拽讟谉 讻讝讛 砖诇讗 谞讙诪专讜 住诪谞讬讜 诇讙诪专讬 诪讚拽讚拽讬谉 讗讞专讬讜 讜讗诐 讬讚注 诇诪讬 诪讘专讻讬谉 诪讝诪谞讬谉 注诇讬讜 讜讗诐 诇讗讜 讗讬谉 诪讝诪谞讬谉 注诇讬讜. 讗讘诇 讗诐 讙诪专讜 住讬诪谞讬讜 讗讬谉 诪讚拽讚拽讬谉 讗讞专讬讜 讗诇讗 诪讝诪谞讬谉 注诇讬讜, 讜讗讬谉 讘讜讚拽讬谉 讗讞专讬讜 讗诐 讬讜讚注 诇诪讬 诪讘专讻讬谉, 讜讛讬讬谞讜 讚讗诪专 专讘 谞讞诪谉 拽讟谉, 讻诇讜诪专 砖诇讗 谞讙诪专讜 住讬诪谞讬讜 注讚讬讬谉 诇讙诪专讬 讗驻讬诇讜 讛讻讬 讗诐 讬讜讚注 诪讝诪谞讬谉 注诇讬讜.
讜讛讻讬谉 谞诪讬 讗诪专讜 讘讬专讜砖诇诪讬 (讛"讘) 讚讗讬谉 诪讝诪谞讬谉 注诇讬讜 注讚 砖讬讘讬讗 砖转讬 砖注专讜转, 讚讙专住讬谞谉 讛转诐: 讗诪专 专' 讘专讻讬讛 讻诪讛 讝诪谞讬谉 讗讻诇讬转 注诐 专' 讞诇驻转讗 讗讘讗 讜注诐 专' 讗讬谞讬讬讗 讘专 住讬住讬 讞讘讬讘讬 讜诇讗 讝诪讬谞讜 注诇讬 注讚 砖讛讘讗转讬 砖转讬 砖注专讜转. 讜讗祝 讘转讜住' 专讘讜转讬谞讜 讛爪专驻转讬诐 讝"诇 讛住讻讬诪讜 诇讻讱. 讜讛专讘 讗诇驻住讬 讝"诇 讻转讘 讚讻讬讜谉 讚拽专讬 诇讬讛 拽讟谉 讗驻讬诇讜 讘谉 注砖专 讘谉 转砖注 讻砖讛讜讗 讬讜讚注 诇诪讬 诪讘专讻讬谉 诪讝诪谞讬谉 注诇讬讜, 讜讘谉 注砖专 讘谉 转砖注 讚谞拽讟 谞专讗讛 诪驻谞讬 砖讛讜讗 讝诪谉 讞讬谞讜讻讜.
讜诪讬讛讜 专讗讬转 讛专讘 讝"诇 讗讬谞讛 谞专讗讬转 讘注讬谞讬 专讗讬讛, 讚砖驻讬专 拽专讬 诇讬讛 拽讟谉 讻诇 砖诇讗 讙诪专讜 住讬诪谞讬讜. 讜转讚注 诇讱 讚讛讗 讘讘专讬讬转讗          拽转谞讬 诇讛 讘讛讚讬讗 拽讟谉 砖讛讘讬讗 砖转讬 砖注专讜转, 讜砖注专讜转 拽讗诪专 讜诇讗 砖讜诪讗, 讚讗诇诪讗 讘砖讛讘讬讗 砖转讬 砖注专讜转 讜谞讻谞住 讘讻诇诇 砖诇砖 注砖专讛 砖谞讛 拽讗诪专, 讚讗讬 诇讗, 砖讜诪讗 讘注诇诪讗 谞讬谞讛讜 讜讗驻讬诇讜 讛讻讬 拽专讬 诇讬讛 拽讟谉. 讜讟注诪讗 讻讚讗诪专讬转 讚讻诇 砖诇讗 讙诪专讜 住讬诪谞讬讜 诇讛讬讜转谉 讙讚讜诇讬诐 诇讻讜祝 专讗砖谉 诇注讬拽专谉 注讚讬讬谉 拽讟谉 拽专讬谞谉 诇讬讛, 讜讻驻砖讟讛 讚砖诪注转讬谉 讜讻讚诪驻讜专砖 讘讬专讜砖诇诪讬 (砖诐) 讟驻讬 注讚讬祝 诇诪讬注讘讚.



转砖注讛 砖讗讻诇讜 讚讙谉 讜讗讞讚 讗讻诇 讬专拽 诪爪讟专驻讬谉. 讜讗住讬拽 讗驻讬诇讜 砖讘注讛 砖讗讻诇讜 讚讙谉 讜砖诇砖讛 砖讗讻诇讜 讬专拽 诪爪讟专驻讬谉 讗讘诇 砖砖讛 诇讗 讚专讜讘讗 讚诪讬谞讻专 讘注讬谞谉. 讜讚讜拽讗 诇讗讬爪讟专讜驻讬 讗讘诇 诇讛讜爪讬讗 讗转 讛专讘讬诐 讬讚讬 讞讜讘转谉, 注讚 讚讗讻诇 讻讝讬转 讚讙谉. 讜砖诪注讜谉 讘谉 砖讟讞 砖讛讜爪讬讗 讬谞讗讬 讜讞讘讬专讬讜 诇讚注转讗 讚谞驻砖讬讛 讛讜讗 讚注讘讚, 讻诇讜诪专 讜诇讗 讛讜讚讜 诇讜 讞讘讬专讬讜.
讜诇注谞讬谉 砖谞讬诐 砖讗讻诇讜 讚讙谉 讜讗讞讚 讬专拽 讗驻讬诇讜 诇讗讬爪讟专讜驻讬 诇讗 注讚 讚讗讬讻讗 转诇转讗 讚讗讻诇讬 讚讙谉. 讜讻谉 讻转讘 讛专讘 讝"诇 讘讛诇讻讜转讬讜. 讜讗讬转讗 谞诪讬 讘讛讚讬讗 讘讬专讜砖诇诪讬 讚驻专拽讬谉 讚讙专住讬谞谉 讛转诐 (驻"讝, 讛"讘): 专讘讬 讬注拽讘 讘专 讗讞讗 讘砖诐 专讘讬 讬讜讞谞谉 诇注讜诇诐 讗讬谉 诪讝诪谞讬谉 注讚 砖讬讗讻诇 讻讝讬转 讚讙谉, 讜讛讗 转谞讬 砖谞讬诐 驻转 讜讗讞讚 讬专拽 诪讝诪谞讬谉, 诪转谞讬转讗 讚专砖讘"讙 讛讬讗, 驻讬专讜砖 讚讗诪专 讘讘专讬讬转讗 讚讘住诪讜讱 注诇讛 讜讛讬住讘 注诪讛诐 讗驻讬诇讜 诇讗 讟讘诇 注诪讛诐 讗诇讗 讘爪讬专 讜诇讗 讗讻诇 注诪讛诐 讗诇讗 讙专讜讙专转 讗讞转 诪爪讟专驻讬谉, 讜住讘讬专讗 诇讬讛 讚诇讬转 讛诇讻转讗 讻专砖讘"讙 讚专讘谞谉 驻诇讬讙讬 注诇讬讛 讜诇讬转 讛诇讻转讗 讻讜转讬讛. 讜讛讗 讚讗拽砖讬谞谉 诪讬谞讛 讘住诪讜讱 诇专讘讬 讞讬讬讗 讘专 讗讘 讗"专 讬讜讞谞谉, 讚讬诇诪讗 讘讙诪专讬谉 住讘专讬 讚诇讗 驻诇讬讙讬 注诇讬讛 讜讻讚讟注讬 讘讛 谞诪讬 讚讛讜讛 住讘讬专讗 诇讛讜 讚讗驻讬诇讜 诇讛讜爪讬讗 讗转 讛专讘讬诐 讗诪专讛. 讜讛讗 讚讗讛讚专讬谞谉 讗讬爪讟专讜驻讬 讛讜讗 讚诪爪讟专祝 讜讻讜', 讜诇讗 讚讞讬 讛讗 诪谞讬 专砖讘"讙 讛讬讗 讜讞诇讜拽讬谉 注诇讬讜 讞讘专讬讜, 讛讬讬谞讜 讟注诪讗 诪砖讜诐 讚讘注讬 诇转专讜爪讛 讗诇讬讘讗 讚讻诇讛讜 转谞讗讬 讜讻拽讜砖讟讗 讚诪讬诇转讗 讚讗驻讬诇讜 专讘谉 砖诪注讜谉 讘谉 讙诪诇讬讗诇 诇讗 讗诪专讛 讗诇讗 诇讗讬爪讟专讜驻讬. 讜诪讬讛讜 诇注谞讬谉 爪讬专讜祝 砖诇 砖诇砖讛 驻诇讬讙讬 专讘谞谉 注诇讬讛. 讻讱 谞专讗讛 诇讬. 讗讘诇 讘转讜住驻讜转 讗诪专讜 讚讗驻讬诇讜 诇砖诇砖讛 诪爪讟专祝.



讬讛讘讜 诇讬讛 讻住讗 讗讞专讬谞讗 讜讘专讬讱 讘专讻转 诪讝讜谞讗. 讗讬讻讗 诇诪讬讚拽 讜讛讗 诪讻讬讜谉 讚讬讛讘讜 诇讬讛 讻住讗 拽诪讬讬转讗 讛讗 讗讬转住专 诇讛讜 诇讬谞讗讬 讜讞讘专讬讜 诇诪讬讻诇, 讜讗诐 讻谉 诪注转讛 诇讗 讛讜讛 讞讝讬 砖诪注讜谉 讘谉 砖讟讞 诇讗讬爪讟专讜驻讬 讘讛讚讬讬讛讜, 讜讻讚讗诪专讬 诇注讬诇 (讘专讻讜转 诪讝, 讗) 砖诪讜讗诇 讜专讘 讻专讜讱 专讬驻转讗, 讘转专 讚讻专讜讱 讗转讗 专讘 砖讬诪讬 讘专 讞讬讬讗 讛讜讛 拽讗 诪住专讛讘 讜讗讻讬诇, 讗诪专 诇讬讛 专讘 诪讗讬 讚注转讬讱 讚诪爪讟专驻转 讘讛讚谉 讗谞谉  讙诪专讛 诇谉 住注讜讚转讬谉, 讜砖诪讜讗诇 谞诪讬 诇讗 讗讛讚专 诇讬讛 诇专讘 讗诇讗 诪砖讜诐 讚讗讻转讬 诇讗 讗讬转住专 诇讛讜 诇诪讬讻诇 讚讛讗 讗讬 诪讬讬转讜 诇讛讜 讗专讚讬讗 讜讙讜讝诇讬讗 讗讻诇讬. 讗诇诪讗 诇讻讜诇讬 注诇诪讗 讗讬 讙诪专讬 住注讜讚讛 诇讙诪专讬 诇讗 诪讬爪讟专祝. 讜转讬专爪讜 讘转讜住驻讜转 讚讛讗 讚讬谞讗讬 讘讗诪爪注 住注讜讚讛 讗诪专讜 讻谉 诪讗谉 讬讛讬讘 诇谉 讙讘专讗 讚诪讘专讱 诇谉. 讜诇讗 谞讛讬专讗. 讜诇讚讬讚讬 诪住转讘专讗 讚讘讛讗 谞诪讬 讚注讘讚 诇讙专诪讬讛 讛讜讗 讚注讘讚.



 讛讗 讚讗诪专讬谞谉: 讗讬爪讟专讜驻讬 诪爪讟专祝 讗讘诇 诇讛讜爪讬讗 讗转 讛专讘讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉. 讗讬讻讗 诇诪讬讚拽 讜讗驻讬诇讜 讗讻诇 讻讝讬转 讛讬讗讱 诪讜爪讬讗 诪讬 砖讗讻诇 讜砖讘注, 讚讛讗 讻讝讬转 讚讙谉 讚专讘谞谉, 讜讻讚讗诪专讬谞谉 诇注讬诇 讘驻专拽 诪讬 砖诪转讜 (讘专讻讜转 讻, 讘) 讗谞讬 讗诪专转讬 讜讗讻诇转 讜砖讘注转 讜讛诐 讚拽讚拽讜 注诇 注爪诪谉 注讚 讻讝讬转 讜注讚 讻讘讬爪讛. 讜注诇 讝讛 讚讞拽 注爪诪讜 讛专讘 讘注诇 讛讛诇讻讜转 讜讗诪专 讚讗讬谞讜 诪讜爪讬讗 讗诇讗 诪讬 砖讗讻诇 砖讬注讜专讗 讚专讘谞谉 讻诪讜转讜, 讜讛讛讬讗 讚讬谞讗讬 讜讞讘专讬讜 讛讜讬讗 转讬讜讘转讗 讚讛讗 讗讬谞讛讜 诪住转诪讗 讗讻诇讜 讜砖讘注讜 讜讗驻讬诇讜 讛讻讬 讛讜爪讬讗谉 砖诪注讜谉 讘谉 砖讟讞, 讜注讚 讻讗谉 诇讗 讗诪专讬谞谉 讚砖诪注讜谉 讘谉 砖讟讞 诇讙专诪讬讛 讛讜讗 讚注讘讚 讗诇讗 诪砖讜诐 讚诇讗 讗讻诇 讻讝讬转 讚讙谉 讛讗 讗诇讜 讗讻诇 讻讝讬转 讚讙谉 诪讜爪讬讗 诇讻讜诇讬 注诇诪讗.
讜诪讬讛讜 讗驻砖专 讛讬讛 诇讜诪专 讚讻讝讬转 讚讗讜专讬讬转讗 讜讻讚诪砖诪注 诇注讬诇 讘驻' 讻讬爪讚 诪讘专讻讬谉 (讘专讻讜转 诇讞, 讘) 讙讘讬 专讘讬 讬讜讞谞谉 讚讗讻诇 讝讬转 诪诇讬讞 讜讘专讱 注诇讬讜 转讞诇讛 讜住讜祝. 讜讻谉 谞诪讬 诪砖诪注 诇拽诪谉 讘驻专拽讬谉 (讘专讻讜转 诪讟, 讘) 讚专"诪 讜专讘讬 讬讛讜讚讛 诪讚讗讜专讬讬转讗 拽讗诪专讬 讜讘拽专讗讬 驻诇讬讙讬 讜诇专讘讬 讬讛讜讚讛 讗讻讬诇讛 砖讬砖 讘讛 砖讘讬注讛 拽专讬 诇讻讘讬爪讛. 讜讛讛讬讗 讚驻专拽 诪讬 砖诪转讜 (诇注讬诇 讘专讻讜转 讻, 讘) 专' 注讜讬专讗 讛讜讗 讚拽讗诪专 诇讛, 讜诇讗 拽讬讬诪讗 诇谉 讻讜转讬讛. 讜讛讛讬讗 讚专' 爪讚讜拽 讚驻专拽 砖谞讬 讚诪住讻转 住讜讻讛 (讻讝, 讗) 讚讗诪专讬谞谉 讛转诐 讜讻砖谞转谞讜 诇专' 爪讚讜拽 讗讜讻诇 驻讞讜转 诪讻讘讬爪讛 谞讟诇讜 讜诇讗 讘讬专讱 讗讞专讬讜. 讬砖 诇讬 诇讜诪专 讚讚讬诇诪讗 专' 爪讚讜拽 讻专' 讬讛讜讚讛 住讘讬专讗 诇讬讛 讚讻讘讬爪讛 讘注讬谞谉 讜驻讞讜转 诪讻讘讬爪讛 诇讗 诪讘专讻讬谞谉 注诇讬讛 讻诇诇 讚砖讬注讜专讗 讚专讘谞谉 诇讬讻讗 讻讘驻讞讜转 诪讻讝讬转 诇专"诪. 讜讗讬 谞诪讬 诇讗 讘讬专讱 讗讞专讬讜 诪注讬谉 砖诇砖 讗讘诇 讘讜专讗 谞驻砖讜转 专讘讜转 讘讬专讱 讗讞专讬讜 讚讛讜讗 讘专讻讛 讚专讘谞谉 诇砖讬注讜专讗 讚专讘谞谉 讜讻驻讬 讛住讘专讗 砖讻转讘转讬 讘驻' 讻讬爪讚 诪讘专讻讬谉 (讘专讻讜转 诇讞, 讘). 讗诇讗 砖讗讬谉 谞专讗讛 诇讬 讻谉, 讻诪"砖 砖诐.
讜诪讻诇 诪拽讜诐 讗讻转讬 砖诪注转讬谉 诇讗 诪转专爪讗 讚砖诪注讜谉 讘谉 砖讟讞 讚诇讗 讗讻讬诇 讻诇诇 讛讬讻讬 讘专讬讱 注诇讬讬讛讜 讘专讻转 诪讝讜谞讗 讜讛讬讻讬 讗诪专 谞讘专讱 砖讗讻诇谞讜 诪砖诇讜, 讜诪讗谉 讚诪讜转讬讘 谞诪讬 诪讚转谞讬讗 注诇讛 讜讛住讬讘 注诪讛诐 讗驻讬诇讜 诇讗 讟讘诇 注诪讛诐 讗诇讗 讘爪讬专 讜诇讗 讗讻诇 讗诇讗 讙专讜讙专转 讗讞转 诪爪讟专祝, 讛讬讻讬 转讬住讜拽 讗讚注转讬讛 讚诪讬 砖诇讗 讗讻诇 讻诇诇 讜诇讗 砖转讛 讗诇讗 讟讘诇 讘爪讬专 诪讜爪讬讗 讗转 讗讞专讬诐 讬讚讬 讞讜讘转谉 讘讘专讻转           讛诪讝讜谉 讜讬讗诪专 谞讘专讱 砖讗讻诇谞讜 诪砖诇讜. 讜讬砖 诇讜诪专 讚诪讚讗讜专讬讬转讗 讗驻讬诇讜 诇讗 讗讻诇 讻诇诇 讜诇讗 砖转讛 讜诇讗 讟讘诇 讘爪讬专 诪讜爪讬讗 讗转 讗讞专讬诐 讬讚讬 讞讜讘转谉 讘讘专讻转 讛诪讝讜谉 讜讘诇讘讚 砖讬讛讗 讛诪讘专讱 诪谉 讛诪讞讜讬讬讘讬谉 讘讘专讻讛 讻讬砖专讗诇 讙讚讜诇, 讜诪砖讜诐 讚拽讬讬诪讗 诇谉 讚讻诇 讛诪讞讜讬讘 讘讚讘专 诪讜爪讬讗 讗转 讛专讘讬诐 讬讚讬 讞讜讘转谉 讜讗驻讬诇讜 讬爪讗 诪讜爪讬讗 (专"讛 讻讟, 讗). 讜讗祝 注诇 讙讘 讚讗诪专讬谞谉 讘讬专讜砖诇诪讬 讚诪讻诇转讬谉 讘驻专拽 诪讬 砖诪转讜 (讛"讙): 转谞讬 讻诇 诪爪讜讜转 砖讗讚诐 驻讟讜专 诪讜爪讬讗 讗讞专讬诐 讬讚讬 讞讜讘转谉 讞讜抓 诪讘专讻转 讛诪讝讜谉, 讜讛讗 转谞讬讗 讻诇 砖讗讬谞讜 诪讞讜讬讘 讘讚讘专 讗讬谞讜 诪讜爪讬讗 讛专讘讬诐 讬讚讬 讞讜讘转谉 讛讗 讗诐 讛讬讛 讞讬讬讘 诪讜爪讬讗, 讗诪专 专讘讬 诇讗 砖谞讬讗 讛讬讗 讘专讻转 讛诪讝讜谉 讚讻转讬讘 讜讗讻诇转 讜砖讘注转 诪讬 砖讗讻诇 讛讜讗 讬讘专讱. 讬砖 诇讜诪专 讚讛讛讬讗 诪讚专讘谞谉 讛讬讗 讛讗 诪讚讗讜专讬讬转讗 讗驻讬诇讜 讘讘专讻转 讛诪讝讜谉 讗祝 注诇 驻讬 砖讬爪讗 诪讜爪讬讗. 讜讛讬诇讻讱 讘讝诪谉 砖讛讜讗 诪讞讜讬讘 讘讘专讻讛 讻诇诇 讘讗讬讝讛 讘专讻讛 砖讛讬讗 讗讜拽诪讜讛 讗讚讬谞讗 讚讗讜专讬讬转讗 讜诪讜爪讬讗 讗驻讬诇讜 诪讬 砖讗讻诇 砖注讜专讗 讚讗讜专讬讬转讗, 讗讘诇 讻砖诇讗 讗讻诇 讻诇诇 讜讗讬谞讜 诪讞讜讬讘 注讻砖讬讜 讘讘专讻讛 讻诇诇 讗讬谞讜 诪讜爪讬讗 诪讚专讘谞谉. 讜诪讗谉 讚诪讜转讬讘 诪讛讛讬讗 讚注诇讛 讜讛讬住讘 拽住讘专 讚讗驻讬诇讜 诪讞讜讬讘 讘讘专讻转 讘讜专讗 谞驻砖讜转. 讜专讘讬 砖诪注讜谉 讘谉 砖讟讞 诇讗 砖诪注讬谞谉 诇讬讛 讻讜诇讬 讛讗讬, 讜讚讬诇诪讗 住讘讬专讗 诇讬讛 讛讻讬谉 讘诪讬 砖讛讜讗 诪讞讜讬讘 讘讘专讻讛 讚讗讜专讬讬转讗 讻砖讜转讛 讬讬谉 砖讛讜讗 诪讞讜讬讘 讘讘专讻转 诪注讬谉 砖诇砖.
讜讗谞谉 诇诪住拽谞讗 诇讗 住讘讬专讗 诇谉 讻讜讜转讬讛讜, 讗诇讗 注讚 砖讬讗讻诇 讻讝讬转 讚讙谉 讚讛讜讬 诪讞讜讬讘 讘讘专讻转 讛诪讝讜谉 诪诪砖 诪讚讗讜专讬讬转讗. 讜讗讬 谞诪讬 住讘讬专讗 诇讛讜 讚讻讝讬转 诪讚专讘谞谉, 诪讻诇 诪拽讜诐 诪讞讜讬讘 讛讜讗 讘讞讬讜讘 讘讘专讻转 讛诪讝讜谉 诪诪砖, 讜诪讬 砖讗讻诇 讛讜讗 讬讘专讱 拽专讬谞谉 讘讬讛 诇讛讜爪讬讗 讗驻讬诇讜 讛诪讞讜讬讘 诪讚讗讜专讬讬转讗. 讜讛讗 讚讘专讬讱 砖诪注讜谉 讘谉 砖讟讞 谞讘专讱 砖讗讻诇谞讜 讜讛讜讗 诇讗 讗讻诇 讗诇讗 砖转讛 讻讜住 讬讬谉, 转讬专爪讜 讘转讜住驻讜转 诪砖讜诐 讚砖转讬讛 讘讻诇诇 讗讻讬诇讛.
讜诪讻诇 诪拽讜诐 讗讻转讬 拽砖讬讗 诇讬 讚讜讚讗讬 诪讚拽讗诪专 谞讘专讱 诪砖诪注 讚讗讬讛讜 谞驻讬拽 讬讚讬 讞讜讘转讬讛 讘讗讜转讛 讘专讻讛 讜讗谞谉 拽讬讬诪讗 诇谉 讚讙' 讗讬谞讜 驻讜讟专 诪注讬谉 讙', 讜讻讚诪讜讻讞 讘讛讚讬讗 讘砖诪注转讗 讚讛讘讬讗讜 诇讛诐 转讗谞讬诐 讜注谞讘讬诐 讘转讜讱 讛住注讜讚讛 讜讻讚讻转讘讬谞谉 讛转诐 讘讚讜讻转讗 (诪讗, 讘). 讜诇讗 注讜讚 讗诇讗 讛讬讻讬 诪爪讟专祝 注诪讛诐, 讜讻诇 砖讻谉 诪讬 砖诇讗 讗讻诇 讗诇讗 砖讟讘诇 注诪讛诐 讘爪讬专 讚讛讗 讻讬讜谉 砖讝讛 讗讬谞讜 讬讜爪讗 讘讘专讻转谉 讛讬讗讱 讛讜讗 诪爪讟专祝 讜讛讬讗讱 讬讝诪谞讜 注诇讬讜 讜讛讜讗 讗讬谞讜 讘谉 讝讬诪讜谉. 讗诇讗 砖讘讝讜 讬砖 诇讜诪专 讚诇讛爪讟专祝 诇讛讝讻讬专 讗转 讛砖诐 讛讜讗 讚讘注讬谞谉, 讜诇讗 讘注讬谞谉 砖讬讗讻诇 讚讛讗 讗诪专讬谞谉 诇注讬诇 (讘专讻讜转 诪讝, 讘) 讚讗专讜谉 诪爪讟专祝 讜拽讟谉 诪讜讟诇 讘注专讬住讛 诪爪讟专祝. 讜讗祝 注诇 讙讘 讚诇讗 拽讬讬诪讗 诇谉 讻讜转讬讬讛讜 诪讻诇 诪拽讜诐 砖诪注讬谞谉 诪讬谞讛 讚诇爪讬专讜祝 讛讝讻专转 讛砖诐 诇讝讬诪讜谉 注砖专讛 诇讗 讘注讬谞谉 诪讞讜讬讘 诪诪砖 讘讘专讻转 讛诪讝讜谉 讗诇讗 讻诇 砖讛讜讗 讙讚讜诇 讜讞讬讬讘 讘讘专讻讛 讻诇诇 诪爪讟专祝. 讜讗讜诇讬 讗祝 讛讜讗 讗讬谞讜 讬讜爪讗 讬讚讬 讘专讻转讜 讘讘专讻讛 讚讬讚讛讜 讗诇讗 诇讝讬诪讜谉 讘诇讞讜讚 讛讜讗 讚诪爪讟专祝 讜讞讜讝专 讜诪讘专讱 讻讘专讻转讜 诇注爪诪讜, 讚讜诪讬讗 讚讬讜爪讗 诇砖讜拽 讜拽讜专讗讬谉 诇讜 讜诪讝诪谞讬谉 注诇讬讜 讜讛讜诇讱 诇讜 讜讞讜讝专 讜诪讘专讱 诇注爪诪讜, 讗讘诇 讚砖诪注讜谉 讘谉 砖讟讞 拽砖讬讗 诇讬. 讜砖诪讗 砖诪注讜谉 讘谉 砖讟讞 讗祝 讘讝讜 诇讙专诪讬讛 讛讜讗 讚注讘讚 讚住讘讬专讗 诇讬讛 讚讙' 驻讜讟专 诪注讬谉 讙'. 讜讗讬 谞诪讬 砖讗谞讬 讬讬谉 讚诪讬讝谉 讝讬讬谉 讻讚讗讬转讗 讘专讬砖 驻专拽 讻讬爪讚 诪讘专讻讬谉 (讘专讻讜转 诇讛, 讘) 讜讻注谞讬谉 砖讗诪专讜 讘驻"拽  讚诪讻诇转讬谉 (讬讘, 讗) 讙讘讬 转诪专讬 驻转讞 讜讘专讬讱 讗讚注转讗 讚谞讛诪讗 讜住讬讬诐 讘讚转诪专讬 讬爪讗 讚讗驻讬诇讜 讗诪专 讛讝谉 讗转 讛讻诇 讬爪讗 讚转诪专讬 谞诪讬 诪讬讝谉 讝讬讬谉, 讜讛讛讬讗 讚讛讘讬讗讜 诇讜 转讗谞讬诐 讜注谞讘讬诐 讚讜拽讗 转讗谞讬诐 讜注谞讘讬诐 讗讘诇 转诪专讬 诇讗. 讜诪讗谉 讚诪拽砖讛 诪讘专讬讬转讗 讚讟讘诇 注诪讛诐 讘爪讬专, 诇讗 讚拽, 讜讻讬讜谉 讚讗讚讞讬 诇讗 讚讬讬拽讬谞谉 注诇讛 讻讜诇讬 讛讗讬. 讜讗"谞 诇讝讬诪讜谉 讛讜讗 讚诪爪讟专祝 讜诪讜爪讬讗 讗祝 讗转 讛讗讞专讬诐 讬讚讬 讞讜讘转谉 讘讘专讻转 讛诪讝讜谉 讜讛讚专 诪讘专讱 讘讜专讗 谞驻砖讜转 诇注爪诪讜.





专讬讟讘"讗

讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗诪专 专讘 谞讞诪谉 拽讟谉 讜讬讜讚注 诇诪讬 诪讘专讻讬谉 诪讝诪谞讬谉 注诇讬讜. 驻讬专讜砖 讜讛砖转讗 讗转讬讗 诪转谞讬转讗 砖驻讬专 讚转谞讬讗 拽讟谉 砖讛讘讬讗 砖转讬 砖注专讜转 诪讝诪谞讬谉 注诇讬讜, 驻讬专讜砖 诇注讜诇诐 讜讗驻讬' 讗讬谞讜 讬讜讚注 诇诪讬 诪讘专讻讬谉 讚诇讗 讙专注 诪砖讗专 诪爪讜转 砖讞讬讬讘 讘讛谉 讻讬讜谉 砖讛讜讗 讙讚讜诇. 讜砖诇讗 讛讘讬讗 砖转讬 砖注专讜转 讗讬谉 诪讝诪谞讬谉 注诇讬讜 讻砖讗讬谞讜 讬讜讚注 诇诪讬 诪讘专讻讬谉 讜讗讬谉 诪讚拽讚拽讬谉 讘拽讟谉 讘砖注专讜转 讚讗诐 讬讜讚注 诇诪讬 诪讘专讻讬谉 讗驻讬诇讜 讘谉 讞诪砖 诪讝诪谞讬谉 注诇讬讜 讜讛讗 讚诇讗 讗讬讬转讬 诪讬谞讛 住讬讬注转讗 诇专讘 谞讞诪谉 诪砖讜诐 讚讗讬讻讗 诇讗讜拽讜诪讛 讘讙讜谞讗 讗讞专讬谞讗 讻讚讗讜拽诪讜讛 诇注讬诇 讘拽讟谉 驻讜专讞 讜讛"讛 诇注谞讬谉 注砖专讛 讚诪爪讟专驻讬谉 拽讟谞讬诐 讻砖讬讜讚注讬诐 诇诪讬 诪讘专讻讬谉 诪砖讘注讛 讘谞讬 讗讚诐 讜讗讬诇讱 讚讗讬讻讗 专讜讘讗 讚诪讬谞讻专 讚专讜讘讗 讚诪讬谞讻专 讘注讬谞谉 讻讚讗讬转讗 讘住诪讜讱 讜讻谉 诇注谞讬谉 转驻诇讛: 



讛讬讬谞讜 讚讗诪专讬 讗讬谞砖讬 讘讜爪讬谉 讘讜爪讬谉 诪拽讟驻讬讛 讬讚讬注. 讜砖讘讞讜 诇诪讗谉 讚谞驻拽 诇讘专讗 讜讗讞讜讬 讻诇驻讬 砖诪讬讗 砖讛讻讬专讜 砖讛讜讗 讬讜讚注 讜诪讻讬专 讘讜专讗讜 讜讬讜讚注 砖砖讻讬谞转讜 讘砖诪讬诐:



讗诪专 诇讛 诇讚讘讬转讛讜 诪讗谉 讬讛讬讘 诇谉 谞讘专讗 讚诪讘专讱 诇谉. 驻讬专讜砖 讻砖讛讬讜 讘转讜讱 住注讜讚转谉 讜讛讬讜 拽专讜讘讬诐 诇讙诪讜专 住注讜讚转谉 讗诪专讜 讻谉 诪砖讜诐 讚专诪讜 讗讚注转讬讬讛讜 讚诇讗 讛讜讛 诇讛讜 谞讘专讗 诇讘专讜讻讬 讗讘诇 讜讚讗讬 诇讬讻讗 诇诪讬诪专 讚讘转专 讙诪专 住注讜讚讛 讛讜讛 讚讛讗 讗诪专讬谞谉 诇注讬诇 谞讘讬 砖诪讜讗诇 讜专讘 讚讻专讜讱 专驻转讗 讚讻讬 讗转讗 讘讙诪专 住注讜讚讛 诇讙诪专讬 诇讗 诪爪讟专祝 讘讛讚讬讬讛讜 讜讗"讻 讛讬讻讬 谞爪讟专祝 专' 砖诪注讜谉 讘谉 砖讟讞: 



讬讛讘讜 诇讬讛 讻住讗 讗讞专讬谞讗 讜讘专讬讱. 讜讗诪专讬谞谉 讚诇讙专诪讬讛 讛讜讗 讚注讘讚. 讻诇讜诪专 讜诇讗 讛讜讚讜 诇讜 讞讘专讬讜 讚讗"专 讞讬讬讗 讘专 讗讘讗 讜讻讜' 诇讛讜爪讬讗 讗转 讛专讘讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉 讜讟注诪讗 讚诪讗谉 讚讗讻诇 讻讝讬转 讚讛讜讗 砖讬注讜专讗 讚专讘谞谉 诪驻讬拽 诇诪讗谉 讚讗讻诇 讜砖讘注 讚诪讚讬谞讗 讗驻讬' 诇讗 讗讻诇 讻诇诇 诪讜爪讬讗 诇诪讗谉 讚讗讻诇 砖讬注讜专讗 讚讗讜专讬讬转讗 讚讛讜"诇 讻讘专讻转 讛诪爪讜转 讚讗注驻"讬 砖讬爪讗 诪讜爪讬讗 讜讻讙讜谉 拽讚讜砖 讛讬讜诐 讗诇讗 诪砖讜诐 讚讘专讻转 讛诪讝讜谉 讚诪讬讗 诇讛 拽爪转 诇讘专讻' 讛谞讛谞讬谉 讚讗转讬讗 讘转专 讗讻讬诇讛 注砖讗讜讛 专讘谞谉 讻讘专讻转 讛谞讛谞讬谉 诇诪讬诪专讗 讚讘注讬谞谉 砖讬讛谞讛 讜诪砖"讛 诪讬 砖讗讻诇 砖讬注讜专讗 讚专讘谞谉 诪讜爪讬讗 诇诪讗谉 讚讗讻诇 砖讬注讜专讗 讚讗讜专讬讬转讗 讜讛讜讗 砖讬讛讗 讛诪讘专讱 讘专 讞讬讜讘讗 讜讛讬讬谞讜 住讘专讗 讚专' 砖诪注讜谉 讘谉 砖讟讞 讚讻诇 砖谞讛谞讛 讜谞爪讟专祝 讘讛讚讬讬讛讜 诪驻讬拽 诇讛讜 讜诪诪讬诇讗 讬讜爪讗 讬讚讬 讘专讻讛 讗讞专讜谞讛 诪讛讛讜讗 讻住讗 讚砖转讛 讚讘专讻转 砖诇砖 驻讜讟专转 诪注讬谉 讙' 讚讬讬谉 讚诪讬讚讬 讚诪讝讜谞讗 讛讜讗 讻讚讻转讬讘谞讗 诇注讬诇. 讜讗诪专讬谞谉 讚诇注讜诇诐 讗讬谞讜 诪驻讬拽 讗讞专讬谞讬 讘诇讗 讻讝讬转 讚讙谉: 



讜诇讗 讗讻诇 讗诇讗 讙专讜讙专转 讗讞转 诪爪讟专驻讬谉. 驻讬专讜砖 讜诪讚转谞讬 诪爪讟专驻讬谉 诪砖诪注 讚砖讜讜 讚讬谞讬讬讛讜 讜讻诇 讞讚 讜讞讚 诪讬谞讬讬讛讜 诪驻讬拽 讗讬讚讱 讜住讘专 专砖讘"讙 讚讙专讜讙专转 诪讬讝谉 讝讬讬谉 讜讘专讻转 讙' 驻讜讟专转谉 讜讘讜讚讗讬 专砖讘"讙 诇讗 讗诪专讛 诇讛爪讟专祝 诇讙' 讚讛讗 驻砖讬讟讗 讚讙' 讗讬谉 诪爪讟专驻讬谉 诇讝讬诪讜谉 注讚 砖讬讗讻诇 讻诇 讗讞讚 讻讝讬转 讚讙谉 讗诇讗 讜讚讗讬 诇讛爪讟专祝 诇注砖专讛 拽讗诪专 讜拽讬诐 诇讛讜 讚诇讗 驻诇讬讙讬 专讘谞谉 注诇讬讛. 讜诪砖谞讬 讚讗讬爪讟专讜驻讬 诪爪讟专祝 讗讘诇 诇讛讜爪讬讗 专讘讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉 讜讻谉 讛讬诇讻转讗. 讜诪讗讬 讚讗诪专讬谞谉 讚讗驻讬' 讘诇讗 讗讻诇 讚讙谉 诪讬爪讟专驻讬 诇注砖专讛 讚讜拽讗 讘讚讗讻诇讬 诪讬讚讬 讚讘专讻转 讙' 驻讜讟专转讜 讻讙讜谉 砖讗讻诇 驻讬专讜转 砖讗讬谞谉 诪砖讘注转 讛诪讬谞讬谉 讚讘专讻转讜 诇讗讞专讬讜 讘讜专讗 谞"专 讜诪诪讬诇讗 诪讬驻讟专 讘讘专讻转 讙' 讗讜 诪讬讚讬 讚砖讘注转 讛诪讬谞讬谉 讚讝讬讬谉 讻讙讜谉 转诪专讬 讜讙专讜讙专讜转 讚讻讬讜谉 讚讝讬讬谞讬 诪讬驻讟专讬 讘讘专讻转 讙' 讜讻讬讜谉 讚讻谉 诪爪讟专驻讬谉 讘讛讜 诇注砖专讛 讚谞讛讬 讚诇讗 讞砖讬讘讬 诇讗讝诪讜谞讬 讘讛讜 诇讞讜讚讬讬讛讜 注讚 讚讗讬讻讗 砖讘注讛 讚讗讻诇讜 驻转 讗讘诇 注讜诇讬谉 讛谉 注诪讛诐 诇讝诪谉 注诪讛诐 讜诇讛驻讟专 讘讘专讻转诐 讻诇 讛讬讻讗 讚讗讬讻讗 拽讘讬注讜转 诇讘专 诪讚讬讚讛讜 讗讘诇 讗讻诇讜 讚讘专讬诐 砖讗讬谞谉 谞驻讟专讬谉 讘讘专讻转 讙' 讻讙讜谉 注谞讘讬诐 讜讛谉 讟注讜谞讬谉 讘专讻讛 诇注爪诪谉 讘讜讚讗讬 讗讬谉 诪爪讟专驻讬谉 诇讛砖诇讬诐 诇注砖专讛 砖讛专讬 讛谉 讟注讜谞讬谉 讘专讻讛 诪爪讚 讗讞讚 诇注爪诪谉, 讛专讗"讛 讝"诇:





讛诪讗讬专讬

转砖注讛 砖讗讻诇讜 讚讙谉 讜讗' 诪爪讟专祝 注诪讛诐 讜诪砖诇讬诪诐 诇注砖专讛 讗诇讗 砖诇讗 讗讻诇 驻转 讗诇讗 讬专拽 讗讜 驻讬专讜转 讗讜 讟讘诇 注诪讛诐 讘爪讬专 讗讜 砖转讛 讻讜住 砖诇 讬讬谉 诪爪讟专祝 注诪讛诐 诇讝诪谉 讘讛讝讻专转 讛砖诐 讗驻讬诇讜 讝' 砖讗讻诇讜 讚讙谉 讜讙' 砖讗讻诇讜 讬专拽 讘讚讬谉 讝讛 讛讜讗讬诇 讜专讜讘 讛谞讬讻专 讗讻诇讜 讚讙谉, 讗讘诇 砖砖讛 砖讗讻诇讜 讚讙谉 讜讗专讘注讛 讬专拽 讗讬谉 诪爪讟专驻讬谉 讛讜讗讬诇 讜讗讬谉 专讜讘 讛谞讬讻专 讘讗讻讬诇转 讚讙谉, 讜讘讝讬诪讜谉 讙' 讗讬谉 诪爪讟专祝 注诪讛诐 注讚 砖讬讗讻诇讜 砖诇砖转诐 讚讙谉, 讜讘转讜住驻讜转 诪拽讬诇讬诐 讘讻讱 讗诇讗 砖讘转诇诪讜讚 讛诪注专讘 讗诪专讜讛 讻讚讘专讬谞讜 讜讛讜讗 砖讗诪专讜 砖诐 诇注讜诇诐 讗讬谉 诪讝诪谞讬谉 注讚 砖讬讗讻诇 讻讝讬转 讚讙谉 讜讛讗 转谞讬 砖谞讬诐 砖讗讻诇讜 讚讙谉 讜讗讞讚 讬专拽 诪爪讟专驻讬谉 诪转谞讬转讗 专砖讘"讙 讛讬讗 讚讗诪专 讗驻讬诇讜 诇讗 讟讘诇 注诪讛诐 讗诇讗 讘爪讬专 讜讻讜' 讻诇讜诪专 讜讗讬谞讛 讛诇讻讛 讜砖诪讗 转讗诪专 讜讛专讬 讛讬讗 讛拽砖讜 讘住讜讙讬讗 讝讜 诪讚专砖讘"讙 诇专' 讞讬讬讗 讗诇诪讗 讛诇讻转讗 讛讬讗 转讚注 砖讝讜 讛讬讗 砖讛讘讬讗 讞讻诪讬 讛转讜住驻讜转 诇讜诪专 讻谉, 讗讜 砖谞专讗讛 砖住讜讘专讬诐 讛讬讜 讻讙诪' 砖诇谞讜 砖讗祝 讞讻诪讬诐 讛讬讜 讗诪讜专讬诐 讻谉 讜讻诪讜 砖讛讬讜 讟讜注讬诐 讘讛 讙诐 讻谉 砖讛讬讗 讗诪讜专讛 讗祝 诇讛讜爪讬讗 讜诪"诪 讞讻诪讬诐 讞讜诇拽讬诐 讘讛 诇注谞讬谉 讙', 讜讛诇讻讛 讻讚讘专讬讛诐, 讜讗祝 诇注砖专讛 讗注"驻 砖讗诪专谞讜 砖诪爪讟专祝 诪"诪 讗讬谉 诪讘专讱 讗诇讗 讗讞讚 诪讗讜转谉 砖讗讻诇讜 讚讙谉 砖讗讬谉 诪讜爪讬讗 讗转 讛专讘讬诐 讗诇讗 讗讜转讜 砖讗讻诇 诪讛 砖讗讻讬诇转讜 诪讘讬讗转讜 诇讬讚讬 讞讬讜讘 转讜专讛, 讜讛讜讗 砖讗讻诇 讻讝讬转 讚讙谉, 讗讘诇 讻讝讬转 讚讙谉 诪讜爪讬讗 讗转 讛专讘讬诐 诇讚注转谞讜, 讗注"驻 砖诇讗 讗讻诇 讻讚讬 砖讘讬注讛 讻诪讜 砖讘讬讗专谞讜 讘驻专拽 讙' 讜讻谉 诪讛 砖讗诪专讜 讘拽讟谉 砖讛讜讗 谞注砖讛 住谞讬祝 诪"诪 讗讬谉 诪讘专讱 讗诇讗 讙讚讜诇, 讜诪讛 砖讗诪专讜 讻讗谉 讘砖诪注讜谉 讘谉 砖讟讞 砖讘讻讜住 砖诇 讬讬谉 砖砖转讛 讛讜爪讬讗 讻诇 讗讜讻诇讬 砖诇讞谞讜 砖诇 讬谞讗讬 讛诪诇讱 讬讚讬 讘专讻讛 讻讘专 讗诪专讜 讘讛 砖诇讗 讻讛诇讻讛 注砖讛, 讜讗祝 讬砖 诇转诪讜讛 讛讬讗讱 诪爪讟专祝 注诪讛诐 讻诇诇 讛专讬 讻讘专 讗讻诇讜 讜讗诪专讜 诪讗谉 讬讛讬讘 诇谉 讙讘专讗 讚诪讘专讱 诇谉, 讜诪住转诪讗 讗讻诇讜 讻诇 砖讘注谉 注讚 砖诇讗 讛谞讬讞讜 诪拽讜诐 诇讗专讚讬 讜讙讜讝诇讬 讜讻诇 砖讻谉 砖讛讻讬谞讜 注爪诪谉 诇讘专讻讛 讜讘讗诪转 讗祝 讝讜 谞专讗讛 砖诇讗 讬驻讛 注砖讛 讻讞讘专转讛, 讜讘转讜住驻讜转 讚讞拽讜 讘讛 砖讘讗诪爪注 讛住注讜讚讛 讗诪专讜 诪讗谉 讬讛讬讘 诇谉 讜讻讜' 讜讗讬谉 讛讚讘专讬诐 诪转讬砖讘讬诐, 讜讻谉 讬砖 诪转诪讬讛讬诐 讘诪注砖讛 讝讛 讛讗讬讱 讘讬专讱 诇讛诐 讘专讻转 讛诪讝讜谉 讜讛讜讗 诇讗 讗讻诇 讜讗祝 诇诪讛 砖讛拽砖讜 诇专' 讞讬讬讗 诪砖诪讜注转 讗驻讬诇讜 诇讗 讟讘诇 诇讛诐 讗诇讗 讘爪讬专 讛讬讗讱 注诇讛 注诇 讛讚注转 砖讗祝 诇讛讜爪讬讗 谞讗诪专讛 讜讛讬讗讱 讬讘专讱 诪讬 砖诇讗 讗讻诇 讻诇诇, 讜讝讜 讗讬谞讛 拽讜砖讬讗 砖诪"诪 讘专讻转 讞讜讘讛 讛讬讗 讜讛讬讛 讬讻讜诇 诇讛讜爪讬讗 讗祝 讗诐 讗讬谞讜 诪讞讜讬讬讘 诪爪讚 注爪诪讜 讗诇诪诇讗 讟注诐 讛谞讝讻专 讘转诇诪讜讚 讛诪注专讘, 讚讻转讬讘 讜讗讻诇转 讜砖讘注转 讜讛讛讬讗 讜讚讗讬 诪讚专讘谞谉 讜讛讬诇讻讱 讻诇 砖讛讜讗 诪讞讜讬讘 讘讘专讻讛 诪讚讗讜专讬讬转讗 讻诇诇 诪讜爪讬讗, 讗祝 诪讚专讘谞谉, 讜讗注"驻 砖诪"诪 讛讜爪专讱 诇讜诪专 谞讘专讱 砖讗讻诇谞讜, 砖转讬讛 讘讻诇诇 讗讻讬诇讛 讛讬讗 讗诇讗 砖讗祝 讛讜讗 讞讝专 讜讘讬专讱 诇注爪诪讜 砖讗讬谉 讙' 驻讜讟专讜转 诪注讬谉 讙' 讗诇讗 砖讬砖 讗讜诪专 讻谉 讘讬讬谉 讛讜讗讬诇 讜诪讬讝谉 讝讬讬谉 讻诪讜 砖讛转讘讗专:





转讜住驻讜转 专讗"砖

诇讬转 讛诇讻转讗 讻讻诇 讛谞讬 砖诪注转转讗. [拽讗讬] 讗讛讗 讚讗诪专 专' 讬讛讜讚讛 转砖注讛 讜谞专讗讬谉 讻注砖专讛 讜讗讛讗 讚专讘 讛讜谞讗 讟' 讜讗专讜谉 诪爪讟专驻讬谉 讜讗讛讗 讚专' 讗诪讬 砖谞讬诐 讜砖讘转 讜讗讛讗 讚砖谞讬 转"讞 讜讗讛讗 讚拽讟谉 驻讜专讞 [讜讛讱 讘专讬讬转讗 讚讗讬谉 诪讚拽讚拽讬谉 讘拽讟谉 诪讜拽讬 诇讛 专讘 谞讞诪谉 讘拽讟谉 驻讜专讞] 砖诇讗 讛讙讬注 诇驻诇讙讜转 专讗讜讘谉 讜讗讬谞讜 讬讜讚注 诇诪讬 诪讘专讻讬谉, 讗讜 讗"谞 讘讗讬谞讜 驻讜专讞 讗诇讗 砖讬讜讚注 诇诪讬 诪讘专讻讬谉, 讗讘诇 诇讗 拽讗讬 讗讚专讬讘"诇 讚讗诪专 拽讟谉 讛诪讜讟诇 讘注专讬住讛 注讜砖讬谉 住谞讬祝 诇注砖专讛 讗驻讬诇讜 讗讬谞讜 讬讜讚注 诇诪讬 诪讘专讻讬谉 讜诇诪讬 诪转驻诇诇讬谉 讚专讘 谞讞诪谉 谞诪讬 住"诇 讻专讬讘"诇 讘讘专讻转 讛诪讝讜谉 讜讚拽讗诪专 专讬讘"诇 拽讟谉 讛诪讜讟诇 讘注专讬住讛 讗讬谉 诪讝诪谞讬谉 注诇讬讜 讛讗 讗诐 讬讜讚注 诇诪讬 诪讘专讻讬谉 诪讝诪谞讬谉 注诇讬讜, 讜讘转驻诇讛 [谞诪讬 讗驻砖专] 诇讗 驻诇讬讙 注诇讬讛 讚讗驻讬诇讜 讗讬谞讜 讬讜讚注 诪爪讬 住讘专 讚诪爪讟专祝 诪讚拽讗诪专 拽讟谉 讛讬讜讚注 诇诪讬 诪讘专讻讬谉 诪讝诪谞讬谉 注诇讬讜 讜诇讗 讗讬讬专讬 讘住谞讬祝 诇注砖专讛 讗诇诪讗 住讘专 讗讬谞讜 讬讜讚注 注讜砖讬谉 讗讜转讜 住谞讬祝 诇注砖专讛 讚讻讜诇讛 砖诪注转讬谉 诪讜讻讞讗 讚讝讬诪讜谉 讞诪讜专 诪住谞讬祝 诇转驻诇讛, 诪讛 砖谞讛讙讜 诇讛转驻讬住 诇拽讟谉 住"转 讗讜 讞讜诪砖 诇讗 诪讜讻讞讗 讘砖诪注转转讗 讗诇讗 讘驻专拽讬 讚专' 讗诇讬注讝专 讗讬转讬讛 讙讘讬 注讬讘讜专 砖谞讛 讜诪转讜讱 讗讜转讜 诪讚专砖 讛转讬专讜 讙诐 讻讗谉 讗注"讙 讚诇讗 讚诪讜 讗讛讚讚讬 讚讛转诐 诇讗讜 诪砖讜诐 讚讘专 砖讘拽讚讜砖讛 讛讜讗,, 讜讻谉 驻讬' 专讘 讛讗讬 讙讗讜谉 讚拽讟谉 注讜诇讛 诇诪谞讬谉 注砖专讛 讜谞专讗讛 讚讛讬讬谞讜 讟注诪讗 讚讗诪专讬' 讗驻讬诇讜 诪讜讟诇 讘注专讬住讛 诪爪讟专祝 讚讻诇 讘讬 注砖专讛 砖讻讬谞讛 砖专讬讗 讚诪讜谞拽讚砖转讬 讘转讜讱 讘谞讬 讬砖专讗诇 讙诪专讬' 拽专讜砖讛 讘注砖专讛 诇讗 砖谞讗 讙讚讜诇讬诐 讜诇讗 砖谞讗 拽讟谞讬诐 拽专讬谞讗 讘讬讛 讘转讜讱 讘谞讬 讬砖专讗诇 讜讘诇讘讚 砖讬讛讜 讟' 讙讚讜诇讬诐 讗讘诇 讘讟驻讬 诪讞讚 诇讗 讻讚讗诪专讬谞谉 讙讘讬 注讘讚 讚讟驻讬 诪讞讚 诇讬讻讗 诇讬拽专讗 讚砖诪讬讗 诇爪讟专驻谉 讜注讘讚 谞诪讬 讗讬转讗 讘讻诇诇 讜谞拽讚砖转讬 讘转讜讱 讘谞讬 讬砖专讗诇 讚砖讻讬谞讛 砖专讬讗 讗讻诇 诪讞讜讬讬讘讬 诪爪讜讛 讜讘谞讬 讘专讬转, 讜讚讜拽讗 诇讛爪讟专祝 讗讘诇 诇讗驻讜拽讬 讗讬谞讛讜 讗讞专讬诐 讬讚讬 讞讜讘转谉 诇讗 讚讛讗 讗诪专讬谞谉 讘砖诇讛讬 专"讛 [讚祝 讻"讟:] 讚讻诇 砖讗讬谞讜 诪讞讜讬讬讘 讘讚讘专 讗讬谞讜 诪讜爪讬讗 讗讞专讬诐 讬讚讬 讞讜讘转谉 讜讛讗 讚住诇拽讬谞谉 拽讟谉 讜注讘讚 讜讗砖讛 讚诇讬转谞讛讜 讘转诇诪讜讚 转讜专讛 诇诪谞讬谉 砖讘注讛 讘诪讙讬诇讛 讚祝 讻"讙 诪砖讜诐 讚住"转 诇砖诪讬注讛 拽讗讬 讜讛讘专讻讛 讗讬谞讛 诇讘讟诇讛 讚诇讗 诪讘专讻讬谉 讗拽讘"讜 注诇 讚讘专讬 转讜专讛 讗诇讗 讗砖专 讘讞专 讘谞讜 讜讗砖专 谞转谉 诇谞讜 注讚 讛谞讛 讚讘专讬 专"转 讝"诇, 讜讗注"驻 砖讛转讬专 专"转 诇注砖讜转 拽讟谉 住谞讬祝 诇注砖专讛 诇转驻诇讛 讘诇讗 讞讜诪砖 讘讬讚讜 [讛讜讗] 诇讗 讛讬讛 谞讜讛讙 诇注砖讜转 诪注砖讛 讻谉, 讜诪讛 砖谞讛谞讜 诇转转 讞讜诪砖 讘讬讚讜 诇讗 诪爪讬谞讜 讝讛 讘砖讜诐 诪拽讜诐 专拽 讘驻专拽讬 专' 讗诇讬注讝专 诇注谞讬谉 注讬讘讜专 砖谞讛 讜砖诐 诪讝讻讬专 住"转, 讜讛讻讬 讗讬转讗 讛转诐 讘砖诇砖讛 诪注讘专讬谉 讛砖谞讛 专' 讗诇讬注讝专 讗讜诪专 讘注砖专讛 讜讗诐 谞转诪注讟讜 诪讘讬讗讬谉 住"转 讜讻讜' 讜讗讬谉 诪讝讻讬专 砖诐 砖讬讛讗 讛拽讟谉 讗讜讞讝 讛住"转 讜讗驻讬诇讜 讗诐 讬砖谞讜 讘砖讜诐 诪拽讜诐 诇注谞讬谉 转驻诇讛 谞专讗讛 讚讛讬讬谞讜 讚讜拽讗 住"转 讗讜 讞讜诪砖 讗讞讚 诪讞诪砖讛 讞讜诪砖讬 转讜专讛 讛注砖讜讬讬谉 讘讙诇讬讜谉 讗讘诇 讞讜诪砖讬谉 讻注讬谉 砖诇谞讜 诇讗 讛讜讜 讘讬诪讬 讞讻诪讬诐, 讜诪讛 砖讗诪专 讘讬专讜砖诇诪讬 拽讟谉 讜住"转 注讜砖讬谉 (讗讜转讜) [讗讜转谉] 住谞讬祝 讛讬讬谞讜 拽讟谉 讗讜 住"转 讜住"转 讛讬讬谞讜 [讻注讬谉] 讟' 讜讗专讜谉 讻注讬谉 讙诪专讗 讚讬讚谉 讜诇讬转 讛诇讻转讗 讛讻讬, 讜讬砖 讬专讜砖诇诪讬 砖讻转讜讘 讘讛谉 拽讟谉 讜住"转 注讜砖讬谉 讗讜转讜 住谞讬祝 讜讝讛 诪砖诪注 拽爪转 讻诪谞讛讙 讛注讜诇诐, 讗讜 砖诪讗 专"诇 诇拽专讬讗转 讛转讜专讛 砖注讜诇讛 诇诪谞讬谉 讝', 讜讛"专 讬讜住祝 讝"诇 讻转讘 讚诪住转讘专 讚专讬讘"诇 住讘专 讻专讘 讗砖讬 讚驻诇讬讙 讗诪专 讝讜讟专讗 讚诇注讬诇 讘专讬砖 驻专拽讬谉 [讚祝 诪"讛:] 讙讘讬 拽讜专讬谉 诇讜 讜诪讝诪谞讬谉 注诇讬讜 讚诪讬拽诇 讟驻讬 讘讝讬诪讜谉 注砖专讛 诪讝讬诪讜谉 讙' 讜讛转诐 驻住拽讬谞谉 讻诪专 讝讜讟专讗 讚诪讞诪讬专 讘注砖专讛 讛讬诇讻讱 讗讬谉 讛诇讻讛 讻专讬讘"诇, 讜专"讞 讝"诇 驻讬' 讛讗 讚讗诪专 专讘 谞讞诪谉 拽讟谉 讛讬讜讚注 诇诪讬 诪讘专讻讬谉 诪讝诪谞讬谉 注诇讬讜 讛讬讬谞讜 讻砖谞讻谞住 讘砖谞转 讬"讙 讜诇讗 讛讘讬讗 砖转讬 砖注专讜转 讬讚讜注讜转 砖注讚讬讬谉 讞砖讜讘 拽讟谉 讜讗注"驻 讻谉 讻砖讛讜讗 讘谉 讬"讙 讗诐 讛讜讗 讬讜讚注 诇诪讬 诪讘专讻讬谉 诪讝诪谞讬谉 注诇讬讜 讗讘诇 驻讞讜转 诪讻讗谉 讗讬谉 诪讝诪谞讬谉 注诇讬讜 讻诇诇 讜讛讗 讚诪讬讬转讬 注讜讘讚讗 讚讗讘讬讬 讜专讘讗 诇讗讜 诇讝诪讜谞讬 注诇讬讬讛讜 讗诇讗 讗讙讘 讚讗讬讬专讬 讘拽讟谉 讛讬讜讚注 诇诪讬 诪讘专讻讬谉 诪讬讬转讬 讛讱 注讜讘讚讗 诇讛讜讚讬注 砖讛讬讜 讞专讬驻讬谉 讘拽讟谞讜转谉, 讜讘讬专讜砖诇诪讬 讙专住讬' 讗"专 讬讜住讬 讻诪讛 讝讬诪谞讬谉 讗讻诇讬转 注诐 转讞诇讬驻讗 讜注诐 讘谞讬诪讬谉 讘专 砖讬砖讬 讞讘讬讘讬 讜诇讗 讝诪讬谞讜 注诇讬 注讚 讚讗转讬转讬 砖转讬 砖注专讜转, 讛讬诇讻讱 讛诪讞讜讜专 砖讘讻诇谉 讗讬谉 注讜砖讬谉 住谞讬祝 诇注砖专讛 讜诇讘专讻转 讛诪讝讜谉 讜诇转驻诇讛 讜诇砖诇砖讛 注讚 砖讬讘讬讗 砖转讬 砖注专讜转:



转砖注讛 讗讻诇讜 讚讙谉 讜讗讞讚 讬专拽 诪爪讟专驻讬谉. 讛"讛 砖诇砖讛 讬专拽 讜砖讘注讛 讚讙谉 讗讘诇 讟驻讬 诇讗 讚专讜讘讗 讚诪讬谞讻专 讘注讬谞谉 讻讚诪住讬拽 讜讛"讛 砖谞讬诐 讚讙谉 讜讗讞讚 讬专拽 讗讘诇 讗讬驻讻讗 诇讗, 讬专讜砖诇诪讬 转谞讗 砖谞讬诐 驻转 讜讗讞讚 讬专拽 诪爪讟专驻讬谉 诪转谞讬转讬谉 讻专砖讘"讙 驻讬' 诪讬诇转讗 讚专砖讘"讙 讚诪讬讬转讬 讘住诪讜讱, 讜专讘 讗诇驻住 住转诐 讚砖诇砖讛 讗讬谉 诪爪讟专驻讬谉 注讚 砖讬讗讻诇 讻讝讬转 讚讙谉:



讬讛讘讜 诇讬讛 讻住讗 讗讞专讬谞讗 讜讘专讬讱. 讻讬 砖转讬讛 讘讻诇诇 讗讻讬诇讛 讜诪爪讬 诇诪讬诪专 砖讗讻诇谞讜 讜讛讜讬 诪讞讜讬讬讘 讚讗讜专讬讬转讗 讘讘专讻讛 讗讞转 诪注讬谉 讙' 讜讬讻讜诇 诇驻讜讟专谉 讗注"驻 砖讛诐 诪讞讜讬讬讘讬谉 讘讘专讻转 讛诪讝讜谉 诪谉 讛转讜专讛 讛"专 讬讜住祝, 讜讛拽砖讛 讛"专 讬注拽讘 讛讬讗讱 谞爪讟专祝 砖诪注讜谉 讘谉 砖讟讞 注诪讛诐 讜讛诇讗 讻讘专 住诇拽讜 注爪诪诐 诪诇讗讻讜诇 讜讗诪专讜 诪讗谉 讬讛讬讘 诇谉 讙讘专讗 讚诪讘专讱 诇谉 讜讗诪专讬谞谉 讘注专讘讬 驻住讞讬诐 [讚祝 拽"讙] 讜讘驻' 讻住讜讬 讛讚诐 [讚祝 驻"讜:] 讻讬讜谉 讚讗诪专讬转讜 讛讘 讜谞讘专讬讱 讗住讜专 诇讻讜 诇诪砖转讬 注讚 讚讘专讻讬转讜 讜驻专砖讘"诐 讘专讻转 讛诪讝讜谉 讜专讘 讜砖诪讜讗诇 谞诪讬 讚诇注讬诇 [讚祝 诪"讝.] 讚讛讜讜 讬转讘讬 讘住注讜讚转讗 讜诇讗 谞爪讟专祝 专讘 砖讬诪讬 讘讛讚讬讬讛讜 讗诇讗 诇驻讬 砖诇讗 住诇拽讜 注爪诪谉 诪诇讗讻讜诇 诪讚拽讗诪专 讗诇讜 诪讬讬转讬 讗专讚诇讬讬讗 讜讙讜讝诇讬讗 讜讻讜', 讜讬"诇 讚讘讗诪爪注 住注讜讚讛 讗诪专讜 诪讗谉 讬讛讬讘 诇谉 讙讘专讗 讚诪讘专讱 诇谉 拽讜讚诐 砖住诇拽讜 注爪诪谉 诪诇讗讻讜诇:



注讚 砖讬讗讻诇 讻讝讬转 讚讙谉. 驻专砖"讬 讗注"讙 讚讻讝讬转 讚讙谉 砖讬注讜专讗 讚专讘谞谉 讻讚讗诪专 讘驻' 诪讬 砖诪转讜 [讚祝 讻:] 讻讬讜谉 讚诪讞讜讬讬讘 诪讚专讘' 诪讞讜讬讬讘 讘讚讘专 拽专讬谞讗 讘讬讛 讜诪讜爪讬讗 讗讞专讬诐 讬讚讬 讞讜讘转 讜讛讗 讚诇讗 讗诪专讬谞谉 讛讻讬 讘拽讟谉 砖诇讗 讛讙讬注 诇讞谞讜讱 讗讬讛讜 讗驻讬诇讜 诪讚专讘谞谉 诇讗 诪讬讞讬讬讘 讗诇讗 讞讬讜讘讗 注诇 讗讘讬讜 诇讞谞讻讜, 讜讚讘专讬讜 转诪讜讛讬谉 讚讛讬讗讱 诪讜爪讬讗 诪讬 砖讗讬谞讜 诪讞讜讬讬讘 诪谉 讛转讜专讛 诇讗讜转讜 砖讛讜讗 诪讞讜讬讬讘, 讜注讜讚 讚讘讻讜诇讬 转诇诪讜讚讗 拽专讬 诇拽讟谉 砖讛讙讬注 诇讞讬谞讜讱 讞讬讜讘讗 讚专讘谞谉, 讛讬诇讻讱 谞专讗讛 讚讗注"讙 讚诇讗 讗讻诇 讗诇讗 砖讬注讜专' 讚专讘谞谉 诪讛 砖讛讜讗 诪讜爪讬讗 诪讬 砖讗讻诇 砖讬注讜专' 讚讗讜专讬' 讛讬讬谞讜 讟注诪讗 讚讗驻讬诇讜 诇讗 讗讻诇 讻诇诇 讬讻讜诇 诇讛讜爪讬讗诐 讻讚讗诪专讬谞谉 讘驻' 专讗讜讛讜 讘"讚 [讚祝 讻讟.] 讻诇 讛讘专讻讜转 讻诇谉 讗注"驻 砖讬爪讗 诪讜爪讬讗 讞讜抓 诪讘专讻转 讛诇讞诐 讜讘专讻转 讛讬讬谉 讜讟注诪讗 诪砖讜诐 讚讻诇 讬砖专讗诇 注专讘讬谉 讝讛 诇讝讛 诪"诪 讘专讻转 讛诇讞诐 讜讛讬讬谉 砖讛诐 诪讟注诐 砖专讜爪讬谉 诇讬讛谞讜转 讜讗住讜专 诇讬讛谞讜转 讘注讜诇诐 讛讝讛 讘诇讗 讘专讻讛 讛讬诇讻讱 讗讬谞讜 诪讜爪讬讗 讗诇讗 讗"讻 爪专讬讱 诇讛 讛诪讘专讱 讗讘诇 拽讬讚讜砖 讜讘专讻转 [诪爪讛] 砖讗讬谞讛 讗诇讗 诪爪讜讛 诪讜爪讬讗 讗注"驻 砖讬爪讗 讜讛"讛 讘专讻转 讛诪讝讜谉, 讜讗讬谉 爪专讬讱 讻讝讬转 讚讙谉 讗诇讗 砖讬讻讜诇 诇讜诪专 砖讗讻诇谞讜 讗讘诇 诇讛讜爪讬讗 讗讜转谉 砖讗讻诇讜 诪谉 讛转讜专讛 讬讻讜诇 诇讛讜爪讬讗诐 讗驻讬诇讜 讘诇讗 讗讻讬诇讛, 诪讬讛讜 讘讬专讜砖诇诪讬 讘驻' 诪讬 砖诪转讜 讙专住讬' 转谞讬讗 讻诇 讛诪爪讜转 砖讗讚诐 驻讟讜专 诪讛谉 诪讜爪讬讗 讗转 讛专讘讬诐 讬讚讬 讞讜讘转谉 讞讜抓 诪讘专讻转 讛诪讝讜谉 讜讛讗 转谞讬谞讗 讻诇 砖讗讬谞讜 诪讞讜讬讬讘 讘讚讘专 讗讬谞讜 诪讜爪讬讗 讗转 讛专讘讬诐 讬讚讬 讞讜讘转谉 讛讗 讗诐 讞讬讬讘 [讗驻讬诇讜 讬爪讗] 诪讜爪讬讗 讗"专 讗讬诇讗 砖谞讬讬 讛讬讗 讘专讻转 讛诪讝讜谉 讚讻转讬讘 讘讛 讜讗讻诇转 讜砖讘注转 讜讘专讻转 诪讬 砖讗讻诇 讛讜讗 诪讘专讱, 讜砖诪讗 诪讚专讘谞谉 讜拽专讗 讗住诪讻转讗 讘注诇诪讗 讛讜讗 (讗讘诇 诪谉 讛转讜专讛 讬砖 诇讜 诇讘专讱 诪讬 砖讗讻诇 讗诐 讬讜讚注 诇讘专讱 拽讜讚诐 砖讬讘专讱 诇讜 诪讬 砖诇讗 讗讻诇), 诪住拽谞讗 讚诪讬诇转讗 讗驻讬诇讜 讘注诇讛 砖诇 讬专拽 讗讜 讘砖转讬诐 诪爪讟专祝 诇讝讬诪讜谉 讗讘诇 诇讛讜爪讬讗 讗讞专讬诐 讬讚讬 讞讜讘转谉 注讚 砖讬讗讻诇 讻讝讬转 讜讗讝 诪讜爪讬讗 讗祝 讗讜转谉 砖讗讻诇讜 讻讚讬 砖讘讬注讛 讜诇讗 讻讚讘专讬 讛"讙 砖讻转讘 讚诪讬 砖讗讻诇 讻讝讬转 讗讬谞讜 诪讜爪讬讗 讗诇讗 讗讜转诐 砖讗讻诇讜 砖讬注讜专讗 讚专讘谞谉 讚讛讗 讬谞讗讬 讜讞讘专讬讜 讗讻诇讜 讻讚讬 砖讘讬注讛 讜诇讻讜"注 讗诐 讗讻诇 砖诪注讜谉 讘谉 砖讟讞 讻讝讬转 讛讬讛 诪讜爪讬讗诐, 讜诪讬讛讜 谞专讗讛 讗诐 讬讜讚注讬诐 讻讜诇诐 诇讘专讱 诪爪讜讛 诪谉 讛诪讜讘讞专 砖讬讘专讱 讗讜转讜 砖讗讻诇 讻讚讬 砖讘讬注讛 讚讜诪讬讗 讚讬谞讗讬 讜讞讘专讬讜 砖诇讗 讛讬讜 讬讜讚注讬诐 诇讘专讱 讜诇讻讱 讛讜爪讬讗诐 砖诪注讜谉 讘谉 砖讟讞:



注讚 砖讬讗讻诇 讻讝讬转 讚讙谉. 讗讘诇 砖转讬讛 讜注诇讛 砖诇 讬专拽 诇讗 诪讛谞讬 讚讘注讬谞谉 讗讻讬诇讛 讚讘专 砖专讗讜讬 诇讘专讱 注诇讬讜 讙' 讘专讻讜转, 讗讜 砖诪讗 讘专讻讛 讗讞转 诪注讬谉 砖诇砖 砖驻讬专 讚诪讬 诪讚谞拽讟 讻讝讬转 讚讙谉 讜诇讗 谞拽讟 讻讝讬转 驻转 讜讟注诪讗 砖讻讬讜谉 砖讛讬讗 讗讻讬诇讛 讜讗讬讻讗 讘专讻讛 讚讗讜专讬讬转讗 砖驻讬专 讚诪讬:





诪讛专砖"讗 - 讞讬讚讜砖讬 讛诇讻讜转

讘讚"讛 讜诇讬转 讛诇讻转讗 讻讜' 讘讗讜转讜 诪注砖讛 讚专讘讬 讗诇讬注讝专 讜讚诇注讜诇诐 讬砖讻讬诐 讜转谞讬讗 讻讜讜转讬讛 讻讜' 讘转专 转谞讬讗 讻讜讜转讬讛 讚讬砖讻讬诐 讻讜' 注讻"诇 讻爪"诇 讜讘讻诇 谞讜住讞讜转 砖诇驻谞讬谞讜 诇讗 诪讬讬转讬 讘专讬讬转讗 转"讻 讗讛讗 讚讬砖讻讬诐 讜讚讜"拽:


讘讗"讚 讗注"讙 讚转谞讗 讘专讬讬转讗 讛讻讬 诇讗转讜讬讬 驻讜专讞 讬注诪讬讚谞讛 专讘 谞讞诪谉 讘讗讬谞讜 讬讜讚注 讻讜' 讚讻讬 讘注讬 讬讜讚注 讗讜 驻讜专讞 讻讚驻讬' 讻讜' 注讻"诇 讚讘专讬讛诐 转诪讜讛讬诐 砖讛诐 住讜转专讬诐 讚讘专讬讛诐 讘讝讛 讛讚讬讘讜专 讚诇注讬诇 砖讻转讘讜 拽讟谉 驻讜专讞 诪讝诪谞讬谉 注诇讬讜 讛讬讬谞讜 讚讜拽讗 讛讬讜讚注 诇诪讬 诪讘专讻讬谉 讜转专讜讜讬讬讛讜 讘注讬谞谉 讻讜' 讜诇讻讗讜专讛 讛讬讛 谞专讗讛 诇讬讬砖讘 砖讗诇讜 讛讚讘专讬诐 砖讻转讘讜 讻讗谉 讛诐 讚讘专讬 专"转 讚讘讞讚讗 诪讬谞讬讬讛讜 住讙讬 讜讛讜讗 讚注转 讛专讗"砖 注"砖 讜诇注讬诇 砖讻转讘讜 讚讘注讬谞谉 转专讜讜讬讬讛讜 讛讜讗 讚注转 讗讞专转 讗讘诇 专"转 讙讜驻讬讛 讻转讘 诇注讬诇 讚讘注讬谞谉 驻讜专讞 讜讬讜讚注 讜注"拽 诇讬 诇讛讗讬 驻讬专讜砖讗 讘转专讗 讻讬讜谉 讚诪诇转讗 讚专讘 谞讞诪谉 讚讗诪专 讜诇讬转 讛诇讻转讗 讻讻诇 讛谞讬 砖诪注转转讗 拽讗讬 讗讻诇 讛谞讬 讚诇注讬诇 诪讻"砖 讚拽讗讬 讗专' 讬讜讞谞谉 讗诇讗 讗专讬讘"诇 诇讗 谞讬讞讗 诇讛讜 讚拽讗讬 诪砖讜诐 讚讛驻住讬拽 讘诪注砖讛 讚专"讗 讜讘讬砖讻讬诐 讜诇驻讬' 专讗砖讜谉 谞讬讞讗 讚驻诇讬讙 讗讚专"讬 讚诇讗 讘注讬 讗诇讗 驻讜专讞 讜专讘 谞讞诪谉 讘注讬 谞诪讬 讬讜讚注 讗讘诇 诇驻讬' 讘' 专"讬 谞诪讬 谞拽讟 住转诐 驻讜专讞 讘诇讗 讬讜讚注 讜讚讜"拽:


讘讗"讚 讚专"讗 讚诪讬讬专讬 讘转驻诇讛 讜讬砖 诪爪专驻讬谉 拽讟谉 讻讜' 拽讟谉 驻讜专讞 讻驻讬专"讞 讜讬讜讚注 讻讜' 讻爪"诇:


讘讗"讚 讜讚讜拽讗 讛转诐 讘诪讙讬诇讛 讚拽讟谉 注讜诇讛 讻讜' 讗讬 诇讗 讛讜讛 诪砖讜诐 讻讘讜讚 讻讜' 注讻"诇 讘诪住' 诪讙讬诇讛 讗诪专讜 讚拽讟谉 注讜诇讛 诇诪谞讬谉 讜讗讬 诇讗 讛讜讛 诪砖讜诐 讻讘讜讚 爪讘讜专 诇讗 讛讜讜 讗诪专讬 讛讻讬 讛转诐 讗讘诇 诇砖讗专 讻讜' 讜拽"诇:


讘讗"讚 讜专"转 驻讬' 讚讛讛讬讗 讚专"讬 讘"讞 讚讜拽讗 讘讙' 诪讬讬专讬 注讻"诇 讗讘诇 讛讗 讚驻专讬讱 诪讬谞讬讛 讘讬专讜砖诇诪讬 讗讛讗 讚讗讬谉 注讜砖讬谉 拽讟谉 住谞讬祝 诇注砖专讛 讻讜' 讜讻诪"砖 讛转讜住' 诇注讬诇 诇讗 讬转讬讬砖讘 讜拽"诇:


讘讚"讛 讗讘讬讬 讜专讘讗 讻讜' 诇讗讜 诇讗讝诪讜谞讬 注诇讬讬讛讜 拽讗 诪谞住讬 诇讛讜 讻讬 讛讬讜 讻讜' 注讻"诇 讻爪"诇:


讘讚"讛 转砖注讛 砖讗讻诇讜 讻讜' 砖讛专讬 砖转讬讛 讘讻诇诇 讗讻讬诇讛 讜讬砖 讻讜' 讜讻谉 驻住拽 专"讬 讘转讜住驻转讗 讜讛砖专 讻讜' 注讻"诇 讻爪"诇:


讘讚"讛 注讚 砖讬讗讻诇 讻讜' 讜诇讗 诪爪讬 诇讗讜拽诪讗 讛讗 讚砖专讬 诇拽讟谉 讻讜' 注讻"诇 讻爪"诇 讜专"诇 讚诇讗 诪爪讬 诇讗讜拽诪讗 讛转诐 讘驻专拽 诪讬 砖诪转讜 讛讗 讚砖专讬 诇拽讟谉 讗诇讗 讘讻讛"讙 讚讗讻诇 讗讘讬讜 [讻讝讬转] 讚讛讜讬 讗讘讬讜 谞诪讬 诪讚专讘谞谉 讗讘诇 讗讬 讛讜讛 讗讻诇 讗讘讬讜 讻诇 讛砖讜讘注 诇讗 讗转讬 讚专讘谞谉 讜驻讟专 讚讗讜专讬讬转讗 讜拽"诇:





诪讛专砖"讗 - 讞讬讚讜砖讬 讗讙讚讜转

讜专讞诪谞讗 讛讬讻讗 讬转讬讘 讻讜'. 讚诪讛 砖讗"诇 诇专讞诪谞讗 讗驻砖专 讚讗讻转讬 诇讗 讬讚注讜 诇诪讬 诪讘专讻讬谉 讚讗讬谞谉 讬讜讚注讬谉 诪讬 讛讜讗 专讞诪谞讗 讗诇讗 讚讻讱 诇诪讚讜 诪驻讬 讗讘讬讛诐 讜专讘诐 诇讜诪专 讻谉 讜诇讻讱 诇讗 讛讜讛 住讙讬 诇讬讛 谞诪讬 砖讬讗诪专讜 讻谉 讘驻讛 讘砖诪讬 讟诇诇讗 讜讘砖诪讬讗 讚砖诪讗 诇诪讚讜 诇讜诪专 讻谉 讜讗讬谞谉 讬讜讚注讬谉 诪讛 讛讜讗 讟诇诇讗 讜砖诪讬讗 注讚 砖讛专讗讜 诇讜 讻诇驻讬 诪注诇讛 诪讛 讛讜讗 讜砖驻讬专 讬讜讚注讬谉 诇诪讬 诪讘专讻讬谉 讜拽"诇: 


住诇住诇讛  讜转专讜诪诪讱 讜讘讬谉 谞讙讬讚讬诐 转讜砖讬讘讱. 讻谉 讛讜讗 讘讻诇 住驻专讜诐 砖诇谞讜 讜驻住讜拽 讛讜讗 讘住驻专 讘谉 住讬专讗 讻诪"砖 讛转讜住' 住"驻 讛讞讜讘诇 讗讘诇 诪驻讬专砖"讬 谞专讗讛 讚诇讗 讛讜讛 讙讜专住 讗诇讗 住诇住诇讛 讜转专讜诪诪讱 讜讙讜' 讜注"讝 讻转讘 住讬驻讬讛 讚拽专讗 转讻讘讚讱 讻讬 转讞讘拽谞讛 驻住讜拽 讛讜讗 讘住驻专 诪砖诇讬 住讬' 讚' 讜讛讜讛 住讙讬 诇讬讛 讛讻讗 诇讗转讜讬讬 住诇住诇讛 讜转专讜诪诪讱 讗诇讗 砖专砖"讬 讛讘讬讗 住讬驻讬讛 讚拽专讗 诇讛讜爪讬讗 诪讚讘专讬 讛转讜住' 讛讗讜诪专讬诐 砖讛讜讗 驻住讜拽 讘讘谉 住讬专讗 讜注讚讬驻讗 诇讬讛 诇讗转讜讬讬 拽专讗 讚住驻专 诪砖诇讬 诪诇讗转讜讬讬 拽专讗 讚住驻专 讘谉 住讬专讗 讗讘诇 讛转讜住' 住"诇 讚拽专讗 讚住驻专 讘谉 住讬专讗 讜讘讬谉 谞讙讬讚讬诐 转讜砖讬讘讱 谞讬讞讗 讟驻讬 讚讜诪讛 诇讛讱 注讜讘讚讗 讚讗讜转讘讬讛 讘讬谉 讚讬讚讬讛 诇讚讬讚讛 讜拽"诇:





讞讻诪转 砖诇诪讛

讙诪专讗 砖诪注讜谉 讘谉 砖讟讞 讚注讘讚 诇讙专诪讬讛 讛讜讗 讚注讘讚. 谞"讘 讜转讬诪讛 砖讘拽讛诇转 专讘讛 讗讬讬转讬 讛讗讬    注讜讘讚讗 讜诪住讬拽 诇砖诐 砖讬讗讻诇:





专砖"砖

讙诪专讗 讗讘讬讬 讜专讘讗 讛讜讜 讬转讘讬 拽诪讬讛 讚专讘讛 讻讜'. 讘讙讛"砖 诪讘讬讗 诪讘讛"讙 讚讙讜专住 讘诪拽讜诐 专讘讗 专讘讛 讘专 讞谞谉 讜讻谉 讛注转讬拽讜 转专"讬. 讜讘讝讛 谞讚讞讛 诪砖"讻 讘住' 转"讗 讘砖诐 讛讙讗讜谉 诪讛专"讝 讝"诇 诪讜讜讬诇谞讗 诇讚讞讜转 讙讬' 专砖"讬 讘专"讛 讬"讞 讗' 讗讘讬讬 讜专讘讗 诪讚讘"注 拽讗转讜 讻讜' 诪注讜讘讚讗 讚讛讻讗 注"砖. 讜讻讘专 拽讚诪讜 讘讝讛 讘住讛"讚:



砖诐 讗"诇 讞讝讬转 讚诇"诪 诪专讜转. 谞专讗讛 讚讛专"转 讚讗"诇 讛讜讗 讗诪专 诇讛 讜专"诇 诇讚讘讬转讛讜 讛专讬 讗转 专讜讗讛 讚诇"诪 诪专讜转 驻讬' 讗讚谞讜转 讜专"诇 讚诇讻谉 砖驻讬专 注讘讬讚 讚拽讟讬诇 诇讛讜 诇专讘谞谉 讗讞"讝 专讗讬转讬 砖讻"讛 讘注"讬 讜讘驻讬专砖"讬 砖诐:



[专砖"讬 讚"讛 诇讙专诪讬讛. 讜讗讬谉 讗讚诐 诪讜讚讛 诇讜. 诪砖讜诐 讚讗驻讬诇讜 诇专"讙 诇注讬诇 (诪"讚) 讘诪砖谞讛 讗讬谞讜 讗诇讗 讘砖讜转讛 讬讬谉 讘拽讘讬注讜转 讻诪砖"讻 讛转讜住' 诇注讬诇 (诇"讝)] :



转讜住' 讚"讛 讜诇讬转. [讜诪转讜讱 讬专讜砖诇诪讬 讝讛 驻讬专"讬 讚讗讬谉 注讜砖讬谉 讻讜' 诇注砖专讛 讻讜'. 专"诇 诪砖讜诐 讚诪讬讬转讬 讛转诐 讛讗 讚讗专"讬 讘转专 讛讗 讚注讜砖讬谉 讗讜转讜 住谞讬祝 诇注砖专讛 讜注讬' 诪讛专砖"讗 诪砖"讻 讘住讛"讚] :



讘讗"讚 讜讛讗 讚讗诪专 讘讬专讜砖诇诪讬 讻讜' 讗讜专"讬 讻讜' 讚讙专住 讛转诐 拽讟谉 诇住"转. 注诪砖"讻 讘讛讙讛讜转讬 诇讘"专 砖诐 讗讜转 讝':



[讘讗"讚 讻讚讗讬转讗 讘诪讙讬诇讛 讻讜' 讗驻讬诇讜 讗砖讛 讗讬 诇讗 讛讜讛 诪砖讜诐 讻"爪. 讚讛讻讗 讗讬转讗 讛转诐 讗讘诇 讗诪专讜 讞讻诪讬诐 讗砖讛 诇讗 转拽专讗 讘转讜专讛 诪砖讜诐 讻讘讜讚 爪讘讜专 讜专"诇 讛专讬 讞讝讬谞谉 讚讛转诐 诪拽讬诇讬谞谉 讟驻讬 讚讗驻讬诇讜 讗砖讛 注讜诇讛 诪爪讚 讛讚讬谉. 讜讘诪讛专砖"讗 注"讻 讬砖 讟"住:



转讚"讛 转砖注讛. 讜讗驻讬诇讜 讘专讜讱 砖讗讻诇谞讜 讻讜'. 讻爪"诇:



讘讗"讚 讜讘讬专讜砖诇诪讬 拽讗诪专 专讬讜"讞 诇注讜诇诐 讗讬谉 诪讝诪谞讬谉 讻讜' 讜诪砖诪注 讗驻讬诇讜 诪爪讟专祝. 诇驻诪砖"讻 诇注讬诇 讘专"驻 讘住"讚 讛讜讛 讛诪砖诪注讜转 讗讚专讘讛 诇讛讬驻讱 注"砖 讗讜诇诐 讘讬专讜砖诇诪讬 砖诇驻谞讬谞讜 讛讙讬' 讗讬谉 诪讝诪谞讬谉 注诇讬讜] :





讛讙讛讜转 讬注讘"抓

转讜住' 讚"讛 讗讘讬讬. 讻讬 讛讬讜 拽讟谞讬诐 讟讜讘讗. 谞"讘 拽砖讬讗 诇讬 讟讜讘讗 讚讛讻讗 诪砖诪注 讚转专讜讬讬讛讜 拽讟谞讬诐 砖讜讬诐 讛讜讜 讜讘驻"讬 讬讜讞住讬谉 (注讘,讘) 讗讬转讗 讚讘讬讜诐 砖诪转 专"讬 谞讜诇讚 专讘讗 讜讘注状驻 (拽讚,讘) 诪讬讬转讬 转诇诪讜讚讗 注讜讘讚讗 讚专"讬 讚砖讚专 诇专讬状爪 讘专讬讛 诇讙讘讬讛 讚注讜诇讗 讜讗讝诇 讗讬讛讜 砖讚专讬讛 诇讗讘讬讬. 讜讛讬讗讱 讗驻砖专 讝讛 讜讝讛. 讗诐 诇讗 谞讚讞讜拽 讜谞讗诪专 砖讗讜转讜 专讘讗 讗讜 讗讜转讜 讗讘讬讬 讗讬谞诐 住转诐 讗讘讬讬 讜专讘讗. 讚讜讚讗讬 讗讞专讬谞讬 讟讜讘讗 讛讜讜. 讗讘诇 诇讗 住转诪讬 谞讬谞讛讜 讟驻讬 诪讛谞讬 转专讬:





讘谉 讬讛讜讬讚注

讗址讘旨址讬值讬 讜职专指讘指讗 讛植讜讜旨 讬指转职讘值讬 拽址诪旨值讬讛旨 讚旨职专址讘旨指讛, 讗指诪址专 诇职讛讜旨 专址讘旨指讛: 诇职诪执讬 诪职讘指专职讻执讬谉? 讗指诪职专讜旨 诇值讬讛旨: 诇职专址讞植诪指谞指讗, 讜职专址讞植诪指谞指讗 讛值讬讻指讗 讬指转执讬讘? 专指讘指讗 讗址讞植讜执讬 诇执砖讈职诪值讬 讟职诇指诇指讗, 讗址讘旨址讬值讬 谞指驻址拽 诇执讘职专指讗, 讗址讞职讜执讬 讻旨职诇址驻旨值讬 砖讈职诪址讬旨指讗. 讗指诪址专 诇职讛讜旨 专址讘旨指讛: 转旨址专职讜址讬职讻讜旨, 专址讘旨指谞指谉 讛植讜执讬转讜旨. 注讬讬谉 诪讛 砖讻转讘 诪讛专砖"讗 讝"诇 注讬讬谉 砖诐. 讘专诐 注讚讬讬谉 拽砖讗 讙诐 注转讛 诪讛讬讻谉 谞讜讚注 诇讜 砖诪讘专讻讬谉? 讜讚诇诪讗 砖诪注讜 诪专讘诐 砖诪讘专讻讬谉 诇专讞诪谞讗 讛讬讜砖讘 讘砖诪讬诐, 讜诇讻讱 讗址讞职讜执讬 讻旨职诇址驻旨值讬 砖讈职诪址讬旨指讗, 砖讬讜讚注讬诐 讛砖诪讬诐 讛讬讻谉 讛诐, 讗讘诇 讗讬谉 讬讜讚注讬诐 讚专讞诪谞讗 拽讗讬 注诇 讛拽讘"讛, 讜讗讬谉 诪讘讬谞讬诐 诪砖诪注讜转 专址讞植诪指谞指讗, 讜讝讛 讛注讬拽专 砖爪专讬讻讬谉 诇讬讚注? 讜谞专讗讛 诇讬 讘住"讚 讻讬 讛讜讗 专爪讛 诇讘讚讜拽 讗诐 讬砖 诇讛诐 砖讻诇 诇讛讘讬谉 讚讘专 诪转讜讱 讚讘专, 讜讘砖讗诇讛 讜转砖讜讘讛 讝讛 讬讚注 砖讛诐 讞专讬驻讬谉, 注诇 讗砖专 讛讘讬谞讜 诪讟专转 讻讜谞转讜 讘砖讗诇讛 讝讜 砖砖讗诇诐 讜职专址讞植诪指谞指讗 讛值讬讻指讗 讬指转执讬讘? 砖讛诐 讛讬讛 诇讛诐 诇讛砖讬讘 讬讜止砖值讈讘 讘址旨砖指旨讈诪址讬执诐, 讗讱 讛诐 讛讬讜 讞专讬驻讬诐 讜讗诪专讜 讘讚注转诐 讻讬讜谉 砖砖讗诇 讗讜转谞讜 诇诪讬 诪讘专讻讬谉 讜讗诪专谞讜 '诇职专址讞植诪指谞指讗' 诇诪讛 诇讗 讛住驻讬拽 诇讜 转砖讜讘讛 讝讜? 讜讞讝专 讜砖讗诇 专址讞植诪指谞指讗 讛值讬讻指讗 讬指转执讬讘? 讗诇讗 讜讚讗讬 讞讜砖讘 砖诪讗 讗讬谉 讗谞讞谞讜 讬讜讚注讬诐 诪讛 诪砖诪注讜转 专址讞植诪指谞指讗, 讗诇讗 专拽 讻讱 砖诪注谞讜 诪讗讘讬谞讜 讗讜 诪专讘讬谞讜 砖诪讘专讻讬谉 诇职专址讞植诪指谞指讗, 讜诇讻讱 讘讗 诇讞拽讜专 讗讜转谞讜 讘砖讗诇讛 讝讜 讛值讬讻指讗 讬指转执讬讘? 讜讛砖转讗 讗诐 谞砖讬讘 讬转讬讘 讘砖诪讬诐 讙诐 讘讝讛 讬讛讬讛 诪住转驻拽 砖诪讗 讗讬谉 讗谞讞谞讜 讬讜讚注讬诐 诪讛讜 讘砖诪讬诐, 讗诐 讛讬讗 讘讬转 讗讜 注讬专 讗讜 讗讬讝讛 砖讬讚讛 转讬讘讛 讜诪讙讚诇, 诇驻讬 砖讞讜砖讘 砖砖诪注谞讜 砖诪讘专讻讬谉 诇职专址讞植诪指谞指讗 砖讘砖诪讬诐, 讜注诇 讻谉 讗诐 谞砖讬讘 诇讜 讬指转执讬讘 讘砖诪讬诐, 讜讚讗讬 讬讞讝讜专 讜讬砖讗诇 诪讛 讛诐 讛砖诪讬诐? 讜讛讬讻谉 诪讜谞讞讬诐 讜讛讬讻谉 注讜诪讚讬诐? 诇讻讱 讛转讞讻诪讜 诇讛专讗讜转 讘讗爪讘注 注诇 讛砖诪讬诐 讻讚讬 诇拽爪专 讘砖讗诇讜转讬讜, 砖诇讗 讬爪讟专讱 诇砖讗诇 注讜讚 注诇 砖诪讬诐 诪讛 讛诐 讜讛讬讻谉 讛诐 讜讗讞专 砖专讗讛 讞专讬驻讜转诐 砖讛讘讬谞讜 讚讘专 诪讚讘专 讗诪专 诇讛诐 转旨址专职讜址讬职讻讜旨 专址讘旨指谞指谉 讛植讜执讬转讜旨, 讜讻驻诇 讛诇砖讜谉 讘旨讜旨爪执讬谉 讘旨讜旨爪执讬谉 讻讬 讛讞砖讜讘 谞讻专转 讞砖讬讘讜转讜 讬讜转专 诪爪讚 讛讙专讜注, 讜讻诪讜 砖讗诪专讜 讻讬 讗讬谉 讛讗讜专 谞讬讻专 讗诇讗 诪转讜讱 讛讞砖讱, 讜讝讛讜 讘旨讜旨爪执讬谉 讟讜讘讬诐, 讜旨讘旨讜旨爪执讬谉 专注讬诐 注讜诪讚讬诐 注诪讛诐.



讬址谞旨址讗讬 诪址诇职讻旨指讗 讜旨诪址诇职讻旨职转指讗 讻旨职专执讬讻讜旨 专执讬驻职转旨指讗 讘旨址讛植讚值讬 讛植讚指讚值讬, 讜旨诪执讚旨职拽指讟址诇 诇职讛讜旨 诇职专址讘旨指谞指谉 诇指讗 讛植讜指讛 诇值讬讛旨 讗执讬谞执讬砖讈 诇执讘职专讜旨讻值讬 诇职讛讜旨. 讛拽砖讛 讛爪诇"讞 讛讚讘专 讬驻诇讗, 讬址谞旨址讗讬 诪诇讱 讻讛谉 讙讚讜诇 诇讗 讬讚注 诇讘专讱 讘专讻转 讛诪讝讜谉?! 讜讬讜砖讘讬 砖讜诇讞谞讜 讗祝 注诇 讙讘 讚诇讗 讛讜讛 讘讛讜 专讘谞谉, 注诐 讻诇 讝讛 讜讚讗讬 诇讗 讛讬讜 讘讜专讬诐 讻诇 讻讱 砖诇讗 讬诪爪讗 砖讬讚注 讘专讻转 讛诪讝讜谉. 讜谞专讗讛 诇讬 讘住"讚 讚讜讚讗讬 讬址谞旨址讗讬 讛讬讛 诪讘专讱 诇注爪诪讜 讘专讻转 讛诪讝讜谉, 讗讱 讗驻砖专 讻讬讜谉 砖讬爪讗 转拽诇讛 诪谉 讛住注讜讚讛, 诪讗讜转诐 砖讛讬讜 讬讜砖讘讬诐 注诇 砖讜诇讞谞讜 诇讛专讜讙 讛讞讻诪讬诐, 谞转讞专讟 讗讞专 讻讱 讜注砖讛 讙讚专 诇注爪诪讜, 砖诇讗 讬讛讬讛 砖讜诐 讗讚诐 讗讜讻诇 注诇 砖讜诇讞谞讜, 讜讛讬讛 讚专讻讜 诇讗讻讜诇 注诐 讗砖转讜 讚讜拽讗, 讜讻诇 讗讞讚 讬讘专讱 诇注爪诪讜, 讻讬 讗讬谉 砖讜诐 讗讜止专值讞址 讻讚讬 砖讬讘专讱 讘讝讬诪讜谉, 讘专诐 讬讜诐 讗讞讚 谞转讗讜讛 讬址谞旨址讗讬 诇讘专讻讛 砖诇 讛讗讜专讞, 讜专爪讛 砖讬讛讬讛 讗讜止专值讞址 注诇 砖讜诇讞谞讜 讻讚讬 砖讬讘专讱 诇讜 讜诇讗砖转讜, 讻诪讜 砖讗诪专讜 诇注讬诇 讗讜止专值讞址 诪职讘指专值讱职, 讻旨职讚值讬 砖讈侄讬旨职讘指专值讱职 诇职讘址注址诇 讛址讘旨址讬执转. 诪址讗讬 诪职讘指专值讱职? 讜讻讜', 讜谞转讗讜讛 砖转爪讗 讘专讻讛 讝讜 注诇讬讜 诪驻讬 讗讜止专值讞址 转诇诪讬讚 讞讻诐 砖讚讘专讬讜 注讜砖讬诐 驻讬专讜转 诇诪注诇讛. 讜诇讻谉 讗诪专 诇讗砖转讜 诪址讗谉 讬指讛址讘 诇指谉 讙旨址讘职专指讗 讚旨执诪职讘指专值讱职 诇指谉, 驻讬专讜砖 讙讘专讗 讘讙讜讘专讬谉, 讛讜讗 转诇诪讬讚 讞讻诐 砖讬讛讬讛 诪讘专讱 讗讜转谞讜 讘讘专讻转 讛诪讝讜谉, 讜诇讻谉 讗诪专 诇讜 讞指讝执讬 讻旨址诪旨指讛 讬执拽职专指讗 注指讘执讬讚职谞指讗 诇指讱职, 专爪讜谞讜 诇讜诪专 讛谞讛 讘注转讛 谞转讞专讟转讬 注诇 讛专讙 讛讞讻诪讬诐, 讜诇讻谉 讗谞讬 谞讜转谉 诇讱 讻讘讜讚 讬讜转专 诪谉 讛专讗讜讬 讻讚讬 诇转拽谉 讛注讘专, 讜讛讗 讚讗诪专 砖讈执诪职注讜止谉 讘旨侄谉 砖讈指讟址讞 讛值讬讻执讬 讗址讘职专执讬讱职? 诇讗 讗诪专 诇讛诐 讚讘专讬诐 讗诇讜, 讗诇讗 讗诪专 讘诇讘讘讜.



砖讈执诪职注讜止谉 讘旨侄谉 砖讈指讟址讞 讚旨职注指讘址讚, 诇职讙址专职诪值讬讛旨 讛讜旨讗 讚旨职注指讘执讬讚. 驻讬专讜砖 专砖"讬 讗讬谉 讗讚诐 诪讜讚讛 诇讜, 讜讬砖 诇讛拽砖讜转 诇诪讛 谞拽讬讟 专' 讬讜讞谞谉 讘诇砖讜谉 讝讛 讬讗诪专 讗讬谉 讛诇讻讛 讻砖诪注讜谉 讘谉 砖讟讞, 讗讜 讬讗诪专 讗讬谉 讞讻诪讬诐 诪讜讚讬诐 诇讜? 讜谞专讗讛 诇讬 讘住"讚 谞拽讬讟 讘诇砖讜谉 讝讛 诇专诪讜讝 讘谞讜注诐 诇砖讜谞讜 讚讘专 讗讞专, 诇讜诪专 砖砖诪注讜谉 讘谉 砖讟讞 讘讚讘专 讝讛 砖注砖讛 诇讛爪讟专祝 注诐 讛讗讜讻诇讬谉 诇讞诐, 讘砖转讬讬转 讛讬讬谉 讘诇讘讚, 专诪讝 专诪讝 讙讚讜诇 诇讬谞讗讬 讘注谞讬谉 砖诇讜, 砖讛讬讛 专讜爪讛 诇讛专讙讜 注诐 讻诇 讛讞讻诪讬诐 砖讛专讙 诪驻谞讬 砖讛讜讗 驻拽专 讘转讜专讛 砖讘注诇 驻讛 砖谞诪砖诇讛 诇诇讞诐, 讜讻诪讜 砖谞讗诪专 (诪砖诇讬 讟, 讛) 诇职讻讜旨 诇址讞植诪讜旨 讘职诇址讞植诪执讬, 讝讜 转讜专讛 砖讘讻转讘, 讜旨砖职讈转讜旨 讘职旨讬址讬执谉 诪指住指讻职转执旨讬, 讝讜 转讜专讛 砖讘注诇 驻讛, 讜诇讻讱 讘讗 讘砖转讬讬转 讛讬讬谉 讘诇讘讚 诇讛爪讟专祝 注诐 讗讜讻诇讬 诇讞诐, 诇专诪讜讝 诇讜 转讜专讛 砖讘注诇 驻讛 砖谞诪砖诇讛 诇讬讬谉 讛讬讗 讗诪转 讻转讜专讛 砖讘讻转讘 砖谞诪砖诇讛 诇诇讞诐, 讜砖谞讬讛诐 转讜专讛 讗讞转 讛诐 讜谞转谞讜 诪专讜注讛 讗讞讚 讜讗诇 讗讞讚 讗诪专诐, 讜诇讻谉 讗祝 注诇 驻讬 砖讙诐 砖诪注讜谉 讘谉 砖讟讞 讬讜讚讛 讚讜讚讗讬 诪爪讜讛 诪谉 讛诪讜讘讞专 砖讬讗讻诇 诇讞诐 讜讬爪讟专祝, 注诐 讻诇 讝讛 注砖讛 讻谉 诇讛爪讟专祝 讘讬讬谉 诇讘讚讜 诇讻转讞讬诇讛 诇职讙址专职诪值讬讛旨 注指讘址讚, 专爪讜谞讜 诇讜诪专 注谞讬谉 注爪诪讜, 诪讛 讚谞拽讬讟 讘诇讘讬讛 注诇 讬谞讗讬 砖驻拽专 讘转讜专讛 砖讘注诇 驻讛 讜诇讻讱 讛专讙 讛讞讻诪讬诐, 讜专爪讛 诇讛专讜讙 讗诐 讗转 砖诪注讜谉 讘谉 砖讟讞 诇讜诇讗 砖谞讞讘讗 注诇 讬讚讬 讗讞讜转讜. 讜讛谞讛 讘讬专讜砖诇诪讬 讗讬转讗 讚诇讗 专爪讛 诇讘专讱 注讚 砖讗讻诇, 讜讻谉 诪讬讬转讬 讘诪讚专砖 拽止讛侄诇侄转, 讜谞专讗讛 诇讬 讘住"讚 讚讜讚讗讬 转专讬 注讜讘讚讬 讛讜讜, 讜讛讗讬 注讜讘讚讗 讚转诇诪讜讚讗 讚讬讚谉 讛讬转讛 讘专讗砖讜谞讛 讗讞专 砖讛专讙 讗转 讛讞讻诪讬诐, 讜诇讻谉 讗祝 注诇 驻讬 砖讙诐 砖诪注讜谉 讘谉 砖讟讞 诪讜讚讛 讚诪爪讜讛 诪谉 讛诪讜讘讞专 诇讗讻讜诇, 住诪讱 诇讛爪讟专祝 注诇 讬讚讬 讛讬讬谉 讻讚讬 诇注砖讜转 讘讝讛 专诪讝 讜转讜讻讞讛 诇讬谞讗讬 讘砖讘讬诇 讗讜转讛 诪注砖讛, 讜讗讜转讛 讛诪注砖讛 砖诪讘讬讗 讘讬专讜砖诇诪讬 讜诪讚专砖 拽止讛侄诇侄转 讛讬转讛 讗讞专 讻讱, 讻砖讻注住 注诇讬讜 讘砖讘讬诇 讛谞讝讬专讬诐 讜讗讞专 讻讱 讛讜讻专讞 诇讛讘讬讗 讘砖讘讬诇 讗讜转诐 讛砖专讬诐 砖专爪讜 讗讜转讜, 讜诇讻讱 讻讗谉 讗讻诇 讜谞爪讟专祝, 讻讬 讙诐 讛讜讗 诪讜讚讛 讚诪爪讜讛 诪谉 讛诪讜讘讞专 诇讛爪讟专祝 讘讗讻讬诇讛, 讜注讬讬谉 诪讛 砖讻转讘 诪讛专砖"诇 讜诪讛 砖讻转讘 讛专讘 住诪讬讻讜转 讞讻诪讬诐, 讜讘讝讛 砖讻转讘转讬 讛拽讜诇讜转 讬讞讚诇讜谉 讜讗讬谉 讻讗谉 转诪讬讛讜转.
讜讘讗讜驻谉 讗讞专 谞专讗讛 诇讬 讘住"讚 诪讛 砖讗诪专 专' 讬讜讞谞谉 讘讛讗讬 诇讬砖谞讗 诇职讙址专职诪值讬讛旨 讛讜旨讗 讚旨职注指讘执讬讚, 讜讛讜讗 讚讛专砖讘"讗 讝"诇 讛拽砖讛 讻讬讜谉 讚讬讛讘讜 诇讬讛 诇讘专讜讻讬 讛讜讛 诇诪讬诪专 讻诪讜 砖讗诪专讜 讛讘 诇谉 讜谞讘专讬讱 讜讗讬转住专 诇讛讜 诇诪讬讻诇, 讜讗诐 讻谉 诪讛 讘讻讱 砖砖转讛 讛讱 讻住讗 讛专讬 砖讜讘 诇讗 讬爪讟专祝 注诪讛诐 讻诪讜 砖讻转讘讜 讛转讜住驻讜转 (讚祝 诪讝 讘讚"讛 讗诇讗), 讜转专抓 讛专讘 讛爪诇"讞 讝"诇 讚讘讗诪转 诇讗 谞爪讟专祝, 讜诇讗 讛讬讜 爪专讬讻讬谉 诇爪专驻讜, 讚讗讬讻讗 专讘讬诐 讗讜讻诇讬 砖讜诇讞谉 讛诪诇讱 讜讛诐 谞转讞讬讬讘讜 讘讝讬诪讜谉, 讜讛讜讗 讗驻讬诇讜 诇讗 讟注诐 讻诇讜诐 讛讬讛 讬讻讜诇 诇讛讜爪讬讗诐 诪爪讚 注专讘讜转, 讻诪讜 砖讻转讘讜 讛转讜住驻讜转 讘讚讘讜专 讛诪转讞讬诇 注讚 讜讻讜', 讜讛讻讜住 砖砖转讛 讛讜讗 专拽 讻讚讬 砖讬讜讻诇 诇讜诪专 砖讗讻诇谞讜, 讗讘诇 诇讗 讘砖讘讬诇 砖讬爪讟专祝 注诪讛诐, 注讚 讻讗谉 诇砖讜谞讜, 讜诇驻讬 讝讛 诪讜讘谉 砖驻讬专 诇砖讜谉 讝讛 讚谞拽讬讟 诇职讙址专职诪值讬讛旨, 专爪讜谞讜 诇讜诪专 诇讗讜 讘砖讘讬诇 诇讛爪讟专祝 注诪讛诐, 讗诇讗 诇注爪诪讜 讻讚讬 砖讬讗诪专 砖讗讻诇谞讜 诪砖诇讜, 讜诇讻谉 诇讗 讗诪专 专' 讬讜讞谞谉 讗讬谉 讛诇讻讛 讻砖诪注讜谉 讘谉 砖讟讞, 讗讜 讗讬谉 讞讻诪讬诐 诪讜讚讬诐 诇讜, 讚讘讗诪转 诇讗 讘讗 专' 讬讜讞谞谉 诇住转讜专 诪讛 砖注砖讛 专讘讬 砖诪注讜谉 讘谉 砖讟讞.





讘谞讬讛讜

讗指诪址专 诇指讛旨: 拽指讗 讞指讝执讬转, 讚旨职诇指讗 诪职拽址讘旨职诇值讬 诪指专讜旨转. 拽砖讛, 讜讛诇讗 拽专讗 拽讗诪专, 讜讗讬讱 谞讬讻专 讚诇讗 诪拽讘诇 诪专讜转? 讜谞专讗讛 诇讬 讘住"讚, 讚讛讜讗 诇讗 讗诪专 讗诇讗 专拽 讛转讞诇转 讛驻住讜拽 讘诇讘讚, 讚讻转讬讘: 住址诇职住职诇侄讛指 讜旨转职专讜止诪职诪侄讱指旨, 讜诇讗 住讬讬诐 讘旨值讬谉 谞职讚执讬讘执讬诐 转旨讜止砖讈执讬讘职讱指, 讻讬 讘住讬讜诐 讝讛 讬讙讬注 讛讻讘讜讚 诇诪诇讻讗 讜诪诇讻转讗 讚拽专讬 诇讛讜 讘砖诐 谞职讚执讬讘执讬诐, 砖讛诐 讛转谞讚讘讜 讛讻讘讜讚 讛讝讛 诇注砖讜转讜 诇讘注诇 讛转讜专讛, 讜诇讻谉 讬谞讗讬 讞专讛 诇讜 注诇 讝讗转, 讻讬 讚谉 讘讚注转讜 砖讘讻讜谞讛 诪讻讜讜谞转 诇讗 住讬讬诐 讛讻转讜讘 讻讚讬 砖诇讗 讬转讻讘讚 讘讝讛 讛住讬讜诐 讛诪讬讬讞住 谞转讬谞转 讛讻讘讜讚 讗诇 砖诪注讜谉 讘谉 砖讟讞 讗诇 讛诪诇讱 讜讛诪诇讻讛, 砖讘谞讚讘转 诇讘诐 注砖讜 诇讜 讛讻讘讜讚 讛讝讛 诇讛讜砖讬讘讜 讘讗诪爪注 讘讬谞讜转诐, 讜诇讻讱 讛拽驻讬讚.
讜注讜讚 谞专讗讛 诇讬 讘住"讚, 讚砖诪注讜谉 讘谉 砖讟讞 住讬讬诐 讛讻转讜讘 讛讝讛 讻讜诇讜, 讗讱 诇讗 住讬讬诪讜 讻讻转讜讘 讘诪砖诇讬 (讚, 讞) 讗诇讗 住讬讬诪讜 讻讻转讜讘 讘讘谉 住讬专讗, 讻讬 讘诪砖诇讬 讻转讬讘: 住址诇职住职诇侄讛指 讜旨转职专讜止诪职诪侄讱指旨 转职旨讻址讘值旨讚职讱指 讻执旨讬 转职讞址讘职旨拽侄谞指旨讛, 讜诪讝讛 诪砖诪注 讛讻讘讜讚 砖诇讜 谞讜转谞转 诇讜 讛转讜专讛 注爪诪讛 讜诇讗 诪讙讬注 诇讜 诪讗讞专讬诐, 讗讱 讘讘谉 住讬专讗 讻转讜讘: 住址诇职住职诇侄讛指 讜旨转职专讜止诪职诪侄讱指旨 讜旨讘旨值讬谉 谞职讚执讬讘执讬诐 转旨讜止砖讈执讬讘职讱指, 讚诪砖诪注 讘注讘讜专 讗讛讘转 讛转讜专讛 讗讝 转讝讻讛 诇讬砖讘 讘讬谉 讗谞砖讬诐 谞讚讬讘讬诐 砖讛诐 讛诪诇讱 讜讛诪诇讻讛.
谞诪爪讗 讘驻住讜拽 讝讛 讬砖 砖讘讞 讜讻讘讜讚 诇讛诪诇讱 讜讛诪诇讻讛 讚拽专讬 诇讛讜 谞职讚执讬讘执讬诐, 讚诪讜讻讞 讘谞讚讘转 诇讘诐 注砖讜 讝讗转 诇讛讜砖讬讘 讗转 讛讞讻诐 讘注诇 转讜专讛 讘讬谞讬讛诐, 讜诇讻谉 讗诪专 诇指讗 诪职拽址讘旨职诇值讬 诪指专讜旨转, 讚讞砖讘 讘讻讜谞讛 注砖讛 诇讜诪专 驻住讜拽 诪砖诇讬 讜诇讗 讗诪专 驻住讜拽 讘谉 住讬专讗, 讻讚讬 砖诇讗 讬转讻讘讚 讬谞讗讬 讛诪诇讱 诪讛讗讬 拽专讗.
讜讛谞讛 诇驻"讚 专砖"讬 讝"诇 谞砖诪注 讚讙专住转 讛讙诪专讗 讛讜讗 讚讻转讬讘 住址诇职住职诇侄讛指 讜旨转职专讜止诪职诪侄讱指旨, 讜诇讻讱 讛讜爪专讱 诇驻专砖 住讬驻讬讛 讚拽专讗 讛讜讗 转职旨讻址讘值旨讚职讱指 讻执旨讬 转职讞址讘职旨拽侄谞指旨讛, 诇讗驻讜拽讬 砖诇讗 转讞砖讜讘 砖 讗诪专 诇讜 驻住讜拽 砖诇 讘谉 住讬专讗 砖诪住讬讬诐 讜旨讘旨值讬谉 谞职讚执讬讘执讬诐 转旨讜止砖讈执讬讘职讱指.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讘讬讬 讜专讘讗 讻讜'. 讘讘讛"讙 讛讙讬' 讜专讘讗 讘专 专讘 讞谞谉:


专砖"讬 讚"讛 注讚 砖讬讗讻诇 讻讜' 讛讛讜讗 讗驻讬' 诪讚专讘谞谉 讻讜'. 讜拽"诇 讛讗 讗诪专讬' 砖诐 讚讗诐 谞砖讬诐 讘讘专讻转 讛诪讝讜谉 讚专讘谞谉 讗讬谉 讬讻讜诇讜转 诇讛讜爪讬讗 诇讗讞专讬诐. 讜爪"注:





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 专"讞 讘专 讗讘讗 讗诪专 专"讬 诇注讜诇诐 讗讬谞讜 诪讜爪讬讗 讗转 讛专讘讬诐 讬"讞 注讚 砖讬讗讻诇 讻讝讬转 讚讙谉. 讻转讘 专砖"讬 讗祝 讚讻讝讬转 讚讙谉 砖讬注讜专讗 讚专讘谞谉 讛讜讗, 诪"诪 诪驻讬拽 诇诪讬 砖讗讻诇 讻讚讬 砖讘讬注讛 砖讬注讜专讗 讚讗讜专讬讬转' 讚诪讞讜讬讘 诪讚专讘谞谉 诪讞讜讬讘 讘讚讘专 拽专讬谞谉 讘讬', 讜讗讬谞讜 讚讜诪讛 诇拽讟谉 砖讛讙讬注 诇讞讬谞讜讱, 讚讛讗讬 讗祝 诪讚专讘谞谉 诇讗 诪讞讜讬讘, 讗诇讗 讚讛讞讬讜讘 注诇 讛讗讘 诇讞谞讻讜. 转讬诪讗 讗讬讱 诪住驻讬拽 讝讛, 讛讗 讘驻专拽 诪讬 砖诪转讜 (讚祝 讻' 注"讗) 讗讬转讗 讙"讻 诇注谞讬讬谉 讗砖讛 讚讗诐 诪讞讜讬讬讘转 讘讘讛诪"讝 专拽 诪讚专讘谞谉 讗讬谞讛 诪讜爪讬讗讛 诇讚讗讜专讬讬转讗:





驻谞讬 讬讛讜砖注

讘转讜住' 讘讚"讛 讜诇讬转 讛诇讻转讗 讜讻讜' 诪砖诪注 讚拽讗讬 谞诪讬 讗专"讬 讜诇讗 谞讛讬专讗 砖讛专讬 讗讬谉 讚专讱 讛讙诪专讗 砖住讜转专 讚讘专讬 讛讗诪讜专讗讬诐 讜讛讘专讬讬转讗 讜讻讜'. 讜诇诪讗讬 讚驻专讬砖讬转 讘住诪讜讱 讘砖讬讟转 专砖"讬 谞专讗讛 讚诇拽"诪 讚讗驻砖专 讚专讘 谞讞诪谉 诪驻专砖 诇讛讱 讘专讬讬转讗 讚拽转谞讬 讗讬谉 诪讚拽讚拽讬谉 讘拽讟谉 砖讗讬谉 诪讚拽讚拽讬谉 讘砖转讬 砖注专讜转 讗诐 讛诐 讙讚讜诇讬诐 讻砖讬注讜专 讜讗讬谉 讝讛 拽讟谉 驻讜专讞 讚讗讬讬专讬 讘讬讛 专讘讬 讬讜讞谞谉 讚诇驻讬专砖"讬 讛讬讬谞讜 砖诇讗 讛讙讬注 诇讻诇诇 砖谞讜转讬讜 讜讻讚驻专讬砖讬转 讚讛讬讬谞讜 转讜讱 讛驻专拽 讚讗讬讬专讬 讘讬讛 讗诪讜专讗讬 讜转谞讗讬 讘住"驻 讬讜爪讗 讚讜驻谉 讗讬 转讜讱 讝诪谉 讻诇驻谞讬 讝诪谉 讗讜 转讜讱 讝诪谉 讻诇讗讞专 讝诪谉 讜讛讬讬谞讜 诪讘谉 讬"讘 砖谞讛 讜讬讜诐 讗讞讚 注讚 讬"讙 砖谞讛 讜讬讜诐 讗讞讚 讚诪讗讜转讛 砖注讛 诪讬拽专讬 诪讜驻诇讗 讛住诪讜讱 诇讗讬砖 讜讛讙讬注 诇注讜谞转 谞讚专讬诐 讜讗驻讬诇讜 诇注谞讬谉 注讜谞砖讬谉 诪讜拽讬 诇讛 专讘 谞讞诪谉 讙讜驻讗 讛转诐 讻转谞讗讬 讜讗祝 诇诪讗讬 讚拽讬"诇 讛转诐 讻专讘讗 讚转讜讱 讛讝诪谉 讻诇驻谞讬 讝诪谉 诪"诪 讘驻砖讬讟讜转 诪爪讬谞谉 诇诪讬诪专 讚讛讬讬谞讜 讚讜拽讗 诇注谞讬谉 注讜谞砖讬谉 诪砖讗"讻 诇注谞讬谉 讝讬诪讜谉 诪讝诪谞讬谉 注诇讬讜 讻砖讛讙讬注 诇注讜谞转 谞讚专讬诐 讜讛拽讚讬砖讜 讛拽讚砖 讻讚讗讬转讗 讛转诐 讜讻讬讜谉 讚讗驻讬诇讜 诇注谞讬谉 谞讚专讬诐 讙讜驻讗 转谞讬谞谉 砖诐 讘诪砖谞讛 讚转讜讱 讝诪谉 讝讛 讗诐 讬讜讚注 诇砖诐 诪讬 谞讚专 讜诇砖诐 诪讬 讛拽讚讬砖 谞讚专讬讜 拽讬讬诪讬谉 讜讗诐 诇讗讜 讗讬谉 谞讚专讬讜 拽讬讬诪讬谉 诪砖"讛 诪砖诪注 诇讬讛 诇专讘 谞讞诪谉 讛讻讗 讘砖诪注转讬谉 讚讛"讛 诇注谞讬谉 讝讬诪讜谉 讗诐 讬讜讚注 诇诪讬 诪讘专讱 讜诇讗驻讜拽讬 诪讚专"讬 讚拽讟谉 驻讜专讞 诇注讜诇诐 诪讝诪谞讬谉 讻谉 谞专讗讛 诇讬 谞讻讜谉 诇驻讬 砖讬讟转 专砖"讬 讗讘诇 讛转讜住' 诇砖讬讟转讬讬讛讜 砖讻转讘讜 讘讚讬讘讜专 讛拽讜讚诐 讚拽讟谉 驻讜专讞 讛讬讬谞讜 谞诪讬 砖讗讬谉 讛砖注专讜转 讙讚讜诇讜转 讗诇讗 讚讗祝 诇驻讬 驻讬专讜砖诐 谞诪讬 诇讗 讬讚注谞讗 诪讗讬 拽砖讬讗 诇讛讜 讛讻讗 讚讘诇讗"讛 诪爪讬谞谉 诇诪讬诪专 讚专"谞 诪驻专砖 讛讘专讬讬转讗 讚拽转谞讬 讗讬谉 诪讚拽讚拽讬谉 讘拽讟谉 讘讙讜讜谞讗 讗讞专讬谞讗 讜诇讗 讗讬讬专讬 讻诇诇 讘拽讟谉 驻讜专讞 讗诇讗 诇注谞讬谉 讚讘讞讚 诪讬谞讬讬讛讜 住讙讬 讗讜 讘砖转讬 砖注专讜转 砖讗讬谉 爪专讬讱 诇讬讚注 诪住驻专 砖谞讜转讬讜 讚讗讝诇讬谞谉 讘转专 专讜讘讗 砖讗讬谉 诇讛诐 住讬诪谞讬 砖注专讜转 拽讜讚诐 讝诪谞诐 讗讜 诇讛讬驻讱 砖讗诐 讛讙讬注 诇讻诇诇 砖谞讬诐 讗讬谉 讘讜讚拽讬谉 讗讞专 讛住讬诪谞讬诐 诇注谞讬谉 讝讬诪讜谉 讚住诪讻讬谞谉 讗讞讝拽讛 讚专讘讗 讚讗诪专 讞讝拽讛 砖讛讘讬讗 住讬诪谞讬谉. 讜诪转讜讱 诪讛 砖讻转讘转讬 讬砖 诇讚拽讚拽 注诇 诪"砖 专讘 讗诇驻住 讚讛讗 讚讗诪专 专"谞 拽讟谉 讛讬讜讚注 诇诪讬 诪讘专讻讬谉 讛讬讬谞讜 讘谉 讟' 讗讜 讘谉 讬讜"讚 讜谞讞诇拽讜 注诇讬讜 讙讚讜诇讬 讛拽讚诪讜谞讬诐 讗诇讗 砖专讘讬谞讜 讬讜谞讛 讛讻专讬注 讻讚讘专讬 讛专' 讗诇驻住 讚讗讬 住"讚 讚专"谞 讘住诪讜讱 诇讙讚诇讜转 讗讬讬专讬 讗"讻 驻砖讬讟讗 讚讬讜讚注 诇诪讬 诪讘专讻讬谉 讜诇诪讗讬 讚驻专讬砖讬转 讗讬谉 讝讛 诪讜讻专讞 讻诇 讻讱 讚诪"砖 诪谞讚专讬诐 讚讗驻讬诇讜 讘讘谉 讬"讘 讜讘谉 讬"讙 诪砖诪注 讚砖讬讬讱 诇讜诪专 讚讗驻砖专 砖讗讬谞讜 讬讜讚注 诇诪讬 谞讚专 讜诇诪讬 讛拽讚讬砖 讜注讬讬谉 诪"砖 讛专砖讘"讗 讝"诇 讘讞讬讚讜砖讬讜 讜讚讜"拽:

砖砖讛 讜讚讗讬 诇讗 诪讘注讬' 诇讬' 讜讻讜' 诇砖讜谉 讜讚讗讬 讗讬谞讜 诪讚讜拽讚拽 砖讛专讬 讞讝讬谞谉 砖讛讬' 拽讜讘诇 讜诪转讞专讟 讻讗谉 注诇 砖诇讗 砖讗诇 讙诐 注诇 砖砖讛 讜讻讚驻讬专砖 专砖"讬 讘讚"讛 讜讗讬讛讜 住讘专 专"讝 砖讛讬' 拽讜讘诇 讜讻讜' 讜讗"讻 讗讬讱 讗诪专 讜讚讗讬 诇讗 诪讘注讬' 诇讬' 讜讝拽谞讬 讛讙讗讜谉 诪讗讬专 注讬谞讬 讻诇 讛讙讜诇讛 诪讜讛专"专 讛注砖诇 讝爪诇讛"讛 讗诪专 讻讬 讜讚讗讬 讛讜讗 专讗砖讬 转讬讘讜转 讜讚' 讗讻诇讜 讬专拽 讜讚讘专讬讜 诪讗讬专讬诐 讻砖诪砖 讜专讜讞 讛' 讚讘专 讘讜 讜专讗讬转讬 讘住驻专讜 砖诇 讛讙讗讜谉 诪讜讛专专谞"讱 讝爪"诇 砖讛拽砖讛 注诇 讝讛 讚诇诪讛 讘砖诪讜谞讛 讜砖讘注讛 诇讗 讛讝讻讬专 砖讛砖讗专 讗讻诇讜 讬专拽 讜住诪讱 注爪诪讜 注诇 转讞诇转 讛诪讗诪专 砖讗诪专 转砖注讛 讗讻诇讜 讚讙谉 讜讗讞讚 讗讻诇 讬专拽 讜诇诪讛 讛讜爪专讱 诇驻专砖讜 讘砖砖讛. 讜讗谞讬 讗讜诪专 讚诇驻讬 诪"砖 讛专讗"砖 诇拽诪谉 讘诪讬诪专讗 讚专' 讬讜讞谞谉 讚诇注讜诇诐 讗讬谞讜 诪讜爪讬讗 讛专讘讬诐 讬"讞 注讚 砖讬讗讻诇 讻讝讬转 讚讙谉 讚诇讗 讘讗 诇诪注讜讟讬 讗诇讗 注诇讛 砖诇 讬专拽 讗讘诇 讗诐 讗讻诇 讚讘专讬诐 讛爪专讬讻讬诐 讘专讻讛 诪注讬谉 砖诇砖 讗驻讬诇讜 诇讗 讗讻诇 驻转 讬讻讬诇 诇讛讜爪讬讗 专讘讬诐 讬讚讬 讞讜讘转谉 讜讟注诐 讛讚讘专 讻讬讜谉 讚讗讬讻讗 讗讻讬诇讛 讜讘专讻讛 讚讗讜专讬讬转讗 注讬讬谉 砖诐 讘讚讘专讬 讛专讗"砖 讜讗"讻 讙诐 讻讗谉 讘讚讘专讬 专"讝 讗讬讻讗 诇诪讬诪专 讚诇讛讻讬 讗诪专 讜讚' 讗讻诇讜 讬专拽 诇讚讬讜拽讗 讚讛讗 讚诪住驻拽讗 诇讬 讛讬讬谞讜 讗诐 讛讗专讘注讛 诇讗 讗讻诇讜 专拽 讬专拽 砖讛讜讗 讚讘专 砖讗讬谞讜 讟注讜谉 讗讞专讬讜 讘专讻讛 诪谉 讛转讜专讛 讗讘诇 讗诐 讗讻诇讜 讚讘专 讛爪专讬讱 讘专讻讛 诪注讬谉 砖诇砖 讗驻讬诇讜 讛诐 讗专讘注讛 诪爪讟专驻讬诐 讗讘诇 讘砖诪谞讛 讜砖讘注讛 诇讗 讛讜爪专讱 诇讗诪专讜 讻讬讜谉 讚住讜讘讘 讗转讞诇转 讛诪讗诪专 转砖注讛 讗讻诇讜 讚讙谉 讜讗讞讚 讗讻诇 讬专拽:


讜讛讘讬转 讬讜住祝 讘住讬诪谉 拽爪"讝 讛拽砖讛 注诇 讛驻讜住拽讬诐 砖驻住拽讜 讚讘注讬谞谉 专讜讘讛 讚诪讬谞讻专 讛专讬 诇驻讬 驻讬专讜砖 专砖"讬 专"讝 讙讜驻讬' 诇讗 驻砖讬讟讗 诇讬' 讚讘注讬谞谉 专讜讘讛 讚诪讬谞讻专 讗诇讗 诪住驻拽讗 诇讬' 讜专' 讬专诪讬' 驻砖讬讟讗 诇讬' 讚诇讗 讘注讬谞谉 专讜讘讛 讚诪讬谞讻专 讜讗"讻 诇诪讛 谞讚讞讛 诪讛 驻砖讬讟讗 诇讬' 诇专' 讬专诪讬' 讘砖讘讬诇 诪讛 讚诪住驻拽讗 诇专"讝 讜诇讻谉 讻转讘 讚讛驻讜住拽讬诐 讗讬谞诐 诪驻专砖讬诐 讻驻讬专讜砖 专砖"讬 讚专"讝 讛讬' 诪爪讟注专 注诇 砖诇讗 砖讞诇 讗诇讗 讛诐 诪驻专砖讬诐 讚专"讝 讗诪专 讘诇砖讜谉 驻砖讬讟讜转 讚讘注讬谞谉 专讜讛 讚诪讬谞讻专 讜驻住拽讜 讻专"讝 讜讛讬' 谞诇注"讚 讚专"讝 讜专' 讬专诪讬' 驻诇讬讙讬 讘驻诇讜讙转讗 讚专砖讘"讙 讜专讘谞谉 讘讬专讜砖诇诪讬 砖讛讘讬讗讜 讛转讜住' 讘讚"讛 转砖注讛 讗讻诇讜 讚讙谉 讜讻讜' 讗诐 讙诐 讘讝讬诪讜谉 砖诇 砖诇砖讛 讛讚讬谉 讻谉 讚砖谞讬诐 讗讻诇讜 讚讙谉 讜讗讞讚 讗讻诇 讬专讞 诪爪讟专祝 讜讗诐 谞讬诪讗 讚讙诐 讘砖诇砖讛 讛讚讬谉 讻谉 讗"讻 讛讬讗 讙讜驻讗 拽砖讬讗 诇诪讛 讗诪专 专讘 讬讛讜讚讛 诪砖诪讬' 讚专讘 讚讬谉 讝讛 讘转砖注讛 讗讻诇讜 讚讙谉 讜诇讗 讗诪专 砖谞讬诐 讗讻诇讜 讚讙谉 讜讗讞讚 讗讻诇 讬专拽 砖讛讜讗 专讘讜转讗 讬讜转专 讚讗驻讬诇讜 诇讝讬诪讜谉 砖诇 砖诇砖讛 诪爪讟专祝 讜讗祝 砖讻转讘 专讘讬谞讜 讬讜谞讛 讚讬砖 住讘专讛 诇讛 诪讬专 讬讜转专 诇讝讬诪讜谉 注砖专讛 诪讝讬诪讜谉 砖诇 砖诇砖讛 讻讚诇注讬诇 讚祝 诪"讛 注"讘 讙讘讬 讬爪讗 讗讞讚 诪讛诐 诇砖讜拽 讚讗诪专 讜诇讗 讗诪专谉 讞诇讗 讘砖诇砖讛 讗讘诇 讘注砖专讛 注讚 讚谞讬 转讬 讜讗"讻 讗讬讻讗 诇诪讬诪专 讚谞拽讟 注砖专讛 讜拽"讜 砖诇砖讛 讜讻谉 讛讬讗 讘讬专讜砖诇诪讬 诇注谞讬谉 拽讟谉 注讜砖讬谉 讗讜转讜 住谞讬祝 诇注砖专讛 讚拽讗诪专 转诪谉 砖诪讝讻讬专讬谉 讛砖诐 注讜砖讬谉 讗讜转讜 住谞讬祝 砖诇砖讛 砖讗讬谉 诪讝讻讬专讬谉 讛砖诐 诇讗 讻"砖 诪"诪 拽砖讛 讚讛讜讛 诇讬' 诇诪讬诪专 住转诐 专讜讘诐 讗讻诇讜 讚讙谉 讜诪讬注讜讟谉 讗讻诇讜 讬专拽 诪爪讟专驻讬谉 讜诪诪讬诇讗 拽讗讬 讙诐 注诇 注砖专讛 讚诇注谞讬谉 砖诇砖讛 诇讗 砖讬讬讱 诪讬注讜讟谉 讗讻诇讜 诇砖讜谉 专讘讬诐 砖诪讬注讜讟 砖诇砖讛 讗讬谞讜 讗诇讗 讞讚 讜讛讜讛 拽讗讬 注诇 注砖专讛 讜讙诐 讛讬' 谞讻诇诇 讙诐 砖诇砖讛 讻讬讜谉 讚谞拽讟 住转诐 讜诪讚讚讬讬拽 讜讗诪专 转砖注讛 讜讗讞讚 诪讻诇诇 讚讚讜拽讗 诇注砖专讛 诪爪讟专祝 讜诇讗 诇砖诇砖讛 讜讗诪谞诐 谞讜讻诇 诇讜诪专 诇注讜诇诐 讚讙诐 讘讝讬诪讜谉 砖诇砖讛 讛讚讬谉 讻谉 讜专讘 讚谞拽讟 讝讬诪讜谉 注砖专讛 讛讬讬谞讜 诪砖讜诐 讚讘注讬 诇讗专讜讬讬 讚讘注讬谞谉 专讜讘讛 讚诪讬谞讻专 讚讜拽讗 讜诇讻谉 谞拽讟 诪诇转讬 讘讝讬诪讜谉 砖诇 注砖专讛 讜谞拽讟 转砖注讛 讗讻诇讜 讚讙谉 讜诪讚诇讗 谞拽讟 砖砖讛 诇专讘讜转讗 砖"诪 讚砖砖讛 诇讞 诪讛谞讬 讗讘诇 砖讘注讛 讜砖诪谞讛 诪谉 讛住转诐 讛诐 砖讜讬诐 诇转砖注讛 讚专讜讘讛 讚诪讬谞讻专 讛讬讬谞讜 砖讬砖 讘专讬讘 注诇 讞讚 转专讬谉 讘讛诪讬注讜讟 讻诪讜"砖 专讘讬谞讜 讬讜谞讛 讜讛讬' 讙诐 讘砖讘注讛 讗讬讻讗 讬讜转专 诪注诇 讞讚 转专讬谉 讜讗讬 讛讜讛 谞拽讟 诪诇转讬' 讘讝讬诪讜谉 砖诇 砖诇砖讛 讜讛讜讛 谞拽讟 砖谞讬诐 讗讻诇讜 讚讙谉 讜讻讜' 诇讗 讛讜讛 讚讬讬拽讬谞谉 讚讘注讬谞谉 专讜讘讛 讚诪讬谞讻专 讚讘砖诇砖讛 诇讗 诪砖讻讞转 诇讛 专 讘讛 讘注谞讬谉 讗讞专 讗讘诇 讛讬讻讬 讚诪砖讻讞转 专讜讘讛 讗祝 讚诇讗 诪讬谞讻专 讻讙讜谉 讘注砖专讛 讗驻讬诇讜 砖砖讛 诪讛谞讬 诇讻讱 谞拽讟 专讘 讚讬谞讜 讘注砖专讛 诇讛讜专讜转 讚砖砖讛 诇讗 讜诪注转讛 讗讬讻讗 诇诪讬诪专 讚专"讝 住讘专 讚讙诐 讘讝讬诪讜谉 砖诇 砖诇砖讛 讙"讻 诪爪专驻讬谞谉 讛讗讞讚 砖讗讻诇 讬专拽 讜诇讻讱 住讜讘专 讚讘注讬谞谉 专讜讘讛 讚诪讬谞讻专 讜专' 讬专诪讬' 住讘专 讚讘砖诇砖讛 讘注讬谞谉 讻诇诐 讗讻诇讜 驻转 讜诇讻讱 住讜讘专 讚诇讗 讘注讬谞谉 专讜讘讛 讚诪讬谞讻专 讝讛讜 砖注诇讛 注诇 讚注转讜 讘驻诇讜讙转讗 讚专"讝 讜专"讬 讜讗诪谞诐 讞讝讬谞讗 砖讙诐 讛驻讜住拽讬诐 砖驻住拽讜 讚诇砖诇砖讛 诇讗 诪爪讟专祝 讛讗讜讻诇 讬专拽 讜讗驻"讛 驻住拽讜 讚讘注讬谞谉 专讜讘讛 讚诪讬谞讻专 砖讛专讬 讛专讬"祝 讜讛专诪讘"诐 讜讛专砖讘"讗 驻住拽讜 讚诇砖诇砖讛 诇讗 诪爪讟专祝 讜讗驻"讛 驻住拽讜 讚讘注讬谞谉 专讜讘讛 讚诪讬谞讻专. 讜讚注 讚讚讘专讬 讛讻"诪 砖诐 讘驻"讛 诪讛诇' 讘专讻讜转 讛诇' 讞' 住讜转专讬诐 诇讚讘专讬讜 砖讘讘"讬 砖砖诐 讘讻"诪 讛讘讬讗 驻讬专讜砖 专砖"讬 讚专"讝 砖讛讬' 拽讜讘诇 讜诪转讞专讟 注诇 砖诇讗 砖讗诇 注诇 讛砖砖讛 住讘专 讚诇诪讗 专讜讘讛 讚诪讬谞讻专 砖驻讬专 讘注讬谞谉 讜讻讜' 讜讻讬讜谉 讚诇专"讝 诪住驻拽讗 诇讬' 讛讻讬 谞拽讟讬谞谉 注讻"诇 讘讻"诪 讜讘讘"讬 讻转讘 讚诇驻讬专讜砖 专砖"讬 讚专"讝 诪住驻拽讗 诇讬' 专讗讜讬' 诇驻住讜拽 讻专' 讬专诪讬' 讚诇讬转 诇谉 诇诪砖讘拽 驻砖讬讟讜转讬' 讚专"讬 诪砖讜诐 住驻讬拽讜 讚专"讝 讜谞专讗讛 讚砖诐 讘讘讬转 讬讜住祝 注拽专 驻讬专讜砖讜 注诇 讛讟讜专 讜讛讟讜专 拽讗讬 诪住转诪讗 讘砖讟转 讛专讗"砖 讚住"诇 讘驻专拽 拽诪讗 讚拽讬讚讜砖讬谉 讻讚注转 讛转讜住' 讚诪讛 砖讗诪专讜 砖讛诪讘专讱 讘专讻讛 砖讗讬谞讛 爪专讬讻讗 注讜讘专 诪砖讜诐 诇讗 转砖讗 讛讜讗 专拽 讗住诪讻转讗 讜讗讬谉 讻讗谉 专拽 讗讬住讜专 讚专讘谞谉 注讬讬谉 讘诪讙"讗 住讬诪谉 专讟"讜 住"拽 讜讬"讜 讜讗"讻 讻讬讜谉 砖讗讬谉 讘讝讛 讗讬住讜专 转讜专讛 砖驻讬专 拽讗诪专 讛讘"讬 讻讬讜谉 讚诇专"讝 诪住驻拽讗 诇讬' 讜诇专' 讬专诪讬' 驻砖讬讟讗 诇讬' 专讗讜讬' 诇谞讜 诇驻住讜拽 讻专' 讬专诪讬' 讜诇爪专祝 诇讝讬诪讜谉 注砖专讛 讜讗祝 砖讗讜诪专讬诐 谞讘专讱 诇讗诇拽讬谞讜 讘砖诐 讜讗讜诇讬 讛讚讬谉 讚讘注讬谞谉 专讜讘讛 讚诪讬谞讻专 讜诪讝讻讬专 砖诐 砖诪讬诐 诇讘讟诇讛 讛专讬 讗讬谉 讻讗谉 讞砖砖 讗讬住讜专 转讜专讛 讗讘诇 讘讻住祝 诪砖谞讛 讚拽讗讬 注诇 讚讘专讬 讛专诪讘"诐 讜诇讛专诪讘"诐 注讜讘专 诪讚讗讜专讬讬转讗 诪砖讜诐 诇讗 转砖讗 讻诪讘讜讗专 讘诪讙"讗 砖诐 讗"讻 讗祝 讚诇专' 讬专诪讬' 驻砖讬讟讗 诇讗 讻讬讜谉 讚诇专"讝 诪住驻拽讗 爪专讬讱 诇讛讞诪讬专 砖诇讗 诇讝诪谉 讘砖诐 诪砖讜诐 住驻拽 讗讬住讜专 讚讗讜专讬讬转讗 砖诇 诇讗 转砖讗. 讜注"驻讬 讝讛 谞诇注"讚 诇讬讬砖讘 住讬讜诐 讚讘专讬 讛讘讬转 讬讜住祝 砖诐 砖讻转讘 讜诪爪讗转讬 诇讗讙讜专 砖讻转讘 讘砖诐 讗讬专 讝专讜注 砖砖讛 讗讜讻诇讬诐 讜讗专讘注讛 诪爪讟专驻讬谉 讘讬专拽 讜谞专讗讛 砖讛讜讗 诪驻专砖 讻驻讬专砖 专砖"讬 讜驻讜住拽 讻驻砖讬讟讜转讬' 讚专' 讬专诪讬' 讜诇注谞讬谉 讛诇讻讛 驻砖讬讟讗 讚诇讗 讞讬讬砖讬谞谉 诇讚讘专讬 讗"讝 讚讬讞讬讚讗讛 讛讜讗 注讻"诇 讛讘讬转 讬讜住祝 讜诇讻讗讜专讛 讚讘专讬讜 转诪讜讛讬诐 砖讛专讬 讛讜讗 讻转讘 讘专讬砖 讚讘专讬讜 讚讻诇 讛驻讜住拽讬诐 驻住拽讜 讚专讜讘讛 讚诪讬谞讻专 讘注讬谞谉 讜讗讬 讛讜讛 诪驻专砖讬诐 讻驻讬专砖 专砖"讬 讜讻讜' 诇驻讬讻讱 谞"诇 砖诇讗 驻讬专砖讜 讻驻讬专讜砖 专砖"讬 注"砖 讘讘"讬 讜讗"讻 专砖"讬 砖驻讬' 砖专"讝 讛讬' 拽讜讘诇 讜诪转讞专讟 讜讻讜' 注诇 讻专讞讱 驻讜住拽 讻驻砖讬讟讜转讬' 讚专' 讬专诪讬' 讜讛讬讬谞讜 讻讗讜专 讝专讜注 讜讗"讻 讗讬讱 诪住讬拽 讚讗讜专 讝专讜注 讬讞讬讚讗讛 讛讜讗 讜讗讟讜 专砖"讬 拽讟诇讗 拽谞讬讗 讛讜讗 讜讗诪谞诐 诇驻讬 诪"砖 谞讬讞讗 讚讘专讬砖 讚讘专讬讜 砖讻转讘 砖讛驻讜住拽讬诐 讻诇诐 驻住拽讜 讚专讜讘讛 讚诪讬谞讻专 讘注讬谞谉 讜讛转讜住' 讜讛专讗"砖 讘讻诇诇诐 讜讛专讬 讛诐 驻住拽讜 砖讛诪讘专讱 讘专讻讛 砖讗讬谞讛 爪专讬讻讗 讗讬谉 讘讜 讗讬住讜专 讚讗讜专讬讬转讗 讜诇讻谉 注诇 讻专讞讱 诇讗 驻讬专砖讜 讻驻讬专讜砖 专砖"讬 讚专"讝 诪住驻拽讗 诇讬' 讜讻诪讜 砖讻转讘转讬 讗讘诇 专砖"讬 注爪诪讜 讗注"驻讬 砖诪驻专砖 砖专 诪住驻拽讗 诇讬 讗注驻"讻 讗讬谉 诪讚讘专讬讜 专讗讬' 砖驻讜住拽 讻专' 讬专诪讬' 讚讗讜诇讬 住讘专 专砖"讬 讻讛专诪讘"诐 砖讛诪讘专讱 讘专讻讛 砖讗"爪 注讜讘专 诪谉 讛转讜专讛 注诇 诇讗 转砖讗 讜讞"讻 讗驻讬诇讜 诇住驻讬拽讗 砖诇 专"讝 爪专讬讻讬谉 讗讻谉 诇讞讜砖 讘讗讬住讜专 转讜专讛 讜讗讬谉 诪讚讘专讬 专砖"讬 专讗讬' 诇讗讜专 讝专讜注 讜砖驻讬专 讻转讘 讚讬讞讬讚讗讛 讛讜讗:


讜讗诪谞诐 讻诇 讝讛 讻转讘转讬 诇驻专砖 讚讘专讬 讛讘"讬 讜讛讻"诪 讗讘诇 讗谞讬 诇注爪诪讬 讗讜诪专 砖讛专诪讘"诐 讗讬谞讜 诪驻专砖 讻驻讬' 专砖"讬 讚诇驻讬' 专砖"讬 讻转讘转讬 讚诇砖讜谉 讜讚讗讬 讛谞讝讻专 讘讚讘专讬 专"讝 爪专讬讱 诇讛讬讜转 讻讚讘专讬 讝拽谞讬 讛讙讗讜谉 讝"诇 砖讛讜讗 专讗砖讬 转讬讘讜转 讜讚' 讗讻诇讜 讬专拽 讜诇转转 讟注诐 诇诪讛 讛讜爪专讱 诇讛讝讻讬专 讝讛 讻讗谉 讛讜讗 讻诪讜 砖讻转讘转讬 诇讚讬讜拽讗 砖讗驻讬诇讜 讘讚' 诇讗 诪住驻拽讗 诇讬' 讗诇讗 讘讗讻诇讜 讬专拽 讗讘诇 讘讗讻诇讜 诪注砖讛 拽讚讬专讛 砖讛讜讗 讟注讜谉 讘专讻讛 诪注讬谉 讙' 讗祝 砖诇讗 讗讻诇讜 驻转 诪爪讟专驻讬 讻讬讜谉 砖讘专讻讛 诪注讬谉 砖诇砖 讛讜讗 讚讗讜专讬讬转讗 讜讛专讬 讛专诪讘"诐 驻住拽 诇讛讚讬讗 讘驻"讞 讛诇' 讬"讘 砖讗驻讬诇讜 讘专讻讛 讗讞转 诪注讬谉 砖诇砖 讛讜讗 诪讚专讘谞谉 讜讗"讻 讗驻讬诇讜 讗讻诇讜 讗专讘注讛 诪注砖讛 拽讚讬专讛 诇讗 诪爪讟专驻讬 讻讬讜谉 砖讗讬谞诐 讞讬讜讘讬诐 诪谉 讛转讜专讛 讜注诇 讻专讞讱 诇讚讘专讬讜 讛讗讬 讜讚讗讬 砖诐 讚讘专讬 专' 讝讬专讗 讛讜讛 讜讚讗讬 诪诪砖 讚诇讗 诪住驻拽讗 诇讬' 讻诇诇 讜讗诪谞诐 讚讘专 讝讛 讙讜驻讗 讗诐 诇讛专诪讘"诐 讙诐 讘专讻转 注诇 讛诪讞讬讛 砖诪讘专讱 注诇 诪注砖讛 拽讚讬专讛 讛"讗 诇讛专诪讘"诐 专拽 讚专讘谞谉 讗讬谞讜 诪驻讜专砖 讘讚讘专讬讜 讘讛讚讬讗 讗诇讗 讘讛讻住祝 诪砖谞讛 砖诐 讘驻"讞 讛诇' 讬"讘 讚讬讬拽 讝讛 诪住讬讚讜专 讚讘专讬讜 讘住讜祝 驻"讘 注诐 转讞诇转 驻"讙 讜注讬讬谉 讘讟讜专 住讜祝 住讬诪谉 专"讟 讘讘"讬 砖诐:


讜诪讚拽讟诇 诇讛讜 诇专讘谞谉 诇讗 讛讜讛 诇讬' 讗讬谞砖 诇讘专讜讻讬 诇讛讜 讛讚讘专 讬驻诇讗 讬谞讗讬 诪诇讱 讜讻讛"讙 诇讗 讬讚注 诇讘专讜讻讬 讘专讻转 诪讝讜谞讗 讜讻谉 讘讻诇 讬讜砖讘讬 砖诇讞谞讜 讗祝 讚诇讗 讛讜讜 讘讛讜 专讘谞谉 诪讬讛讗 注讻"驻 诇讗 讛讬' 讘讜专讬诐 讻诇 讻讱 砖诇讗 谞诪爪讗 讘讛讜 讞讚 砖讬讛' 讬讜讚注 讘专讻转 讛诪讝讜谉 讜谞专讗讛 注"驻讬 诪"砖 讛转讜住' 诇注讬诇 讚祝 讻' 注"讘 讘讚"讛 谞砖讬诐 讘讘讛诪"讝 讜讻讜' 讚诇驻讬 驻讬专讜砖 专砖"讬 砖讛讟注诐 诪砖讜诐 砖诇讗 谞讟诇讜 讞诇拽 讘讗专抓 讗"讻 讙诐 讘讻讛谞讬诐 讜诇讜讬诐 讬砖 住驻拽 讗诐 讞讬讬讘讬诐 诪谉 讛转讜专讛 讜注讬讬谉 讘讞讬讚讜砖讬谞讜 砖诐 讗诐 砖讬讬讱 注专讘讜转 讘讻讛谞讬诐 讜讗诪谞诐 注转讛 谞讬诪讗 讚讗驻讬诇讜 讗诐 谞讬诪讗 砖讙诐 讻讛谞讬诐 讬砖谞诐 讘讻诇诇 注专讘讜转 诪"诪 讗谞讬 讗讜诪专 讚讙诐 讻诇诇 讬砖专讗诇 诇讗 谞讻谞住讜 讘注专讘讜转 讻讬 讗诐 注诇 诪爪讜转 砖讛谉 诪谉 讛转讜专讛 讗讘诇 注诇 诪爪讜转 砖讛讜住讬驻讜 讞讻诪讬诐 诪讚讘专讬讛诐 诇讗 谞讻谞住谞讜 讘注专讘讜转 讜讻谉 诪砖诪注 讘住讜讟讛 讚祝 诇"讝 注"讘 讘转讜住' 讘讚"讛 讗诪专 专讘 诪砖专砖讬讗 砖注诇 转专讬"讙 诪爪讜转 拽讬讘诇讜 注专讘讜转 注讬讬谉 砖诐 讜讛专讬 诪爪讜转 讚专讘谞谉 讗讬谞诐 谞讻诇诇讬诐 讘诪住驻专 转专讬"讙 诪爪讜转 讜诇讚注转 专讘讬谞讜 讛讙讚讜诇 讬砖 讗驻讬诇讜 诇讬转谉 讟注诐 诇砖讘讞 诇诪讛 诇讗 谞讻谞住讜 讘注专讘讜转 讙诐 注诇 诪爪讜转 讚专讘谞谉 讛讜讗 诪砖讜诐 讚讛专诪讘"诐 驻住拽 讜讛讜讘讗 讘砖"注 讞"诪 住讬诪谉 拽诇"讗 住注讬祝 讬"讙 诪讬 砖诇讗 驻讬专砖 拽爪讘 讛讚讘专 砖讛讜讗 注专讘 讻讙讜谉 砖讗诪专 讻诇 诪讛 砖转转谉 诇讜 讗谞讬 注专讘 讜讻讜' 诇讛专诪讘"诐 讗讬谉 讝讛 讛注专讘 讞讬讬讘 讻诇讜诐 讜讻讜' 讜诪注转讛 讘砖诇诪讗 转专讬"讙 诪爪讜转 讻讘专 砖诪注谞讜 讜讬讚注谞讜 拽爪讘诐 砖驻讬专 讻砖转注讘讚谞讜 讘注专讘讜转 讗讘诇 诪爪讜转 砖注转讬讚讬谉 讞讻诪讬诐 诇讙讝讜专 讝讛 讚讘专 砖诇讗 讛讬' 诇讜 拽爪讘 讘砖注讛 砖拽讘诇谞讜 讛注专讘讜转 诇讻讱 诇讗 讞诇 注专讘讜转 注诇 诪爪讜转 砖讛诐 诪讚专讘谞谉 讙诐 诪讘讜讗专 诇注讬诇 讚祝 讟"讜 注"讗 讘转讜住' 讘住讜祝 讚"讛 讜专"讬 讜讻讜' 砖讗诐 讗讞讚 讛讜讗 转专转讬 讚专讘谞谉 讗讬谞讜 讬讻讜诇 诇讛讜爪讬讗 诇诪讬 砖讛讜讗 专拽 讞讚 讚专讘谞谉 讜讛谞讛 讝讛讜 讜讚讗讬 砖注诇 砖诇讞谉 诪诇讻讬诐 讻砖诇讞谞讜 砖诇 讬谞讗讬 诇讗 注诇 讛诇讞诐 诇讘讚讜 讬讞讬' 专拽 讛讬讜 讗讜讻诇讬诐 诇诪注讚谞讬诐 讻诇 诪讬谞讬 讗讜讻诇讬诐 讻讬讚 讛诪诇讱 讻讚讬 砖讘注诐 讗讘诇 诇讗 讛砖讙讬讞讜 诪诪讛 讛讜讗 讛砖讜讘注 砖诇讛诐 讜讬砖 诪讛诐 砖讙诐 诇讞诐 讗讻诇讜 诇砖讜讘注 讜讬砖 诪讛诐 砖讗驻砖专 砖讛诇讞诐 砖讗讻诇讜 诇讗 讛讬讜 诪砖讘讬注 讗讘诇 讛砖讜讘注 砖诇讜 讛讬' 诪砖讗专 诪讬谞讬 诪讗讻诇讬诐 讜诪讚讗讜专讬讬转讗 讗讬谞讜 讞讬讬讘 讘讘讛诪"讝 讻讬 讗诐 砖讗讻诇 讜砖讘注 讻讚讻转讬讘 讜讗讻诇转 讜砖讘注转 讜讛讬讬谞讜 砖讬讛' 砖讘注 诪讗讻讬诇转 讛诇讞诐 讚讘拽专讗 诇讗 诪讬讬专讬 讗诇讗 讘诇讞诐 讜讗"讻 讛诐 讘注爪诪诐 讛讬讜砖讘讬诐 讘砖诇讞谉 讛讛讜讗 诇讗 讬讚注讜 讘注爪诪诐 诪讬 诪讛诐 讞讬讬讘 诪谉 讛转讜专讛 讜诪讬 诪讛诐 讞讬讬讘 诪讚专讘谞谉 讜讻讬讜谉 砖讛讬' 讘讛诐 讙诐 讻讛谞讬诐 讜谞砖讬诐 砖讛专讬 讬谞讗讬 讜讛诪诇讻讛 讛讬讜 砖诐 讜讗诐 讛诐 诇讗 讗讻诇讜 诪谉 讛诇讞诐 讻讚讬 砖讘讬注讛 讗"讻 讛诐 转专转讬 讚专讘谞谉 讜诇讗 讬讜讻诇 诪讬 砖讛讜讗 转专转讬 讚专讘谞谉 诇讛讜爪讬讗 讗转 诪讬 砖讛讜讗 讞讚 讚专讘谞谉 讗祝 砖讬讻讜诇 诇讛讜爪讬讗 讗转 诪讬 砖讛讜讗 讞讬讬讘 诪谉 讛转讜专讛 诪讟注诐 注专讘讜转 讗讘诇 诇诪讬 砖讛讜讗 讞讚 讚专讘谞谉 诪爪讚 注专讘讜转 讗讬 讗驻砖专 诇讛讜爪讬讗 砖注诇 讞讬讜讘 讚专讘谞谉 诇讬讻讗 注专讘讜转 讜讘诇讬 注专讘讜转 讗讬谞讜 讬讻讜诇 诇讛讜爪讬讗 诪爪讚 注爪诪讜 砖讛讜讗 转专讬 讚专讘谞谉 讜讝讛 讛讜讗 讞讚 讚专讘谞谉 讜诇讗 讛讬' 讗驻砖专 诇讻讛谉 诇讘专讱 讘专讻转 讛诪讝讜谉 讻讬 讗讜诇讬 讝讛 讛诪讘专讱 诇讗 讗讻诇 讻讚讬 砖讘注讛 讜讛讜讛 讗讬讛讜 转专转讬 讚专讘谞谉 讜讗讜诇讬 砖讻讛谞讬诐 讗讜 谞砖讬诐 砖讗讻诇讜 讻讚讬 砖讘讬注讛 讜讛诪讛 讞讚 讚专讘谞谉 讜讻诪讜 讻谉 讗讜诇讬 讬砖 讬砖专讗诇讬诐 砖诇讗 讗讻诇讜 讻讚讬 砖讘讬注讛 讜讛讜讛 讙"讻 讞讚 讚专讘谞谉 讜谞诪爪讗 讝讛讜 砖讛讜讗 转专转讬 讚专讘谞谉 讗讬谞讜 讬讻讜诇 诇讛讜爪讬讗诐 讗讘诇 讬砖专讗诇 讛讬' 讬讻讜诇 诇讘专讱 讚诪诪"谞 讗诐 讗讻诇 讻讚讬 砖讘讬注讛 讛专讬 讛讜讗 注爪诪讜 讞讬讬讘 诪谉 讛转讬专讛 讜诪讜爪讬讗 讗转 讛讻诇 讜讗诐 诇讗 讗讻诇 讻讚讬 砖讘讬注讛 讛专讬 讛讜讗 注讻"驻 专拽 讞讚 讚专讘谞谉 讜讗驻讬诇讜 讬砖 讘讬谞讬讛诐 诪讬 砖谞转讞讬讬讘 诪谉 讛转讜专讛 讛专讬 讝讛 诪讜爪讬讗讜 诪爪讚 讛注专讘讜转 讜讗诪谞诐 注"驻讬 讚讬谉 讛讻讛谉 讝讜讻讛 讘讻讜住 砖诇 讘专讻转 讛诪讝讜谉 讚讻转讬讘 讜拽讚砖转讜 讜讗祝 砖讛讻讛谉 讬讻讜诇 诇诪讞讜诇 注诇 讻讘讜讚讜 讜诇讻讘讚 诇讬砖专讗诇 讝讛讜 讘砖讗专 讛讻讛谞讬诐 讗讘诇 讬谞讗讬 诪诇讻讗 砖讛讬' 注诇讬讜 诇注讝 讞诇诇 诇讗 讛讬' 讬讻讜诇 诇诪讞讜诇 讻讘讜讚 讻讛讜谞转讜 砖诇讗 诇讞讝拽 讛诇注讝 讜讗诪谞诐 讗诐 讬砖 讘住注讜讚讛 转诇诪讬讚 讞讻诐 讗讝讬 诪讙讬注 诇讜 讻讜住 砖诇 讘专讻转 讛诪讝讜谉 注"驻讬 讛讚讬谉 讻讬 转"讞 讛讜讗 拽讜讚诐 诇讻讛谉 讜讻诪讘讜讗专 讘诪讙讬诇讛 讚祝 讻"讞 注"讗 讜诇讻谉 诪讚拽讟诇 诇讛讜 讬谞讗讬 诇专讘谞谉 讜诇讗 讛讬' 转诇诪讬讚 讞讻诐 诪讬住讘 注诇 砖诇讞谞讜 诇讗 讛讬讛 诇讛讜 讗讬谞砖 诇讘专讜讻讬 诇讛讜:


讬讛讘讜 诇讬' 讻住讗 诇讘专讜讻讬 讜讻讜' 讛拽砖讛 讘专砖讘"讗 讻讬讜谉 讚讬讛讘讜 诇讬' 诇讘专讜讻讬 讛专讬 讻诪讜 砖讗诪专讜 讛讘 诇谉 讜谞讘专讬讱 讜讗讬转住专 诇讛讜 诇诪讬讻诇 讜讗"讻 诪讛 讘讻讱 砖砖转讛 讛讱 讻住讗 讛专讬 砖讜讘 诇讗 诪爪讟专祝 注诪讛诐 讻诪讜"砖 讛转讜住' 讘讚祝 诪"讝 注"讗 讘讚"讛 讗诇讜 诪讬讬转讬 诇讬 讜谞讚讞拽 讛专砖讘"讗 讚讙诐 讘讝讛 砖诪注讜谉 讘谉 砖讟讞 诇讙专诪讬' 注讘讬讚 讜诇注谞"讚 谞诇讗讛 诇讚讞讜转 拽讜砖讬讬转讜 讚讘讗诪转 诇讗 谞爪讟专祝 讜诇讗 讛讬讜 爪专讬讻讬谉 诇爪专讜驻讜 砖讛专讬 专讘讬诐 讗讻诇讜 注诇 砖诇讞谉 讛诪诇讱 讜讛诐 谞转讞讬讬讘讜 讘讝讬诪讜谉 讜讗讬讛讜 讗驻讬诇讜 讗诐 诇讗 讟讜注诐 讻诇讜诐 讛讬' 讬讻讜诇 诇讛讜爪讬讗诐 诪爪讚 注专讘讜转 讻诪讜"砖 讛转讜住' 讘讚"讛 注讚 砖讬讗讻诇 讜讻讜' 讜讛讻讜住 砖砖转讛 讛讜讗 专拽 砖讬讜讻诇 诇讜诪专 砖讗讻诇谞讜 讗讘诇 诇讗 讘砖讘讬诇 砖讬爪讟专祝 注诪讛诐:


诇注讜诇诐 讗讬谞讜 诪讜爪讬讗 讗转 讛专讘讬诐 讜讻讜' 讛讗 讚谞拽讟 讗转 讛专讘讬诐 讜诇讗 谞拽讟 住转诐 讗讬谞讜 诪讜爪讬讗 讗讞专讬诐 讬"讞 讜诪讛 诇讬 讗诐 讛诐 专讘讬诐 讗讜 诇讗 讜谞专讗讛 讚诇驻注诪讬诐 诪砖讻讞转 砖讬讜爪讬讗 讙诐 讗转 讛讬讞讬讚 讬"讞 讻讙讜谉 砖谞讬诐 砖讗讻诇讜 讜讗讞讚 住讜驻专 讜讗讞讚 讘讜专 诇注讬诇 讚祝 诪"讛 注"讘 讚住讜驻专 诪讘专讱 讜讘讜专 讬讜爪讗 讜讗讝 讗讬谞讜 讗讜诪专 谞讘专讱 砖讗讻诇谞讜 讜讘驻专讟 诇专' 讬讜讞谞谉 讚讗诪专 诇注讬诇 砖谞讬诐 讗诐 专爪讜 诇讝诪谉 讗讬谉 诪讝诪谞讬谉 讜讗讝 讗驻讬诇讜 诇讗 讗讻诇 讛住讜驻专 讻诇诇 讬讻讜诇 诇讛讜爪讬讗 讗转 讛讘讜专 砖讛专讬 诪讘讜讗专 讻讗谉 讘讚讘专讬 讛转讜住' 砖注拽专 诪讛 砖讬讻讜诇 诇讛讜爪讬讗 讗讞专讬诐 讛讜讗 诪讟注诐 砖讘诇 讬砖专讗诇 注专讘讬诐 讝讛 讘讝讛 讗诇讗 砖爪专讬讱 砖讬讗讻诇 讻讝讬转 讻讚讬 砖讬讜讻诇 诇讜诪专 砖讗讻诇谞讜 讜诇驻讬 讝讛 讘砖谞讬诐 砖讗讬谉 讘专讻转 讝讬诪讜谉 讘讬谞讬讛诐 讜讗讬谞讜 讗讜诪专 讻诇诇 谞讘专讱 砖讗讻诇谞讜 诪转讞讬诇 转讻祝 讘专讻转 讛讝谉 讬讻讜诇 讛住讜驻专 讗驻讬诇讜 诇讗 讗讻诇 讻诇诇 诇讛讜爪讬讗 讗转 讛讘讜专 讜讗讜诇讬 讗驻讬诇讜 砖谞讬 讘讜专讬诐 砖讗讻诇讜 讻讬讜谉 砖讛诐 讗讬谞谉 讞讬讬讘讬诐 讘讝讬诪讜谉 讬讻讜诇 讛住讜驻专 砖诇讗 讗讻诇 诇讘专讱 诇讛诐 讘专讻转 讛诪讝讜谉 砖讗讬谉 讻讗谉 讝讬诪讜谉 讘诇诇 讻讬讜谉 砖诇讗 讗讻诇 讜诪讘专讱 专拽 诇讛讜爪讬讗诐 诪转讞讬诇 转讻祝 讘专讻转 讛讝谉 讜诇讻谉 讗诪专 专' 讬讜讞谞谉 诇讛讜爪讬讗 专讘讬诐 讬"讞 爪专讬讱 砖讬讗讻诇 讻讝讬转 讚讙谉 讜讻诇 讝讛 谞讬讞讗 诇讛诪住拽谞讗 讗讘诇 讛诪拽砖讛 砖讛拽砖讛 诪讬转讬讘讬 讜讻讜' 讜讛讬' 住讘讜专 讚专' 讬讜讞谞谉 讙诐 诇注谞讬谉 讗爪讟专讜驻讬 讗诪专 诇诪诇转讬' 讗"讻 讗讬谉 讛讟注诐 讘砖讘讬诇 讗诪讬专转 砖讗讻诇谞讜 爪专讬讱 诇讜诪专 砖诇讗 讚拽讚拽 讘诇砖讜谉 诇讛讜爪讬讗 讛专讘讬诐:


诪讬转讬讘讬 专砖讘"讙 讗讜诪专 讜讻讜' 讜讬砖 诇讚拽讚拽 讜讗讟讜 砖诪注讜谉 讘谉 砖讟讞 诇讗讜 转谞讗 讛讜讗 讜讗讬讱 驻诇讬讙 专' 讬讜讞谞谉 注诇讬讜 讜诇讜诪专 诇讙专诪讬 注讘讬讚 讗诐 诇讗 讚讗砖讻讞 讗讬讝讛 转谞讗 讚诪住讬讬注 诇讬' 诇讞诇拽 注诇 砖诪注讜谉 讘谉 砖讟讞 讜讗"讻 诪讗讬 讗讜转讘讬' 诪专砖讘"讙 讜诪讗讬 讗讜诇诪讬' 讚专砖讘"讙 讬讜转专 诪砖诪注讜谉 讘谉 砖讟讞 讜讻讬 讛讬讻讬 讚驻诇讬讙 专' 讬讜讞谞谉 注诇 砖诪注讜谉 讘"砖 讛讻讬 谞诪讬 驻诇讬讙 注诇 专砖讘"讙 讜讗讞讚 诪谉 讛转诇诪讬讚诐 讛砖讬讘 讚讛讗讬 讚诪讜转讬讘 诇讗讜 诇讗转讜讘讬 诇专' 讬讜讞谞谉 注诇 讙讜祝 讛讚讬谉 讚讗诪专 讚诇讗驻讜拽讬 专讘讬诐 爪专讬讱 砖讬讗讻诇 讻讝讬转 讚讙谉 讗诇讗 诇讗转讜讘讬 讘诪讛 讚讗诪专 砖诪注讜谉 讘"砖 诇讙专诪讬' 注讘讬讚 讜诇讙专诪讬' 诪砖诪注 砖讗讬谉 砖讜诐 转谞讗 诪讜讚讛 诇讜 讘讝讛 诇讛讻讬 拽诪讜转讬讘 讚讛讗 讗讬讻讗 专砖讘"讙 讚住讘专 讻讜讜转讬' 讜讗讜诇讬 诇讝讛 讻讬讜谉 专砖"讬 讘讚"讛 诇讙专诪讬' 注讘讬讚 讗讬谉 讗讚诐 诪讜讚讛 诇讜 讜讗诪谞诐 诇驻讬 讝讛 拽砖讛 诇诪讛 讗讜转讬讘 诪专砖讘"讙 砖讛讜讗 砖谞讜讬 专拽 讘讘专讬讬转讗 讜诇诪讛 诇讗 讗讜转讘讬' 诪诪砖谞讛 诪驻讜专砖转 讘住讜祝 驻专拽 讻"诪 讗讻诇 转讗谞讬诐 讜注谞讘讬诐 诪讘专讱 讗讞专讬讛诐 砖诇砖 讘专讻讜转 讚讘专讬 专"讙 讜讻讬讜谉 讚诇专"讙 诪讘专讱 砖诇砖 讘专讻讜转 讛专讬 讛诐 讻诪讜 砖讗讻诇 驻转 讜诇专"讙 讙诐 注诇 讬讬谉 诪讘专讱 砖诇砖 讘专讻讜转 讻诪讘讜讗专 讘转讜住' 讚祝 诇"讝 注"讞 讘讚"讛 谞转谉 专"讙 专砖讜转 讜讻讜' 讜讗"讻 砖驻讬专 注讘讬讚 砖诪注讜谉 讘"砖 讜讗诪谞诐 讛专讗"砖 讻转讘 讘砖诪注转讬谉 讚诪讚讗诪专 专' 讬讜讞谞谉 讻讝讬转 讚讙谉 讜诇讗 讗诪专 讻讝讬转 驻转 诪讜讻讞 讚诇讗讜 讚讜拽讗 驻转 讗诇讗 讛讛"讚 讚讘专 讛讟注讜谉 讘专讻讛 讗讞转 诪注讬谉 砖诇砖 讻讬讜谉 讚讗讬讻讗 讗讻讬诇讛 讜讗讬讻讗 讘专讻讛 讚讗讜专讬讬转讗 砖驻讬专 讚诪讬 讜诇讚讘专讬 讛专讗"砖 拽砖讛 讜讗讟讜 讬讬谉 诇讗讜 诪讚讘专 讛讟注讜谉 讘专讻讛 诪注讬谉 砖诇砖 讛讜讗 讜诇诪讛 讗诪专 专' 讬讜讞谞谉 讚诇讙专诪讬' 注讘讬讚 讜爪专讬讱 诇讜诪专 讚讛专讗"砖 住"诇 讚砖转讬' 诇注谞讬谉 讝讛 诇讗讜 讘讻诇诇 讗讻讬诇讛 讛讜讗 砖讬讜讻诇 诇讜诪专 砖讗讻诇谞讜. (讜讗诪谞诐 讛讟讜专 讘住讜祝 住讬诪谉 拽爪"讝 讻转讘 讚讗驻讬诇讜 驻讬专讜转 诪砖讘注转 讛诪讬谞讬谉 诇讗 诪讛谞讬 诇讛专讗"砖 讜讘注讬谞谉 讚讜拽讗 诪讞诪砖转 讛诪讬谞讬谉 讗讘诇 诪讚讘专讬 讛专讗"砖 砖诇驻谞讬谞讜 诇讗 诪砖诪注 讻谉). 讜讗"讻 谞讬讞讗 讚诪讚讘专讬 专"讙 诇讬讻讗 住讬讜注 诇砖诪注讜谉 讘谉 砖讟讞 讚诪讛 讘讻讱 砖诪讘专讱 注诇 讬讬谉 砖诇砖 讘专讻讜转 诪"诪 诇讗 讬讜讻诇 诇讜诪专 砖讗讻诇谞讜 讗讘诇 诪讚讘专讬 专砖讘"讙 砖讗诪专 讗驻讬诇讜 诇讗 讟讘诇 注诪讛谉 讗诇讗 讘爪讬专 砖驻讬专 讬砖 住讬讜注 诇砖诪注讜谉 讘"砖 讗讘诇 诇讚讘专讬 讛转讜住' 讘讚"讛 转砖注讛 讗讻诇讜 讜讻讜' 砖讻转讘讜 讚砖转讬' 讘讻诇诇 讗讻讬诇讛 讗"讻 专' 讬讜讞谞谉 讚驻诇讬讙 注诇 砖诪注讜谉 讘"砖 注"讻 讟注诪讜 诪砖讜诐 讚讘注讬谞谉 砖讝讛 砖诪讜爪讗 专讘讬诐 爪专讬讱 砖讬讗讻诇 讚讘专 讛讟注讜谉 讘专讻转 讛诪讝讜谉 讜讻讝讬转 讚讙谉 讚讗诪专 专' 讬讜讞谞谉 讛讬讬谞讜 讻讝讬转 驻转 讜讻谉 讛讜讗 讚注转 讛专诪讘"诐 讜讻谉 驻住拽 讘砖诇讞谉 注专讜讱 住讬诪谉 拽爪"讝 住注讬祝 讘' 讗"讻 讛讚拽"诇 讚诇诪讛 诇讗 讗讜转讬讘 诪专讘谉 讙诪诇讬讗诇. 讜爪专讬讱 诇讜诪专 讚讛转讜住' 诇讗 讻转讘讜 讚砖转讬' 讘讻诇诇 讗讻讬诇讛 讗诇讗 诇注谞讬谉 讛诪爪讟专祝 砖讛诪讘专讱 讗讜诪专 诇砖讜谉 砖讗讻诇谞讜 注诇 讻诇诐 讜讗祝 砖讬砖 讘讬谞讬讛诐 诪讬 砖诇讗 讗讻诇 专拽 砖转讛 谞讻诇诇 讛讜讗 讘讻诇诇 砖讗讻诇谞讜 讗讘诇 诇讗 砖讛诪讘专讱 注爪诪讜 砖讗讜诪专 砖讗讻诇谞讜 讛讬' 住讙讬 讘砖转讬' 专拽 爪专讬讱 讗讜讻诇 诪诪砖 讜讝讛讜 讚讜讞拽 讜讬讜转专 谞诇注"讚 砖讛转讜住' 住"诇 讻讚注转 讛专诪讘"诐 讚讘注讬谞谉 驻转 诪诪砖 讜讗诪谞诐 诪讛 讚诇讗 讛拽砖讛 诪专讘谉 讙诪诇讬讗诇 谞诇注"讚 讚注讚 讻讗谉 诇讗 讗诪专 专"讙 讚讗讻诇 转讗谞讬诐 讜注谞讘讬诐 讜专讬诪讜谞讬诐 讚诪讘专讱 砖诇砖 讘专讻讜转 讗诇讗 讘讗讻诇 讻讚讬 砖讘讬注讛 讚讘拽专讗 讻转讬讘 讜讗讻诇转 讜砖讘注转 讜讘专讻转 讗讘诇 讻讝讬转 讜讻讘讬爪讛 砖讛讞诪讬专讜 讬砖专讗诇 注诇 注爪诪谉 诇讘专讱 砖诇砖 讘专讻讜转 诇讗 讛讞诪讬专讜 专拽 讘诇讞诐 讗讘诇 讘砖讗专 诪讬谞讬谉 诪砖讘注转 讛诪讬谞讬谉 诇讗 讛讞诪讬专讜 注诇 注爪诪谉 诇讘专讱 砖诇砖 讘专讻讜转 讜住讙讬 讘讘专讻讛 讗讞转 诪注讬谉 砖诇砖 讗诇讗 砖讘讝讛 讛讬' 谞住转专 拽讜砖讬讬转 讛转讜住' 讘讚祝 诇"讝 注"讗 讘讚"讛 谞转谉 专"讘 专砖讜转 讜讟' 砖讛拽砖讜 诇专"讙 讗诐 讻讜住 砖诇 讘专讻讛 讟注讜谞讛 讻讜住 讗谉 诇讚讘专 住讜祝 讬注讜讬讬谉 砖诐 讜诇驻讬 诪"砖 讗讬谉 讻讗谉 拽讜砖讬讗 讚讗讟讜 讛诪讘专讱 注诇 讛讻讜住 爪专讬讱 诇砖转讜转 诪诪谞讜 讻讚讬 砖讘讬注讛 讛诇讗 讚讬 讘诪诇讗 诇讜讙诪讬讜 讜讗讜诇讬 诇讝讛 讛讚讘专 注爪诪讜 讻讬讜讜谞讜 讛转讜住' 砖诐 讘转讬专讜爪诐 砖讻转讘讜 讚讘讗讬谞讜 砖讜转讛 讘拽讘讬注讜转 诪讜讚讛 专"讙 讻讜讜谞转谉 砖讗讬谞讜 砖讜转讛 讻讚讬 砖讘注讜 讜诇驻讬 讝讛 注讜讘讚讗 讚专"讙 砖诐 砖谞转谉 专砖讜转 诇专' 注拽讬讘讗 诇讘专讱 诪讬讬专讬 砖讗讻诇讜 讻讚讬 砖讘讬注讛 讜讗"讻 讛讚专讗 拽讜' 讛转讜住' 讘讚祝 诇"讝 诇讚讜讻转讗 砖讛拽砖讜 讻讬讜谉 讚诇专' 注拽讬讘讗 讗驻诇讜 讗讻诇 砖诇拽 讜讛讜讗 诪讝讜谞讜 诪讘专讱 砖诇砖 讘专讻讜转 讜诇诪讛 讻砖谞转谉 诇讜 专"讙 专砖讜转 诇讘专讱 诇讗 讘讬专讱 砖诇砖 讘专讻讜转 讜转讬专爪讜 讚砖讗谞讬 讙讘讬 讗讻诇 砖诇拽 讚讗讬拽讘注 住注讜讚讛 注诇讛 讜诇驻讬 诪"砖 讛专讬 讙诐 讘注讜讘讚讗 砖谞转谉 诇讜 专"讙 专砖讜转 讗讻诇 讻讚讬 砖讘讬注讛 讜爪"诇 讚讗注"驻讬 砖讗讻诇 讻讚讬 砖讘讬注讛 诇讗 讛讜讛 讻诇 讻讱 讻诪讜 拽讜讘注 住注讜讚转讜 注诇讬讜 讚讛讬讬谞讜 砖讝讛 注拽专 诪讝讜谞讜:


讜注"驻讬 诪"砖 讚讛讗 讚诪讜转讬讘 诪专砖讘"讙 讛讜讗 注诇 讝讛 讚讗诪专 诇讙专诪讬' 注讘讬讚 砖讗讬谉 讗讚诐 诪讜讚讛 诇讜 讜讛专讬 专砖讘"讙 诪讜讚讛 诇讜 诪转讜专抓 拽讜砖讬讬转 讛专砖讘"讗 砖讛拽砖讛 诇驻讬 讚讘专讬 讛讬专讜砖诇诪讬 讚专讘谞谉 驻诇讬讙讬 注诇 专砖讘"讙 讗"讻 讗讬讱 讛拽砖讛 讘砖诪注转讬谉 诪讚讘专讬 专砖讘"讙 注诇 专' 讬讜讞谞谉 讜诇驻讬 诪"砖 谞讬讞讗 讚注拽专 讛拽讜砖讬讗 注诇 诪讛 讚讗诪专 诇讙专诪讬' 注讘讬讚:


讜讚注 讚诇驻讬 诪"砖 讚诇讙专诪讬' 讛讬讬谞讜 砖讗讬谉 砖讜诐 讗讚诐 诪讜讚讛 诇讜 讗讬谉 诇砖讜谉 讛住讜讙讬讗 诪讚讜拽讚拽 砖讗诪专 专"讗 讘专讬' 讚专讞讘"讗 讗专"讬 砖诪注讜谉 讘"砖 讚注讘讚 诇讙专诪讬' 讛讜讗 讚注讘讚 讚讛讻讬 讗诪专 专讞讘"讗 讗专"讬 讜讻讜' 讜讛讚讘专 转诪讜讛 砖专' 讬讜讞谞谉 讬讘讬讗 专讗讬' 诪讚讘专讬 注爪诪讜 讜讛讬讬转讬 专讙讬诇 诇驻专砖 讚专' 讗讘讗 讘专讬' 讚专讞讘"讗 讗诪专 讚专"讬 讗诪专 砖诪注讜 讘"砖 讚注讘讚 讜讻讜' 讜诇讗 砖砖诪注 诪专' 讬讜讞谞谉 讘驻讬专讜砖 诇砖讜谉 讝讛 讚诇讙专诪讬' 注讘讬讚 专拽 诪讘讬讗 专讗讬' 诪诪讛 讚讗诪专 专讞讘"讗 诪砖诪讬' 讚专' 讬讜讞谞谉 讚诇注讜诇诐 讗讬谞讜 诪讜爪讬讗 讜讻讜' 注讚 砖讬讗讻诇 讻讝讬转 讚讙谉 诪诪讬诇讗 讞讝讬谞谉 讚诇讬转 诇讬' 诇专' 讬讜讞谞谉 砖讬讘专讱 讘砖讘讬诇 讻讜住 讬讬谉 砖砖转讛 讗诪谞诐 讗注驻"讻 讗讬谉 诪讜讻讞 诪讝讛 砖专' 讬讜讞谞谉 讗诪专 砖讗讬谉 砖讜诐 转谞讗 住讜讘专 讻砖诪注讜谉 讘"砖 讜讗讬讱 诪讘讬讗 诪讝讛 专讗讬' 讚诇讙专诪讬' 注讘讬讚:


讗爪讟专讜驻讬 诪爪讟专祝 讜讻讜' 讜讬砖 诇讚拽讚拽 讜讚拽讗专讬 诇讛 诪讗讬 拽讗专讬 诇讛 讜讻讬 诇讗 讬讚注 砖讬砖 讞讬诇讜拽 讘讬谉 讗爪讟专讜驻讬 讜讘讬谉 诇讛讜爪讬讗诐 讬"讞 讜讛专讬 专讗讛 讝讛 诪讚讘专讬 专' 讬讜讞谞谉 讘注爪诪讜 砖讚拽讚拽 讘讚讘专讬讜 讜讗诪专 诇注讜诇诐 讗讬谞讜 诪讜爪讬讗 专讘讬诐 讬"讞 讜讻讜' 讜诇讗 讗诪专 诇注讜诇诐 讗讬谞讜 诪爪讟专祝 注讚 砖讬讗讻诇 讻讝讬转 讚讘谉 诪讻诇诇 讚诇讗爪讟专讜驻讬 诪讜讚讛 专"讬 讚诇讗 讘注讬谞谉 讚讙谉 讜谞专讗讛 讚专' 讬讜讞谞谉 拽讗讬 注诇 注砖专讛 讜讘讝讛 讬讚注 砖讬砖 诇讞诇拽 讘讬谉 讗爪讟专讜驻讬 讜讘讬谉 诇讛讜爪讬讗诐 讬"讞 讚诇讗爪讟专讜驻讬 讗讬谉 注拽专 爪专讜驻讜 诇讝讬诪讜谉 砖讛专讬 讛诐 讞讬讬讘讬' 讘讬' 讘讝讬诪讜谉 讘诇注讚讜 讜注拽专 诪讛 砖爪专讬讻讬' 诇爪专驻讜 讛讜讗 诇讛讝讻讬专 讛砖诐 诇讻谉 诇讗 讘注讬谞谉 讻讝讬转 讚讙谉 讜住讙讬 讘讬专拽 讗讜 讘爪讬专 砖讟讜讘诇 注诪讛诐 讗讘诇 讘砖诇砖讛 讻讬讜谉 讚诇讬讻讗 讝讬诪讜谉 讘诇注讚讜 讛讬' 讛诪拽砖讛 住讜讘专 砖讗讬谉 讞讬诇讜拽 讘讬谉 诇讗爪讟专讜驻讬 讜讘讬谉 诇讛讜爪讬讗诐 讬"讞 讜专砖讘"讙 诪讬讬专讬 讘砖诇砖讛 讻诪讜"砖 讛转讜住' 讘讚"讛 转砖注讛 讜讻讜' 讘砖诐 讛讬专讜砖诇诪讬 诇讻谉 讗讜转讬讘 诪专砖讘"讙 讜讛转专爪谉 讞讬讚砖 诇讜 讚讗驻讬诇讜 讘砖诇砖讛 讙"讻 讬砖 讞讬诇讜拽 讘讬谉 讗讬爪讟专讜驻讬 讜讘讬谉 诇讛讜爪讬讗诐 讬"讞. 讗讬 谞诪讬 讬砖 诇讜诪专 讚讛诪拽砖谉 讛讬' 住讘专 讚诪讛 讚讗诪专 专' 讬讜讞谞谉 诇讛讜爪讬讗 讬讚讬 讞讜讘转谉 诇专讘讜转讗 拽讗诪专 讜诇讗 诪讘注讬讗 诇讗爪讟专讜驻讬 讜讛讜讗 讗讬谞讜 讛诪讘专讱 讜讘诇注讚讜 诇讬讻讗 讞讬讜讘 讝讬诪讜谉 驻砖讬讟讗 讚讗讬谞讜 诪爪讟专祝 讚讛专讬 诇讗 砖讬讬讱 爪讬专讜祝 注专讘讜转 讚诇讗 诇爪讟专祝 讜诪诪讬诇讗 讗讬谞诐 诪讞讜讬讘讬诐 讘讝讬诪讜谉 讗诇讗 讗驻讬诇讜 讬砖 讝讬诪讜谉 讘诇注讚讜 讜谞转讞讬讬讘讜 讘讝讬诪讜谉 讻讘专 讜砖讬讬讱 注专讘讜转 讜讛讜讛 讗诪讬谞讗 砖讬讻讜诇 诇讛讜爪讬讗诐 讬"讞 拽诪"诇 专' 讬讜讞谞谉 讚讗驻讬诇讜 诇讛讜爪讬讗诐 讬"讞 讘注讬谞谉 讻讝讬转 讚讙谉 讗讬 谞诪讬 讚讛诪拽砖讛 讛讬' 住讘讜专 讚谞拽讟 专' 讬讜讞谞谉 诇讛讜爪讬讗 讬"讞 诇讜诪专 讚讗驻讬' 讘讝讛 住讙讬 讘讻讝讬转 讗祝 砖讛讗讞专讬诐 讗讻诇讜 讻讚讬 砖讘讬注讛:

